PROGRAMUL REGIONAL SUD EST 2021-2027

**Obiectiv de politică 2** - O Europă mai verde, rezilientă cu emisii reduse de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor precum și a unei mobilități urbane durabile

**Prioritatea 2** - O regiune cu localităţi prietenoase cu mediul și mai rezilientă la riscuri

**Obiectiv Specific 2.1** - Promovarea eficienței energetice și reducerea emisiilor de gaze cu efect de seră

**Actiunea 2.1** Îmbunătățirea eficienței energetice a clădirilor publice (inclusiv a celor cu statut de monument istoric) și a clădirilor rezidențiale în funcție de potențialul de reducere a consumului, respectiv reducerea emisiilor de carbon, inclusiv consolidarea acestora în funcție de riscurile identificate (inclusiv seismice)

**GHIDUL SOLICITANTULUI**

**Operațiunea B - Sprijinirea eficienței energetice în clădiri publice, inclusiv a celor cu statut de monument istoric**

**APEL DEDICAT ZONEI DE INVESTIŢIE TERITORIALĂ INTEGRATĂ DELTA DUNĂRII**

**Apel PRSE/2.1/B/ITI/1/2024**

**martie 2024**

[1. PREAMBUL, ABREVIERI ȘI GLOSAR 6](#_Toc141436388)

[1.1. Preambul 6](#_Toc141436389)

[1.2. Abrevieri 7](#_Toc141436390)

[1.3. Glosar 8](#_Toc141436391)

[2. ELEMENTE DE CONTEXT 13](#_Toc141436392)

[2.1. Informații generale PR Sud Est 2021 – 2027 13](#_Toc141436393)

[2.2. Prioritatea/Fond/Obiectivul de politică/Obiectivul specific 14](#_Toc141436394)

[2.3. Reglementări europene și naționale, cadru strategic, documente programatice 14](#_Toc141436395)

[3. ASPECTE SPECIFICE APELULUI DE PROIECTE 19](#_Toc141436396)

[3.1. Tipul de apel 19](#_Toc141436397)

[3.2. Forma de sprijin (granturi; instrumente financiare; premii) 19](#_Toc141436398)

[3.3. Bugetul alocat apelului de proiecte 19](#_Toc141436399)

[3.4. Rata de cofinanţare 19](#_Toc141436400)

[3.5. Zona / zonele geografică(e) vizată(e) de apelul de proiecte 20](#_Toc141436401)

[3.6. Acțiuni sprijinite în cadrul apelului 21](#_Toc141436402)

[3.7. Grup ţintă vizat de apelul de proiecte 23](#_Toc141436403)

[3.8. Indicatori 23](#_Toc141436404)

[3.8.1. Indicatori de realizare 23](#_Toc141436405)

[3.8.2. Indicatori de rezultat 24](#_Toc141436406)

[3.8.3. Indicatori suplimentari specifici Apelului de proiecte (dacă este cazul) 24](#_Toc141436407)

[3.9. Rezultate așteptate 25](#_Toc141436408)

[3.10. Operaţiune de importanţă strategică 25](#_Toc141436409)

[3.11. Investiţii teritoriale integrate 25](#_Toc141436410)

[3.12. Dezvoltare locală plasată sub responsabilitatea comunității 25](#_Toc141436411)

[3.13. Reguli privind ajutorul de stat 26](#_Toc141436412)

[3.14. Reguli privind instrumente financiare 27](#_Toc141436413)

[3.15. Acţiuni interregionale, transfrontaliere şi transnaţionale 27](#_Toc141436414)

[3.16. Principii orizontale 27](#_Toc141436415)

[3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 28](#_Toc141436416)

[3.18. Caracterul durabil al proiectului 30](#_Toc141436417)

[3.19. Acțiuni menite să garanteze egalitatea de șanse, de gen, incluziunea și nediscriminarea 31](#_Toc141436418)

[3.20. Teme secundare 34](#_Toc141436419)

[3.21. Informarea şi vizibilitatea sprijinului din fonduri 34](#_Toc141436420)

[4. INFORMAȚII ADMINISTRATIVE DESPRE APELUL DE PROIECTE 34](#_Toc141436421)

[4.1. Data deschiderii apelului de proiecte 34](#_Toc141436422)

[4.2. Perioada de pregătire a proiectelor 34](#_Toc141436423)

[4.3. Perioada de depunere a proiectelor 34](#_Toc141436424)

[4.3.1. Data și ora pentru începerea depunerii de proiecte: 34](#_Toc141436425)

[4.3.2. Data și ora închiderii apelului de proiecte: 34](#_Toc141436426)

[4.4. Modalitatea de depunere a proiectelor 35](#_Toc141436427)

[5. CONDIŢII DE ELIGIBILITATE 35](#_Toc141436428)

[5.1. Eligibilitatea solicitanţilor şi a partenerilor 35](#_Toc141436429)

[5.1.1. Cerinţe privind eligibilitatea solicitanţilor şi a partenerilor 36](#_Toc141436430)

[5.1.2. Categorii de solicitanţi eligibili 41](#_Toc141436431)

[5.1.3. Categorii de parteneri eligibili 42](#_Toc141436432)

[5.1.4. Reguli şi cerinţe privind parteneriatul 43](#_Toc141436433)

[5.2. Eligibilitatea activităților 43](#_Toc141436434)

[5.2.1. Cerinţe generale privind eligibilitatea activităţilor 43](#_Toc141436435)

[5.2.2. Activităţi eligibile 43](#_Toc141436436)

[5.2.3. Activitatea de bază 50](#_Toc141436437)

[5.2.4. Activităţi neeligibile 51](#_Toc141436438)

[5.3. Eligibilitatea cheltuielilor 52](#_Toc141436439)

[5.3.1. Baza legală pentru stabilirea eligibilității cheltuielilor: 53](#_Toc141436440)

[5.3.2. Categorii şi plafoane de cheltuieli eligibile 54](#_Toc141436441)

[5.3.3. Categorii de cheltuieli neeligibile 54](#_Toc141436442)

[5.3.4. Opţiuni de costuri simplificate. Costuri directe şi costuri indirecte 56](#_Toc141436443)

[5.3.5. Opţiuni de costuri simplificate. Costuri unitare/sume forfetare şi rate forfetare 58](#_Toc141436444)

[5.3.6. Finanţare nelegată de costuri 58](#_Toc141436445)

[5.4. Valoarea minimă și maximă eligibilă/nerambursabilă a unui proiect 58](#_Toc141436446)

[5.5. Cuantumul cofinanţării acordate 59](#_Toc141436447)

[5.6. Durata proiectului 59](#_Toc141436448)

[5.7. Alte cerinţe de eligibilitate a proiectului 59](#_Toc141436449)

[6. INDICATORI DE ETAPĂ 70](#_Toc141436450)

[7. COMPLETAREA CERERILOR DE FINANTARE 71](#_Toc141436451)

[7.1. Completarea formularului cererii 71](#_Toc141436452)

[7.2. Limba utilizată în completarea cererii de finanțare 72](#_Toc141436453)

[7.3. Metodologia de justificare şi detaliere a bugetului cererii de finanțare 72](#_Toc141436454)

[7.4. Anexe şi documente obligatorii la depunerea cererii 73](#_Toc141436455)

[7.5. Aspecte administrative privind depunerea cererii de finanţare 81](#_Toc141436456)

[7.6. Anexele şi documentele necesare la momentul contractării 82](#_Toc141436457)

[7.7. Renunţarea la cererea de finanţare 87](#_Toc141436458)

[8. PROCESUL DE EVALUARE, SELECȚIE ȘI CONTRACTARE A PROIECTELOR 87](#_Toc141436459)

[8.1. Principalele etape ale procesului de evaluare, selecţie şi contractare 87](#_Toc141436460)

[8.2. Conformitate administrativă – DECLARAŢIA UNICĂ 88](#_Toc141436461)

[8.3. Etapa de evaluare preliminară - dacă este cazul (specific pentru intervenţiile FSE +) 89](#_Toc141436462)

[8.4. Evaluarea tehnică și financiară. Criterii de evaluare tehnică şi financiară 89](#_Toc141436463)

[8.5. Aplicarea Pragului de calitate 97](#_Toc141436464)

[8.6. Aplicarea pragului de excelenţă 97](#_Toc141436465)

[8.7. Notificarea rezultatului evaluării tehnice şi financiare 98](#_Toc141436466)

[8.8. Contestaţii 98](#_Toc141436467)

[8.9. Contractarea proiectelor 100](#_Toc141436468)

[8.9.1. Verificarea îndeplinirii condiţiilor de eligibilitate 100](#_Toc141436469)

[8.9.2. Decizia de acordare/respingere a finanţării 102](#_Toc141436470)

[8.9.3. Definitivarea planului de monitorizare al proiectului 102](#_Toc141436471)

[8.9.4. Semnarea contractului de finanţare 103](#_Toc141436472)

[9. ASPECTE PRIVIND CONFLICTUL DE INTERESE 105](#_Toc141436473)

[10. ASPECTE PRIVIND PRELUCRAREA DATELOR CU CARACTER PERSONAL 106](#_Toc141436474)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 106](#_Toc141436475)

[11.1. Rapoarte de progres 106](#_Toc141436476)

[11.2. Vizitele de monitorizare 108](#_Toc141436477)

[11.3. Mecanismul specific indicatorilor de etapă. Planul de monitorizare 110](#_Toc141436478)

[12. ASPECTE PRIVIND MANAGEMENTUL FINANCIAR 112](#_Toc141436479)

[12.1. Mecanismul cererilor de prefinanțare 112](#_Toc141436480)

[12.2. Mecanismul cererilor de plată 113](#_Toc141436481)

[12.3. Mecanismul cererilor de rambursare 114](#_Toc141436482)

[12.4. Graficul cererilor de prefinanţare/plată/rambursare 115](#_Toc141436483)

[12.5. Vizitele la faţa locului 115](#_Toc141436484)

[13. MODIFICAREA GHIDULUI SOLICITANTULUI 115](#_Toc141436485)

[13.1. Aspectele care pot face obiectul modificărilor prevederilor ghidului solicitantului 115](#_Toc141436486)

[13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 116](#_Toc141436487)

[14. ANEXE 116](#_Toc141436488)

# PREAMBUL, ABREVIERI ȘI GLOSAR

## Preambul

Acest document reprezintă un îndrumar pentru pregătirea proiectelor și completarea corectă a cererilor de finanțare de către toți solicitanții de finanţare pentru apelul de proiecte PRSE/2.1/B/ITI/1/2024 în cadrul Programului Regional Sud-Est (PR SE) 2021-2027.

Prezentul document se adresează tuturor potențialilor solicitanți pentru apelurile de proiecte mai sus menționat. Aspectele cuprinse în acest document ce derivă din Programul Regional Sud-Est 2021-2027 și modul său de implementare, vor fi interpretate exclusiv de către AM PR Sud-Est cu respectarea legislației în vigoare şi folosind metoda de interpretare sistematică, precum si de specificul Instrumentului de Investiții Integrate – ITI Delta Dunării, prevăzut de documentele relevante, inclusiv Strategia Integrată de Dezvoltare Durabilă a Deltei Dunării.

Un actor important în derularea mecanismului Investiţiilor Teritoriale Integrate este Asociaţia pentru Dezvoltarea Intercomunitară ITI Delta Dunării, care s-a constituit în scopul organizării, reglementării, finanţării, monitorizării şi coordonării în comun, pe raza de competenţă a unităţilor administrativ-teritoriale cuprinse în Strategia Integrată de Dezvoltare Durabilă a Deltei Dunării (2030), a unor proiecte de investiţii publice de interes zonal sau regional, destinate conservării şi reconstrucţiei ecologice din aria Rezervaţiei Deltei Dunării, modernizării infrastructurii aferente zonei, a dezvoltării sectorului economic public şi privat, a turismului şi regenerării urbane şi rurale.

Asociaţia pentru Dezvoltarea Intercomunitară ITI Delta Dunării are un rol decisiv în stabilirea conformităţii proiectului cu Strategia Integrată de Dezvoltare Durabilă a Deltei Dunării, fiind instituţia care, pe baza informaţiilor oferite de solicitantul de finanţare în cadrul fişei de proiect, decide dacă proiectul este conform cu SIDDDD. În urma acestei decizii, ADI ITI DD eliberează solicitanţilor de finanţare un „Aviz de conformitate”, document ce va fi depus de către aplicant, împreună cu cererea de finanţare.

ADI-ITI DD are, de asemenea, un rol important în stimularea beneficiarilor la nivel local și în sprijinirea pregătirii proiectelor, precum și pentru a asigura prevenție în fază incipientă a oricăror probleme cu care se confruntă proiectele.

La nivelul AM, proiectele ITI vor urma procedura generală a Programului.

Vă recomandăm ca înainte de a începe completarea cererii de finanțare să vă asiguraţi că aţi parcurs toate informaţiile prezentate în acest document şi să vă asigurați că aţi înţeles toate aspectele legate de specificul intervenţiilor finanţate în cadrul prezentului apel de proiecte.

Vă recomandăm ca până la data limită de depunere a cererilor de finanţare în cadrul prezentului apel de proiecte, să consultaţi periodic pagina de internet [www.regiosudest.ro](http://www.regiosudest.ro) pentru a urmări eventualele modificări ale condiţiilor, precum și alte comunicări/clarificări pentru accesarea fondurilor.

Pentru a facilita procesul de completare şi transmitere a cererilor de finanţare, la sediul AM funcţionează un birou de informare, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare. Întrebările relevante şi răspunsurile corespunzătoare sunt publicate periodic pe pagina de internet [www.regiosudest.ro](http://www.regiosudest.ro).

**Notă**! Solicitantul va fi exclus din procesul de evaluare și selecție pentru acordarea finanțării și Cererea de finanțare respinsă, în cazul în care se dovedește că acesta:

- Se face vinovat de inducerea gravă în eroare a AM, prin furnizarea de informații incorecte care reprezintă condiții de eligibilitate, sau dacă a omis furnizarea acestor informații;

- A încercat să obțină informații confidențiale sau să influențeze AM în timpul procesului de evaluare.

Acest ghid nu are valoare de act normativ și nu exonerează solicitanții de respectarea legislației în vigoare la nivel național și european.

## Abrevieri

**AA** Autoritatea de Audit

**ADI ITI DD** Asociația pentru Dezvoltare Intercomunitară - ITI Delta Dunării

**ADR** **Sud-Est** Agenţia pentru Dezvoltare Regională a Regiunii de Dezvoltare Sud-Est

**AM** Autoritatea de Management pentru Programul Regional Sud-Est

**APL** Autoritate publică locală

**AT** Asistenţă Tehnică

**BMS** Sistem de management integrat al unei clădiri

**CA** Conformitate administrativă

**CE/COM** Comisia Europeană

**CF** Cerere de finanțare

**DD** Delta Dunării

**DNSH** Principiul „a nu prejudicia în mod semnificativ” (Do No Significant Harm)

**EUR** Euro

**FEDR** Fondul European pentru Dezvoltare Regională

**FSE** Fondul European Social

**ETF** Evaluare tehnică și financiară

**GES** Gaze cu efect de seră

**HG** Hotărâre de Guvern

**ITI** **DD** Investiția Teritorială Integrată Delta Dunării

**MIPE** Ministerul Investițiilor și Proiectelor Europene

**NUTS** Nomenclatorul Unităţilor Statistice Teritoriale

**nZEB** Clădire cu consum de Energie aproape Zero

**S-E** Regiunea Sud-Est

**ONG** Organizaţii Non-guvernamentale

**OP** Obiectiv de Politică

**OS** Obiectiv specific

**OUG** Ordonanță de Urgență a Guvernului

**PO** Programul Operaţional

**RDC** – Regulamentul UE 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;

**RST** Recomandări Specifice de Țară

**RT** Raport Tehnic

**SEAP** Sistemul electronic al achizițiilor publice publice

**SICAP** Sistem informatic colaborativ pentru mediu performant de desfășurare al achizițiilor publice

**SIDD** – DD Strategia Integrată de Dezvoltare Durabilă a Deltei Dunării

**SM** State Membre

**TFUE** Tratatul de Funcționare al Uniunii Europene

**UAT** Unitate administrativ teritorială

**UE** Uniunea Europeană

## Glosar

În sensul prezentului Ghid, următorii termeni se folosesc cu următoarele înțelesuri:

Termenii "program", "autoritate de management", "organism intermediar", "beneficiar", ”operațiune”, ”Comitet de monitorizare” au înțelesurile prevăzute în Regulamentul (UE) 2021/1060, cu modificările și completările ulterioare.

Termenii „fonduri europene”, „cheltuieli eligibile”, ”cheltuieli neeligibile”, „contract de finanțare”, „decizie de finanțare”, ”lider de parteneriat”, ”decizie de reziliere a contractului de finanțare” au înțelesurile prevăzute la art. 2 alin. (4) din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

*Activitate de bază în cadrul unui proiect* – activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare al proiectului și care trebuie să respecte următoarele condiții cumulative:

a.1) are legătură directă cu obiectul proiectului pentru care se acordă finanțarea și contribuie în mod direct și semnificativ la realizarea obiectivelor acesteia;

a.2) se regăsește în cererea de finanțare sub forma activităților eligibile obligatorii specificate în Ghidul Solicitantului;

a.3) nu face parte din activitățile conexe, așa cum sunt acestea definite în Ghidul Solicitantului;

a.4) bugetul estimat alocat activității sau pachetului de activități reprezintă minim 50% din bugetul eligibil al proiectului;

*Active corporale* - reprezintă terenuri, clădiri și instalații, utilaje și echipamente;

*Active necorporale* - reprezintă brevete, licențe, mărci comerciale, programe informatice, alte drepturi și active similare, precum și investiții în realizarea de instrumente de comercializare on-line a serviciilor/produselor proprii;

*Ajutoare/ajutor (de stat)* - înseamnă orice măsură care îndeplineşte toate criteriile prevăzute la articolul 107 alineatul (1) din Tratatul privind funcţionarea Uniunii Europene;

*Anvelopa clădirii* - totalitatea elementelor de construcţie care delimitează spaţiul interior al unei clădiri, încălzit la un nivel de confort corespunzător, de mediul exterior şi/sau de spaţii neîncălzite/mai puţin încălzite;

*Apel de proiecte -* invitație publică adresată de către autoritatea de management/organismul intermediar, după caz, categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului;

*Autoritatea de Management pentru Programul Regional Sud Est 2021-2027 (AM PR SE)* **-** Instituția care gestionează PR SE la nivelul Regiunii Sud Est, începând cu perioada de programare 2021-2027, în conformitate cu prevederile Legii nr. 277 din 26 noiembrie 2021 pentru aprobarea Ordonanței de urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România

*Beneficiar* - conform Regulamentului (UE) 2021/1060, art.2, pct 9, lit. a, reprezintă un organism public sau privat, o entitate cu sau fără personalitate juridică sau o persoană fizică, responsabilă cu inițierea sau deopotrivă cu inițierea și implementarea operațiunilor;

*Calendar de apeluri de proiecte* – calendarul lansării apelurilor de proiecte planificate de autoritatea de management pe durata unui an calendaristic, care cuprinde informațiile minime prevăzute la art. 49 alin. (2) din Regulamentul (UE) 2021/1060, cu modificările și completările ulterioare;

*Cerere de finanțare* – document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect; în acest scop, în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+;

*Clădire de interes și utilitate publică* - clădire cu o suprafață utilă totală de peste 250 mp frecvent vizitată de public, ocupată sau care urmează a fi ocupată de autorități ale administrației publice, în care se desfășoară sau urmează să se desfășoare activități de interes public național, județean sau local sau în care se desfășoară activități comerciale, respectiv se desfășoară sau urmează să se desfășoare activități social-culturale, de învățământ, educație, asistență medicală, activități desfășurate inclusiv prin structuri aflate în coordonarea sau sub autoritatea ori în subordonarea autorităților administrației publice centrale sau locale, respectiv se desfășoară activități sportive, financiar-bancare, de cazare și alimentație publică, prestări de servicii și altele asemenea;

*Contractul de finanțare -* este actul juridic, cu titlu oneros, de adeziune, încheiat între autoritatea de management, și beneficiar, astfel cum este definit la art. 2 pct. 9 din Regulamentul (UE) 2021/1060, prin care se stabilesc drepturile și obligațiile corelative ale părților în vederea implementării operațiunilor;

*Dată* *lansare apel de proiecte* – data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021/SMIS2021+ de către autoritatea de management/organismul intermediar, după caz;

*Declarație unică a solicitantului/partenerului/liderului de parteneriat* – declarație pe propria răspundere a solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul va fi admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării;

*Eficiență energetică* - aşa cum este definită la articolul 2 punctul 4 din Directiva 2012/27/UE a Parlamentului European și a Consiliului\*(Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE (JO L 315, 14.11.2012, p. 1).) ;

*Energia primară -* energia care nu a fost supusă nici unui proces de conversie sau de transformare. Energia primară poate include energie primară din sursele neregenerabile și/sau din sursele regenerabile*;*

*Ghidul Solicitantului* - documentul asimilat celui prevăzut la art. 73 alin. (3) din Regulamentul (UE) 2021/1060, cu modificările și completările ulterioare, emis de autoritatea de management care stabilește condițiile acordării sprijinului financiar în cadrul unui apel de proiecte;

*Imobilul* - este definit conform Legii nr. 7/1996 a cadastrului şi a publicității imobiliare, cu modificările și completările ulterioare;

*Indicatori de etapă* - repere cantitative sau calitative față de care este apreciat progresul implementării unui proiect; în funcție de natura proiectelor, indicatorii de etapă pot reprezenta și stadii sau valori intermediare ale indicatorilor de realizare;

***Monument istoric* -** monumentele istorice sunt bunuri imobile, construcții și terenuri situate pe teritoriul României, semnificative pentru istoria, cultura și civilizația națională și universală, în conformitate cu prevederile Legii nr. 422/ 2001 din 18 iulie 2001 privind protejarea monumentelor istorice, republicată, cu modificările și completările ulterioare;

*MySMIS2021/SMIS2021+ -* reprezintă sistemul informatic unitar dezvoltat pentru gestionarea asistenței financiare nerambursabile aferente perioadei financiare 2021-2027, gestionat de MIPE, prin care potențialii beneficiari vor putea solicita finanțare europeană pentru perioada de programare 2021-2027;

*Plan de monitorizare a proiectului* – plan inclus în contractul de finanțare/decizia de finnațare, după caz, prin care se stabilesc indicatorii de etapă care se vor monitoriza de către autoritatea de management/organismul intermediar, după caz, pe parcursul implementării proiectului, precum țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea, simplificarea și eficientizarea procesului de monitorizare a proiectelor de către autoritățile de management/organismele intermediare, după caz;

*Prag de calitate* – prag minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare sau este stabilit conform altor mecanisme prevăzute în metodologia de evaluare și selecție aprobată de Comitetul de monitorizare care nu presupun acordarea de punctaje;

*Prag de excelență* – etichetă de calitate conferită în urma evaluării tehnice și financiare, superioară pragului de calitate, de la care un proiect este selectat direct pentru etapa de contractare;

*Perioada de implementare a proiectului -* Perioada cuprinsă între data de începere a primei activități din cadrul proiectului și data de finalizare a ultimei activități din cadrul proiectului*;*

*Perioada de durabilitate* - reprezintă intervalul de timp în care beneficiarul trebuie să mențină investiția. În cadrul prezentului apel de proiecte, perioada de durabilitate este de 5 ani de la plata finală aferentă contractelor de finanțare;

*Proiect – ansamblu de activități și acțiuni care sunt cuprinse într-o cerere de finanțare depusă în cadrul unui apel de proiecte și care este supusă procedurilor de evaluare, selecție și contractare sau pentru care se încheie un contract de finanțare/se emite decizie de finanțare, după caz;*

*Proiectele cu lucrări* -reprezintă acele tipuri de investiții care implică lucrări de construcții care necesită sau nu autorizație de construire eliberată de autoritățile competente;

*Proiectele fără lucrări* - reprezintă investiții care includ doar dotări și/sau servicii fără lucrări de construcții care necesită sau nu autorizație de construire eliberată de autoritățile competente;

*Principiul DNSH – Do Not Significant Harm (“*A nu prejudicia în mod semnificativ”) obligație la nivel European, care, conform cu Regulamentul European în vigoare, tipurile de acțiuni și investiții propuse în cadrul PR SE 2021-2027, necesită să fie evaluate în funcție de potențialul lor de a aduce prejudicii semnificative celor șase obiective de mediu;

*Raport de audit energetic -* document elaborat în urma desfăşurării activităţii de audit energetic al clădirii, care conţine descrierea modului în care a fost efectuat auditul energetic, a principalelor caracteristici termice şi energetice ale clădirii/unităţii de clădire şi, acolo unde este cazul, a măsurilor propuse pentru creşterea performanţei energetice a clădirii/unităţii de clădire şi instalaţiilor interioare aferente acesteia, precum şi a principalelor concluzii referitoare la eficienţa economică a aplicării măsurilor propuse şi durata de recuperare a investiţiei;

*Solicitant* - persoana juridică de drept public ori privat responsabilă cu inițierea unui proiect, respectiv care a depus o cerere de finanțare în sistemul informatic MySMIS2021/SMIS2021+ în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027;

*Strategia Integrată de Dezvoltare Durabilă a Deltei Dunării* - document programatic care asigură echilibrul între protejarea patrimoniului natural unic al Rezervației Biosferei Deltei Dunării (RBDD) și dezvoltarea socio-economică venind în întâmpinarea aspirațiilor locuitorilor zonei prin îmbunătățirea condițiilor de viață, crearea unor oportunități economice mai bune și o valorificare adecvată a patrimoniului natural și cultural, conform prevederilor HG nr. 602 din 24 august 2016 privind aprobarea Strategiei integrate de dezvoltare durabilă a Deltei Dunării.

*Termen maxim –* Interval de timp calculat începând cu următoarea zi lucrătoare după transmiterea unei solicitări AM PR SE prin sistemul informatic MySMIS2021/SMIS2021+ și care nu include ziua împlinirii termenului*;*

*Utilizarea eficientă a resurselor* - înseamnă reducerea cantității de factori de producție necesari pentru producerea unei unități de producție sau înlocuirea factorilor de producție primari cu factori de producție secundari;

*Unitatea administrativ-teritorială* este definită conform Ordonanţei de Urgenţă nr. 57 din 3 iulie 2019 privind Codul administrativ, cu modificările și completările ulterioare.

Termenii și expresiile ”obiectiv/proiect de investiție”, ”investiție publică”, ”proiect tehnic de execuție” au înțelesurile prevăzute în Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/

proiectelor de investiții finanțate din fonduri publice, cu modificările și completările ulterioare.

# ELEMENTE DE CONTEXT

## Informații generale PR Sud Est 2021 – 2027

Programul Regional Sud-Est (PR Sud-Est) 2021-2027 este unul din programele incluse în Acordul de Parteneriat 2021-2027 prin care se pot accesa fondurile europene structurale și de investiții, în concret, cele provenite din Fondul European pentru Dezvoltare Regională (FEDR). Programul a fost aprobat prin Decizia de punere în aplicare a Comisiei din 21.10.2022 de aprobare a Programului “Sud-Est” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru Regiunea Sud-Est din România CCI 2021RO16RFPR003.

Obiectivul general al PR Sud-Est 2021-2027 este creșterea competitivității economice regionale și îmbunătăţirea condițiilor de viață ale comunităților locale prin sprijinirea dezvoltării mediului de afaceri, a infrastructurii și serviciilor, în scopul reducerii disparităților intraregionale și dezvoltării sustenabile, prin gestionarea eficientă a resurselor, valorificarea potențialului demografic și de inovare, precum și prin asimilarea progresului tehnologic.

PR Sud-Est 2021-2027 urmărește ca Regiunea de dezvoltare Sud-Est să devină una dintre cele mai dinamice regiuni europene în ceea ce privește creșterea inteligentă și sustenabilă a economiei, valorificând diversitatea locală și stimulând inovarea în vederea diminuării disparităților și creșterii standardului de viață.

## Prioritatea/Fond/Obiectivul de politică/Obiectivul specific

**Obiectiv de politică 2** - O Europă mai verde, rezilientă cu emisii reduse de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor precum și a unei mobilități urbane durabile

**Prioritatea 2** - O regiune cu localități prietenoase cu mediul și mai rezilientă la riscuri

**Obiectiv Specific 2.1** - Promovarea eficienței energetice și reducerea emisiilor de gaze cu efect de seră

**Actiunea 2.1** - Îmbunătățirea eficienței energetice a clădirilor publice (inclusiv a celor cu statut de monument istoric) și a clădirilor rezidențiale în funcție de potențialul de reducere a consumului, respectiv reducerea emisiilor de carbon, inclusiv consolidarea acestora în funcție de riscurile identificate (inclusiv seismice)

**Operațiunea B** - Sprijinirea eficienței energetice în clădiri publice, inclusiv a celor cu statut de monument istoric

## Reglementări europene și naționale, cadru strategic, documente programatice

Pe întreg ciclul de viață al unui proiect se vor avea în vedere atât reglementările europene şi naţionale în domeniu, cât și alte documente programatice şi de planificare specifice la nivel european, naţional și regional.

Trimiterile la actele normative includ și modificările și completările ulterioare ale acestora, precum și orice alte acte normative subsecvente.

Solicitanţii de finanțare au obligația de a respecta legislaţia în forma actualizată la momentul aplicării. Reglementările europene și naționale, precum și documentele programatice/

strategice mai jos indicate reprezintă o listă orientativă, fără caracter exhaustiv și aplicabile ghidurilor lansate în cadrul PR SE 2021-2027.

**A. Regulamente/reglementări europene:**

* Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune;
* Regulamentul Consiliului (CE, EURATOM) nr. 1995/2988 privind protecția intereselor financiare ale Comunităților Europene, cu modificările și completările ulterioare;
* Regulamentul (UE, Euratom) nr. 2018/1046 al Parlamentului European și al Consiliului privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare;
* Regulamentul (UE) 679/2016 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), cu modificările și completările ulterioare;
* Regulamentul (UE) 852/2020 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2088/2019, cu modificările și completările ulterioare;
* Comunicarea Comisiei C (2021) 1054 final din 12 februarie 2021. Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență;
* Comunicarea Comisiei (2021/C 373/01) - Orientări tehnice referitoare la imunizarea infrastructurii la schimbările climatice în perioada 2021-2027;
* Directiva (UE) 2018/844 a Parlamentului European și a Consiliului din 30 mai 2018 de modificare a Directivei 2010/31/UE privind performanța energetică a clădirilor și a Directivei 2012/27/UE privind eficiența energetică;
* Directiva 2010/31/UE a Parlamentului European și a Consiliului din 19 mai 2010 privind performanța energetică a clădirilor;
* Regulamentul Delegat nr. 244/2012 de completare a Directivei 2010/31/UE a Parlamentului European și a Consiliului privind performanța energetică a clădirilor prin stabilirea unui cadru metodologic comparativ de calcul al nivelurilor optime, din punctul de vedere al costurilor, ale cerințelor minime de performanță energetică a clădirilor și a elementelor acestora;
* Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE;
* Directiva (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile;
* Recomandarea (UE) 2019/786 a Comisiei din 8 mai 2019 privind renovarea clădirilor (notificată cu numărul C (2019) 3352).
* Recomandările C (2021) 7014 din 28.09.2021 privind eficiența energetică în primul rând: de la principii la practică. Orientări și exemple pentru acesta implementare în procesul decizional în sectorul energetic și nu numai.

**B. Legislaţie naţională (cu modificările și completările ulterioare)**

* Legea nr. 372 din 13 decembrie 2005 privind performanța energetică a clădirilor, republicată;
* Ordinul ministrului dezvoltării, lucrărilor publice și administrației nr. 16/2023 pentru aprobarea reglementării tehnice „Metodologie de calcul al performanței energetice a clădirilor, indicativ Mc 001-2022 și anexa la acesta;
* Legea nr. 121/2014 privind eficienţa energetică, cu modificările și completările ulterioare;
* Legea nr. 448 din 2006 privind protecţia şi promovarea drepturilor persoanelor cu dizabilităţi, republicată, cu modificările și completările ulterioare (a se vedea capitolul IV Accesibilitate);
* OUG nr. 122/2020, privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* Hotărârea Guvernului nr. 873/2022, pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* OUG 66/2011, privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* OUG 23/2023, privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021 – 2027;
* Ordin nr. 1.777/ 2023 privind aprobarea conținutului/modelului/formatului/

structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027;

* Hotărârea Guvernului nr. 875/2011 pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* OUG 133/2021, privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 1.034/2020 pentru aprobarea Strategiei naționale de renovare pe termen lung pentru sprijinirea renovării parcului național de clădiri rezidențiale și nerezidențiale, atât publice, cât și private, și transformarea sa treptată într-un parc imobiliar cu un nivel ridicat de eficiență energetică și decarbonat până în 2050;
* Hotărârea Guvernului nr. 1.076/2021 pentru aprobarea Planului naţional integrat în domeniul energiei şi schimbărilor climatice 2021-2030;
* Ordinul nr. 157/2007 pentru aprobarea reglementării tehnice Metodologie de calcul al performanței energetice a clădirilor;
* Ordinul nr. 386 din 28 martie 2016 pentru modificarea şi completarea Reglementării tehnice "Normativ privind calculul termotehnic al elementelor de construcţie ale clădirilor", indicativ C 107-2005, aprobată prin Ordinul ministrului transporturilor, construcţiilor şi turismului nr. 2.055/2005;
* Ordinul nr. 3152/2013 pentru aprobarea Procedurii de control al statului cu privire la aplicarea unitară a prevederilor legale privind performanţa energetică a clădirilor şi inspecţia sistemelor de încălzire/climatizare - indicativ PCC 001-2013;
* Ordinul nr. 189 din 2013 pentru aprobarea reglementării tehnice "Normativ privind adaptarea clădirilor civile şi spaţiului urban la nevoile individuale ale persoanelor cu handicap, indicativ NP 051-2012 - Revizuire NP 051/2000";
* Ordinul nr. 386 din 28 martie 2016 pentru modificarea şi completarea Reglementării tehnice „Normativ privind calculul termotehnic al elementelor de construcţie ale clădirilor”, indicativ C 107-2005, aprobată prin Ordinul ministrului transporturilor, construcţiilor şi turismului nr. 2.055/2005;
* Ordinul nr. 2.834/2019 pentru aprobarea reglementării tehnice „Cod de proiectare seismică — Partea a III-a — Prevederi pentru evaluarea seismică a clădirilor existente, indicativ P 100-3/2019”;
* OUG nr. 171 din 8 decembrie 2022 pentru accelerarea implementării proiectelor de infrastructură finanţate din fonduri externe nerambursabile, precum şi pentru modificarea şi completarea unor acte normative;
* OUG nr. 57/2019 privind Codul administrativ, cu modificările și completările ulterioare;
* Hotărârea nr. 907 din 29 noiembrie 2016 (HG nr. 907/2016) privind etapele de elaborare și conținutul-cadru al documentațiilor tehnico-economice aferente obiectivelor/

proiectelor de investiții finanțate din fonduri publice;

* Legea cadastrului și a publicității imobiliare nr. 7 din 13 martie 1996 (republicată);
* Legea nr. 422/2001 privind protejarea monumentelor istorice, republicată;
* Legea nr. 10 din 18 ianuarie 1995 privind calitatea în construcții;
* Legea nr. 50 din 29 iulie 1991 republicată privind autorizarea executării lucrărilor de construcţii, republicată;
* Legea nr. 98 din 19 mai 2016 privind achizițiile publice;
* Ordinul 2395/2023 pentru aprobarea [criteriilor ecologice](https://legislatie.just.ro/Public/DetaliiDocumentAfis/278051) aplicabile categoriilor de produse care au impact asupra mediului pe durata întregului ciclu de viață, prevăzute în [anexa nr. 2 la Normele metodologice](https://legislatie.just.ro/Public/DetaliiDocumentAfis/266860) de aplicare a prevederilor referitoare la atribuirea contractului sectorial/acordului-cadru din [Legea nr. 99/2016](https://legislatie.just.ro/Public/DetaliiDocumentAfis/266840) privind achizițiile sectoriale, aprobate prin [Hotărârea Guvernului nr. 394/2016](https://legislatie.just.ro/Public/DetaliiDocumentAfis/266859), respectiv în [anexa nr. 2 la Normele metodologice](https://legislatie.just.ro/Public/DetaliiDocumentAfis/266862) de aplicare a prevederilor referitoare la atribuirea contractului de achiziție publică/acordului-cadru din [Legea nr. 98/2016](https://legislatie.just.ro/Public/DetaliiDocumentAfis/259943) privind achizițiile publice, aprobate prin [Hotărârea Guvernului nr. 395/2016](https://legislatie.just.ro/Public/DetaliiDocumentAfis/266861);
* Alte normative și reglementări tehnice în domeniu, în vigoare la momentul întocmirii documentaţiilor tehnico-economice/evaluării cererilor de finanţare.

Reglementări tehnice privind performanța energetică a clădirilor sunt listate la adresa:

<https://www.mdlpa.ro/pages/reglementare27>.

**C. Documente programatice (Programe, Strategii, Planuri):**

* Programul Regional Sud-Est 2021-2027;
* Planul de Dezvoltare Regională Sud-Est 2021-2027;
* Strategia Națională de Renovare pe Termen Lung pentru sprijinirea revovării parcului național de clădiri rezidențiale si nerezidențiale, atât publice, cât și private, și transformarea sa treptată într-un parc imobiliar cu un nivel ridicat de eficiență energetică și de carbon până în 2050, anexă la HG nr. 1.034/2020, publicată in Monitorul oficial al României nr. 1247bis/17.12.2020;
* Strategia Integrată de Dezvoltare Durabilă a Deltei Dunării;
* Strategia UE pentru Regiunea Dunării;
* Planul Național Integrat în domeniul Energiei și Schimbărilor Climatice 2021-2030;
* Strategia energetică a României 2020-2030, cu perspectiva anului 2050;
* Strategia națională privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2021-2027;
* Convenția ONU privind drepturile persoanelor cu dizabilități;
* Carta drepturilor fundamentale a Uniunii Europene (2016/C 202/02);
* Strategia Uniunii Europene privind egalitatea de gen 2020-2025: O Uniune a egalității;
* Strategia Uniunii Europene privind drepturile persoanelor cu handicap 2021-2030: O Uniune a egalității;
* Strategia națională pentru dezvoltarea durabilă a României 2030.

**Notă!** Pe parcursul derulării etapelor de verificare, inclusiv contractare se vor avea în vedere actualizările legislative naționale/europene specifice domeniului eficienței energetice, aceste actualizări pot conduce la modificări/actualizări ale prezentului ghid, în cazul în care acestea influențează condițiile/criteriile stabilite.

# ASPECTE SPECIFICE APELULUI DE PROIECTE

## Tipul de apel

Prin prezentul Ghid se lansează apelul de **tip competitiv** **cu depunere la termen** a cererilor de finanțare având codul PRSE/2.1/B/ITI/1/2024.

AM lansează apelurile de proiecte numai în sistemul informatic MySMIS2021/SMIS2021+.

Cererile de finanțare pot fi depuse doar în perioada menționată în cadrul secțiunii 4.3 a prezentului ghid, iar evaluarea acestora va avea la bază principiul competitivității.

Un potenţial beneficiar poate depune mai multe cereri de finanţare.

**Notă!** Pentru întocmirea cererilor de finanţare, este necesar ca solicitanţii să aibă în vedere faptul că respectarea legislaţiei naţionale aplicabile în vigoare este obligatorie, indiferent de domeniul abordat (achiziţii publice, egalitate de şanse şi tratament egal, dezvoltare durabilă, construcţii, asistenţă socială, etc). Prezentul document nu se substituie legislaţiei naţionale, fiind numai un îndrumar elaborat de către AM, cu scopul de a sprijini potenţialii solicitanţi de finanţare să acceseze fonduri nerambursabile, prin intermediul Programului Regional Sud-Est 2021-2027.

Pentru informarea corectă a potențialilor solicitanți, AM va publica lunar pe site-ul programului situația proiectelor, depuse precum și gradul de acoperire al alocării financiare disponibile.

## Forma de sprijin (granturi; instrumente financiare; premii)

Forma de sprijin acordat în cadrul prezentului apel de proiecte o reprezintă grantul (nerambursabil), în conformitate cu prevederile PR SE 2021-2027, a Regulamentelor (UE) 2021/1060 și (UE, Euratom) 2018/1046.

## Bugetul alocat apelului de proiecte

Alocarea totală a apelului de proiectePRSE/2.1/B/ITI/1/2024 (FEDR + BS)este 13.823.764,36 euro, din care 11.989.999,70 Euro FEDR și 1.833.764,66 Euro Buget de Stat.

Aprobarea supracontractării în cadrul apelului de cereri de finanțare se va realiza în conformitate cu prevederile OUG 133/2021 – art. 15, alin. 1, lit. b, în funcție de disponibilitatea fondurilor, pe baza instrucțiunilor emise de AM PR Sud-Est, cu încadrarea în creditele de angajament aprobate anual cu această destinație prin legile bugetare anuale.

## Rata de cofinanţare

În cadrul prezentului apel de proiecte, pentru întocmirea bugetului cererii de finanțare, se va lua în calcul:

* Rata de cofinanțare din partea Uniunii Europene este maximum 85% din valoarea cheltuielilor eligibile ale proiectului prin Fondul European de Dezvoltare Regională (FEDR);
* maxim 13% din valoarea cheltuielilor eligibile ale proiectului reprezintă rata de cofinanțare din bugetul de stat (BS);
* 2% în cazul autorităților și instituțiile publice și serviciile publice organizate ca instituții publice de interes local sau județean, instituții de învățământ de stat, consorțiile administrative înființate conform Legii 375/2022 pentru modificarea şi completarea [Ordonanţei de urgenţă a Guvernului nr. 57/2019](https://www.ilegis.ro/oficiale/index/act/262028" \l "A0" \t "_blank) privind Codul administrativ, Asociațiile de Dezvoltare Intercomunitară înființate conform prevederilor

Legale;

* 15% în cazul autorităților publice centrale sau alte organe de specialitate care se organizează din subordinea acestora.

Solicitantul va asigura contribuția proprie la valoarea cheltuielilor eligibile, acoperirea cheltuielilor neeligibile ale proiectului, precum şi asigurarea altor sume necesare implementării proiectului.

În cazul proiectelor depuse în parteneriat:

* ratele de cofinanțare mai sus-menționate se aplică fiecărui membru al parteneriatului pentru cheltuielile eligibile aferente acestuia;
* modalitatea de participare a partenerilor la asigurarea cheltuielilor eligibile și neeligibile ale proiectului va fi stabilită în Acordul de parteneriat.

**Notă!** În cazul unui parteneriat între una sau mai multe autorității publice centrale și una sau mai

multe autorități publice locale, cota de contribuție proprie, raportat la partea din valoarea eligibilă care revine fiecăruia dintre parteneri (în cazul în care toți partenerii au contribuție la bugetul proiectului), va fi stabilită ca urmare a aplicării diferențiate a cotelor de contribuție aferente fiecărei categorii de solicitanți-membrii din cadrul parteneriatului astfel:

• 15% în cazul autorităților publice centrale sau alte organe de specialitate care se organizează din subordinea acestora,

• 2% în cazul autorităților și instituțiilor publice locale.

## Zona / zonele geografică(e) vizată(e) de apelul de proiecte

Zona vizată de acest apel de Proiecte este arealul aferent zonei ITI Delta Dunării.

Arealul Investiției Teritoriale Integrate Delta Dunării este format din 38 de unități administrativ-teritoriale din cadrul Rezervației Biosfera Delta Dunării, Județul Tulcea și nordul Județului Constanța, în zonele identificate ca prioritare în cadrul Strategiei Integrate de Dezvoltare Durabilă a Deltei Dunării (SIDDDD), după cum urmează:

a. „centrul Deltei, care cuprinde unităţile administrativ-teritoriale al căror teritoriu se află integral în Rezervaţia Biosferei Delta Dunării, respectiv comunele Ceatalchioi, Pardina, Chilia Veche, C.A. Rosetti, Crişan, Maliuc, Sfântu Gheorghe şi oraşul Sulina. Teritoriul acestor unități administrativ-teritoriale se află integral sau preponderent în Delta Dunării propriu-zisă, între braţele Dunării;

b. unităţi administrativ-teritoriale aflate parţial pe teritoriul Rezervaţiei Biosferei Delta Dunării: municipiul Tulcea, oraşul Isaccea, orașul Babadag şi comunele Murighiol, Mahmudia, Beștepe, Nufăru, Somova, Niculițel, Luncavița, Grindu, Valea Nucarilor, Sarichioi, Jurilovca, Ceamurlia de Jos, Mihai Bravu, Baia (județul Tulcea) și Mihai Viteazu, Istria, Săcele și Corbu (județul Constanța);

c. unităţi administrativ-teritoriale aflate în vecinătatea teritoriului Rezervaţiei Biosferei Delta Dunării, incluse pentru a asigura coeziunea teritorială și coerenţa unor intervenţii strategice: orașul Măcin și comunele I.C. Brătianu, Smârdan, Jijila, Văcăreni, Greci, Frecăței, Mihail Kogălniceanu, Slava Cercheză.”, extras din Strategia Integrată de Dezvoltare Durabilă a Deltei Dunării, cap. I. Contextul elaborării Strategiei, subcapitolul I.1 Contextul, strategie aprobată prin HG 602/2016.

## Acțiuni sprijinite în cadrul apelului

PR SE 2021-2027 abordează integrat, în cadrul investițiilor propuse, obiectivele și cerințele de dezvoltare durabilă asumate la nivel național prin Agenda 2030. Dezvoltarea sustenabilă și rezilientă, în deplin acord cu obiectivele de mediu și climă asumate la nivel european, reprezintă un aspect transversal care definește strategia și intervențiile PR Sud-Est 2021-2027. Acțiunile finanțate prin program vor urmări sustenabilitate ecologică/de mediu prin design, integrând de la început considerentele legate de mediu prin aplicarea integrată a principiului DNSH.

Domeniul energiei, respectiv eficiența energetică a clădirilor publice și rezidențiale, este detaliat în PNIESC 2021-2030.PNIESC a preluat țintele și obligațiile din Pachetul legislativ Energie curată pentru toți europenii 2030, principiul „Eficiența energetică pe primul loc” și Pactul Verde European pentru atingerea neutralității climatice 2050, respectiv creșterea ponderii energiei din surse regenerabile în consumul final până la 30,7% în 2030, în toate cele 3 sectoare relevante (producerea energiei electrice, încălzire și răcire, respectiv transport) si scăderea consumului final de energie cu 40,4% în 2030, prin acțiuni de îmbunătățire a eficienței energetice.

În raport cu Directiva 2012/27/UE, a fost elaborată Strategia Națională de Renovare pe Termen Lung(SNRTL) care stabilește o serie de măsuri pentru îmbunătățirea performanței energetice a fondului existent de clădiri și reducerea nivelului sărăciei energetice prin implementarea unui scenariu de creștere graduală a ratei anuale de renovare de la 0,69% la 3,39%.

PR SE 2021-2027 răspunde nevoii de investiții pentru creșterea eficienței energetice în clădiri rezidențiale și publice luând în considerare și renovarea pentru a contribui și la atingerea obiectivelor SNRT și la atingerea țintelor stabilite de Strategia Energetică a României (SER) și PNIESC.

PR SE 2021-2027 se aliniază cadrului Strategic EU Roma pentru egalitate, incluziuneșiparticipare 2020- 2030, respectiv pentru măsurile privind combaterea discriminării în accesul la educație generală de calitate. Toate investițiile vor urma principiile desegregării și nediscriminării, concentrându-se pe promovarea accesului la servicii incluzive generale în educație, spațiu locativ, ocuparea forței de muncă, sănătate și asistență socială.

În vederea atingerii obiectivului specific al acestei operațiuni vor fi sprijinite activități/acțiuni specifice realizării de investiții pentru sprijinirea eficienței energetice în clădiri publice, inclusiv a celor cu statut de monument istoric.

Vor fi eligibile pentru finanțare toate tipurile de clădiri publice deținute și ocupate/care vor fi ocupate de autoritățile și instituțiile centrale și locale.

Măsurile de eficiență energetică vizează clădirile publice (inclusiv cele de patrimoniu) utilizate full-time cu scop public și au ca scop reabilitarea energetică. Vor fi eligibile toate tipurile de clădiri publice administrate de autoritățile publice, criteriile de prioritizare vizând: funcţia socială (educație, sănătate, activități sociale etc), suprafaţa utilă a clădirii, intensitatea utilă a clădirii, intensitatea utilizării, targetul stabilit de reducere a emisiilor anuale echivalent, economie energetică de cel puțin 40%.

Intervențiile trebuie să determine îmbunătățiri ale eficienței energetice care să conducă la o economie energetică de cel puțin 40% în comparație cu situația anterioară investiției în cazul renovării clădirilor existente, grantul urmând a fi acordat diferențiat, în funcție de economia energetică estimată a fi realizată.

**Tipurile de activități/acțiuni** previzionate pentru sectorul clădirilor publice se referă la:

• reabilitarea termică a elementelor de construcție;

• instalarea unor sisteme alternative de producere a energiei din surse regenerabile cu excepţia biomasei (ex. panouri solare, pompe de căldură);

• sisteme de management energetic integrat al clădirilor (BMS) în vederea monitorizării și menținerii indicatorilor privind consumurile și emisiile;

• reabilitarea şi/sau modernizarea sistemelor electrice/de iluminat (exclusiv ca investitie auxiliară lucrărilor destinate îmbunătățirii eficienței energetice a clădirii; nu se consideră eligibil proiect independent care are ca obiectiv reabilitarea sistemelor electrice/de iluminat);

• audit energetic ex-ante/post intervenție.

În ceea ce privește acțiunile auxiliare, în cadrul prezentului apel avem următoarele tipuri de activități:

* măsuri de consolidare/reabilitare a elementelor de construcție;
* activități care contribuie la îmbunătățirea performanței energetice (ex. reabilitare lift, realizare lucrări de branșare/rebranșare la sistemul centralizat de producere și furnizare a energiei termice;
* orice alte activități care contribuie la realizarea obiectivelor proiectului și/sau care includ lucrări de intervenție aferente investiției de bază (în sensul funcționalității pentru eficiența energetică, necesităților de a asigura accesibilitatea inclusiv pentru persoanele cu dizabilități, sănătatea sau siguranța clădirii).

Valoare eligibilă aferentă acţiunilor auxiliare necesare pentru implementarea investiției de bază privind îmbunătățirea eficienței energetice trebuie să fie în limita a 15% din valoarea eligibilă a cheltuielilor aferente cap.1, cap.2, cap.4 (punctele 4.1 – 4.6) și cap. 5 (punctul 5.1.1) din bugetul cererii de finanțare.

În cazul în care în proiect sunt și măsuri de consolidare, valoarea eligibilă a acțiunilor auxiliare va fi în limita a 20 % din valoarea eligibilă a cheltuielilor aferente cap.1, cap.2, cap.4 (punctele 4.1 – 4.6) și cap. 5 (punctul 5.1.1) din bugetul cererii de finanțare.

Proiectul poate cuprinde extinderea pe orizontală si/sau verticala a clădirii componente, cu respectarea următoarelor:

* extinderea să vizeze crearea unor spații cu funcții auxiliare și/sau administrative, necesare pentru funcționarea clădirii (grup sanitar, anexe etc);
* extinderea să nu depășească volumul inițial al clădirii componentă. Este necesară fundamentarea suprafeței extinderii (mp) aferentă spațiilor auxiliare și/sau administrative. Se va pune accent pe legătura între dimensionarea acestei noi suprafețe și necesitățile de funcționare a clădirii extinse;
* cheltuielile aferente acestor spatii vor fi încadrate în categoria cheltuielilor neeligibile.

## Grup ţintă vizat de apelul de proiecte

Toate instituțiile publice și părțile interesate din cadrul zonei de Investiţie Teritorială Integrată Delta Dunării, atât în mediul urban, cât și în mediul rural, care vor fi implicate sau vor folosi / beneficia de rezultatele investițiilor.

Aplicanţii din această zonă pot depune proiecte ale căror locuri de implementare se găsesc pe teritoriul ITI.

Solicitantul va menționa în secțiunea „Grup țintă” din Cererea de finanțare principalii beneficiari ai rezultatelor proiectului.

## Indicatori

În cadrul cererii de finanțare se vor completa atât indicatorii de realizare, de rezultat, cât și indicatorii suplimentari specifici apelului de proiecte. Indicatorii reprezintă instrumente de măsurare a efectelor/realizărilor/rezultatelor intervențiilor. În cadrul prezentelor apeluri, solicitantul va stabili valori pentru indicatorii detaliați în subcapitolele 3.8.1 – 3.8.3.

Solicitantul are obligația de a completa valori pentru toți indicatorii de realizare și rezultat prestabiliți ai programului, așa cum au fost anterior menționați. Indicatorii vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora conduce la aplicarea de măsuri în conformitate cu prevederile OUG nr. 66/2011, cu modificările şi completările ulterioare.

### Indicatori de realizare

**RCO 19 - Clădiri publice cu performanțe energetice îmbunătățite (m2);**

*Suprafața utilă a clădirilor publice care obțin performanțe energetice mai bune datorită sprijinului primit. Performanța energetică îmbunătățită trebuie înțeleasă în termeni de îmbunătățire a clasificării energetice a clădirii publice cu cel puțin o clasă energetică și trebuie documentată pe baza certificatelor de performanță energetică (EPC). Clasificarea energetică luată în considerare urmează definiția din Certificatul național de performanță energetică, în conformitate cu Directiva 2010/31 / UE. Clădirile publice sunt definite ca fiind clădirile deținute de autoritățile publice și clădirile deținute de o organizație non-profit, cu condiția ca aceste organisme să urmărească obiective de interes general precum educația, sănătatea, mediul și transporturile.*

**RCO 74 – Populația vizată de proiecte derulate in cadrul strategiilor de dezvoltare teritorială integrată (persoane)**

Numărul de persoane acoperite de proiecte sprijinite de fonduri în cadrul strategiilor de dezvoltare teritorială integrată.

**RCO 75 - Strategii de dezvoltare teritorială integrată care beneficiează de sprijin (contribuții la strategii)**

Numărul de contribuții la strategiile de dezvoltare teritorială integrată raportate de fiecare obiectiv specific care contribuie din fonduri în conformitate cu articolul 28 literele (a) și (c) din RDC. Valorile indicatorului măsoară așadar, la nivel de obiectiv specific, numărul de contribuții financiare la strategiile teritoriale.

### Indicatori de rezultat

**RCR 26 - Consumul anual de energie primară (MWh/an);**

*Consumul total anual de energie primară pentru entitățile sprijinite. Valoarea de bază se referă la consumul anual de energie primară înainte de intervenție, iar valoarea realizată se referă la consumul anual de energie primară pentru anul după intervenție. Pentru clădiri, ambele valori trebuie documentate pe baza certificatelor de performanță energetică, în conformitate cu Directiva 2010/31/UE.*

**RCR 29 - Estimarea emisiilor de gaze cu efect de seră (echivalent tone de CO2/an).**

*Valoarea totală estimată a emisiilor de gaze cu efect de sera a entităților sau proceselor sprijinite. Valoarea de referință se referă la nivelul estimat al emisiilor de gaze cu efect de sera în anul dinaintea începerii intervenției, iar valoarea atinsă se calculează bazat pe nivelul de performanță energetică din timpul anului după încheierea intervenției.*

### Indicatori suplimentari specifici Apelului de proiecte

Fac obiectul monitorizării implementării şi performanţei investiţiei propuse prin proiect.

Se va completa valoarea prognozată a indicatorilor de proiect de mai jos (valoarea la începutul implementării proiectului versus valoarea la finalul implementării proiectului):

* Consumul anual de energie finală pentru încălzire (kWh/an);
* Consumul anual de energie primară din surse regenerabile (kWh/an);
* Numărul clădirilor care beneficiază de măsuri de creștere a eficienței energetice (nr.).

**Notă!** Valorile preconizate trebuie să fie realiste, realizabile, măsurabile și în concordanța cu auditul energetic care stă la baza proiectului.

Nu se acceptă identificarea și cuantificarea în cadrul cererii de finanțare a altor indicatori în afara celor menționați în cadrul secțiunii 3.8 din prezentul Ghid.

Calculul indicatorilor se va face pe baza Raportului de audit energetic, respectiv certificatelor de performanță energetică (EPC). Valorile se calculează în baza Metodologiei de calcul al performanței energetice a clădirilor, aprobată prin Ordinul ministrului transporturilor, construcțiilor și turismului nr. 157/2007, cu modificările și completările ulterioare sau prevederile legale in vigoare la data calculului indicatorilor mai sus mentionati, după caz*.*

Indicatorii vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora poate conduce la recuperarea finanţării proporţional cu gradul de neîndeplinire, în conformitate cu prevederile OUG nr. 66/2011, cu modificările şi completările ulterioare.

## Rezultate așteptate

În cadrul cererii de finanţare vor fi identificate un număr de maxim 3 rezultate aşteptate. Acestea trebuie să fie relevante pentru investiţia propusă şi în strânsă legătură cu activităţile proiectului iar prin intermediul rezultatelor aşteptate să se asigure îndeplinirea obiectivelor respectiv a indicatorilor propuşi. Ca atare, rezultatele aşteptate trebuie să fie în strânsă corelare inclusiv cu indicatorii definiţi în cadrul secţiunii 3.8 şi să conducă la atingerea lor şi se completează, la nivel de clădire și centralizat la nivel de proiect.

Valorile preconizate trebuie să fie realiste, realizabile si măsurabile.

## Operaţiune de importanţă strategică

Această secțiune nu se aplică prezentului apel.

## Investiţii teritoriale integrate

Se vor finanța proiecte integrate care contribuie la realizarea obiectivelor Strategiei Integrate de Dezvoltare Durabilă a Deltei Dunării.

Având în vedere faptul că în cadrul Programului Regional Sud Est 2021 - 2027 există alocare financiară dedicată zonei de Investiţie Teritorială Integrată Delta Dunării, aplicanţii din această zonă pot depune proiecte ale căror locuri de implementare se găsesc pe teritoriul ITI.

## Dezvoltare locală plasată sub responsabilitatea comunității

Această secțiune nu se aplică prezentului apel.

## Reguli privind ajutorul de stat

Activitățile, respectiv investițiile finanțate în cadrul proiectelor din acest apel nu trebuie să intre sub incidența ajutorului de stat.

Pentru verificarea încadrării sub incidența ajutorului de stat au fost analizate condițiile prevăzute la art. 107, alineatul (1) din Tratatul privind funcționarea Uniunii Europene, în conformitate cu Comunicarea Comisiei privind noțiunea de ajutor de stat astfel cum este menționată la articolul 107 alineatul (1) din Tratatul privind funcționarea Uniunii Europene (2016/C 262/01).

Este considerat ajutor de stat incompatibil cu Piaţa internă a Uniunii Europene orice măsură de sprijin a unui Stat Membru care îndeplineşte cumulativ următoarele patru condiții:

* să fie acordată de către stat sau de către unitățile administrative teritoriale, din resurse de stat sau resurse ale unităților administrativ-teritoriale, ori de alte organisme care administrează surse ale statului sau ale colectivităților locale indiferent de formă;
* să fie selectivă;
* să asigure un avantaj agentului economic;
* să distorsioneze ori să amenințe să distorsioneze concurența sau să afecteze comerțul dintre statele membre ale Uniunii Europene;

Investițiile sprijinite prin prezentul apel nu implică elemente de ajutor de stat, întrucât în clădirile vizate de proiecte se desfășoară activităţi ce țin de exercitarea atribuțiilor de autoritate publică. Analiza ajutorului de stat trebuie realizată la nivelul proprietarului infrastructurii, a utilizatorului infrastructurii și a executantului lucrărilor.

Elementele de ajutor de stat sunt excluse, la **nivelul proprietarului infrastructurii**, atunci când nu sunt îndeplinite cumulativ criteriile menționate în Comunicarea Comisiei anterior menţionată.

La **nivelul utilizatorului infrastructurii**, se consideră că investițiile pentru care se acordă finanțare prin prezentul apel nu implică elemente de ajutor de stat atâta timp cât în clădirile vizate de proiecte se desfășoară activităţi ce țin de exercitarea prerogativelor de autoritate publică. Exercitarea prerogativelor de autoritate publică presupune faptul că activitatea respectivă face parte din funcțiile esențiale ale statului sau este legată de acele funcții, prin natura sa, prin obiectivul său și prin normele care se aplică în cazul acesteia. Activitățile care fac parte în mod intrinsec din prerogativele autorității oficiale și care sunt exercitate de stat nu constituie activități economice, cu excepția cazului în care pentru aceste activități au fost introduse mecanisme de piață.

Utilizarea infrastructurii în scopuri economice este considerată auxiliară/ marginală, dacă suprafaţa închiriată/ dată în folosinţă gratuită/ concesionată nu depășește 10% din suprafaţa utilă totală a clădirii, iar ocupanții (persoanele juridice) au fost selectați printr-o procedură transparentă și nediscriminatorie, conform legislației în vigoare, conform Secţiunii 5.7, subcapitolul “Alte cerinţe de eligibilitate a proiectului”, și Declaraţiei unice.

La **nivelul execuției lucrărilor**, dacă selecția executantului este realizată în baza unei proceduri competitive, atunci este înlăturat ajutorul la nivelul constructorului.

Dacă în perioada de implementare a proiectului sau în perioada de durabilitate se constată situații care să indice potențiala incidență a regulilor de acordare a ajutorului de stat asupra finanțării, AM va acționa conform legislației aplicabile în vigoare.

## Reguli privind instrumente financiare

Această secțiune nu se aplică prezentului apel.

## Acţiuni interregionale, transfrontaliere şi transnaţionale

Această secțiune nu se aplică prezentului apel.

## Principii orizontale

O atenție deosebită este acordată respectării principiilor orizontale menționate la nivelul Acordului de Parteneriat și Programului Regional Sud-Est.

Proiectele trebuie să descrie și să demonstreze modul în care principiile de mai jos sunt promovate prin investiția respectivă, detaliindu-se concret care sunt măsurile și instrumentele prin care solicitantul va garanta aplicarea respectivelor principii. În vederea monitorizării integrării principiilor orizontale în activitățile proiectului, se vor stabili încă din etapa de elaborare tipuri de informații și indicatori ce trebuie colectate, respectiv, măsurate.

În procesul de pregătire, verificare, implementare și durabilitate a proiectului, solicitantul asigură:

* respectarea drepturilor fundamentale și a Cartei drepturilor fundamentale a Uniunii Europene;
* respectarea egalității între bărbați și femei, integrarea perspectivei de gen și abordarea aspectelor de gen ;
* prevenirea oricărei forme de discriminare pe criterii de gen, origine rasială sau etnică, religie sau convingeri, dizabilitate, vârstă sau orientare sexuală, precum și respectarea accesibilității pentru persoanele cu dizabilități;
* respectarea obiectivului de promovare a dezvoltării durabile, astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU, de Acordul de la Paris și respectarea principiului de „a nu prejudicia în mod semnificativ”.

Solicitanții de finanțare vor completa toate informațiile relevante în legătură cu aspectele menționate mai sus, particularizând pentru proiectul propus, completând corespunzător secțiunii *Principii orizontale*  a cererii de finanțare.

## Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice

În ceea ce privește respectarea obiectivului de promovare a dezvoltării durabile în cadrul proiectelor finanțate prin PR SE 2021-2027, vor fi analizate și respectate criteriile care determină dacă o activitate se califică drept durabilă din punctul de vedere al mediului și dacă respectă principiul „A nu prejudicia în mod semnificativ” (DNSH), în conformitate cu Regulamentul (UE) 2020/852 (”Regulamentul privind taxonomia”). Legislația aplicabilă și modul de îndeplinire a acestora sunt detaliate în cadrul Metodologiei privind abordarea principiului DNSH și imunizarea infrastructurii la schimbări climatice în cadrul Programului Regional Sud-Est 2021-2027 elaborată de AM PR SE în sprijinul solicitanților la finanțare document ce poate fi accesat la adresa: <https://regiosudest.ro/>.

Analiza durabilității din punct de vedere a mediului a unui anumit proiect sau a anumitor activități economice din cadrul proiectului va urmări următoarele obiective de mediu care stau la baza principiului DNSH (Regulamentul (UE) 2020/852 (”Regulamentul privind taxonomia”), art. 9):

a) atenuarea schimbărilor climatice;

b) adaptarea la schimbările climatice;

c) utilizarea durabilă și protecția resurselor de apă și a celor marine;

d) tranziția către o economie circulară;

e) prevenirea și controlul poluării;

f) protecția și refacerea biodiversității și a ecosistemelor.

Toate intervențiile vor parcurge documentația supusă evaluării de impact de mediu, care se realizează în conformitate cu prevederile Directivei 2014/52/UE a Parlamentului European și a Consiliului, de modificare a Directivei 2011/92/UE privind evaluarea efectelor anumitor proiecte publice și private asupra mediului, transpusă în legislația națională prin Legea nr. 292/2018 privind evaluarea impactului anumitor proiecte publice și private asupra mediului. În acest sens, solicitantul va prezenta actul emis de autoritatea de mediu (Decizia finală/Decizia etapei de încadrare/Clasarea notificării, după caz).

Solicitantul va descrie în cererea de finanțare măsurile prin care justifică modul în care proiectul răspunde principiului DNSH incluzând, dacă este cazul, și recomandările din actul emis de Agenția pentru Protecția Mediului. Astfel, din cele șase obiective de mediu, patru dintre acestea (utilizarea durabilă și protecția resurselor de apă și a celor marine, tranziția către o economie circulară, prevenirea și controlul poluării și protecția și refacerea biodiversității și a ecosistemelor) se vor evalua în cadrul procedurii de reglementare din punct de vedere al protecției mediului in conformitate cu Legea nr 292/2018.

Imunizarea infrastructurii finanțate la schimbări climatice, respectiv adaptarea la schimbările climatice și atenuarea efectelor nocive asupra mediului și rezistența în fața dezastrelor, va fi avută în vedere atât în etapa de elaborare, cât și pe durata implementării proiectelor, precum și în etapa de exploatare și întreținere a investițiilor, asigurându-se astfel durabilitatea infrastructurii și standardul serviciilor cu abordarea adecvată a riscurilor climatice. Pe durata exploatării, infrastructura creată va fi eficient monitorizată şi din perspectiva evenimentelor climatice. În acest sens, proiectul integrează măsuri de atenuare și de adaptare la schimbările climatice respectând Orientările Comisiei Europene privind imunizarea la schimbările climatice.

Investițiile în infrastructură care au o durată de viață preconizată de cel puțin cinci ani trebuie să demonstreze imunizarea față de schimbările climatice în conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01). Imunizarea la schimbările climatice este un proces care integrează măsuri de adaptare a schimbărilor climatice și – dacă este cazul - măsuri de atenuare (compensare) la schimbările climatice în dezvoltarea proiectelor de infrastructură.

Aceasta presupune:

a. În etapa analizei de opțiuni - integrarea în analiza şi decizia asupra opțiunii preferate (pe lângă considerentele tehnice, economice, de mediu, etc.) şi considerentele legate de impactul opțiunilor din punctul de vedere al atenuării şi vulnerabilității faţă de schimbările climatice;

b. În etapa detalierii/proiectării opțiunii preferate – integrarea măsurilor adecvate pentru adaptarea, respectiv atenuarea (compensarea) - în măsura în care aceasta este necesară, la schimbările climatice.

Solicitantul de finanțare va avea în vedere Metodologia privind abordarea DNSH (principiul “a nu aduce prejudicii semnificative”) și imunizarea la schimbările climatice în cadrul PR Sud - Est 2021-2027 (Anexa 12).

Documentațiile tehnico - economice trebuie să aibă integrate aspecte privind imunizarea la schimbările climatice în conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

Proiectele finanțate vor avea în vedere, pe toată perioada de implementare a proiectului, respectarea obligațiilor pentru implementarea principiului „Do No Significant Harm” (DNSH) așa cum acesta este definit prin Regulamentul (UE) 2020/852 privind instituirea unui cadru care să faciliteze investițiile durabile durabile și de modificare a Regulamentului (UE) 2019/2088.

În acest sens, solicitantul va descrie la secțiunea relevantă din cererea de finanțare si anexele sale, modul în care sunt respectate obligațiile minime prevăzute de legislația specifică aplicabilă, acțiunile suplimentare propuse (dacă este cazul), precum și modul de respectare a principiilor DNSH în implementarea proiectelor.

Pentru analiza modului în care principiul DNSH este respectat, solicitantul de finanțare va avea în vedere Metodologia privind abordarea DNSH (principiul “a nu aduce prejudicii semnificative”) și imunizarea la schimbările climatice în cadrul PR Sud - Est 2021-2027 (Anexa 12). Solicitantul va avea în vedere respectarea principiului DNSH inclusiv la întocmirea documentațiilor de atribuire a contractelor de achiziție.

Proiectele care includ măsuri suplimentare cadrului legal în vigoare, vor fi punctate în grila de evaluare tehnică şi financiară. Totodată, în faza de selecţie se va verifica dacă proiectele propuse respectă cerinţele minime obligatorii referitoare la abordarea principiului DNSH prin punctarea în Secțiunea II a grilei de evaluare tehnico-financiară.

De asemenea, solicitantul va avea în vedere, în mod special:

• ”Ghidul pentru aplicarea Cartei Drepturilor Fundamentale a UE în implementarea fondurilor europene nerambursabile” disponibil https://mfe.gov.ro/minister/perioade-de-programare/perioada-2021-2027/ ;

• Strategia națională privind drepturile persoanelor cu dizabilități 2022-2027; Ghidul CDPD - Ghid privind Reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021–2027: https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/;

• Raportul de mediu pentru Programul Regional Sud-Est 2021-2027, Analiza privind evaluarea principiului DNSH în PR SUD-EST2021-2027, Metodologia privind abordarea DNSH (principiul “a nu aduce prejudicii semnificative”) și imunizarea la schimbările climatice în cadrul PR SE 2021-2027: [www.regiosudest.ro](http://www.regiosudest.ro).

Se va avea în vedere includerea unor factori adecvați de evaluare a ofertelor de echipamente/servicii în vederea gestionării mai eficiente a consumului de energie. Solicitanții de finanțare vor adopta criteriile „verzi" ale UE în ceea ce privește achizițiile publice (în acord cu Ordinul 2395/2023 pentru aprobarea [criteriilor ecologice](https://legislatie.just.ro/Public/DetaliiDocumentAfis/278051) aplicabile categoriilor de produse care au impact asupra mediului pe durata întregului ciclu de viață, prevăzute în [anexa nr. 2 la Normele metodologice](https://legislatie.just.ro/Public/DetaliiDocumentAfis/266860) de aplicare a prevederilor referitoare la atribuirea contractului sectorial/acordului-cadru din [Legea nr. 99/2016](https://legislatie.just.ro/Public/DetaliiDocumentAfis/266840) privind achizițiile sectoriale, aprobate prin [Hotărârea Guvernului nr. 394/2016](https://legislatie.just.ro/Public/DetaliiDocumentAfis/266859), respectiv în [anexa nr. 2 la Normele metodologice](https://legislatie.just.ro/Public/DetaliiDocumentAfis/266862) de aplicare a prevederilor referitoare la atribuirea contractului de achiziție publică/acordului-cadru din [Legea nr. 98/2016](https://legislatie.just.ro/Public/DetaliiDocumentAfis/259943) privind achizițiile publice, aprobate prin [Hotărârea Guvernului nr. 395/2016](https://legislatie.just.ro/Public/DetaliiDocumentAfis/266861)).

## Caracterul durabil al proiectului

Caracterul durabil al operațiunilor este definit în conformitate cu art. 65 din Regulamentul (UE) 2021/1060 și cu normele privind ajutoarele de stat. Astfel, pe perioada respectivă, beneficiarul **nu trebuie să**:

- înceteze activitatea productivă sau să o transfere în afara regiunii de nivel NUTS 2 în care a primit sprijin;

- efectueze o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;

- efectueze o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.

În vederea asigurării celor 3 condiții de mai sus, solicitantul va completa Declarația unică.

În cadrul prezentelor apeluri de proiecte, perioada de durabilitate este de 5 ani, calculată de la efectuarea plății finale.

**Notă!** Finanțarea nerambursabilă acordată se recuperează total sau parțial de la Beneficiar dacă, în perioada pentru care trebuie asigurat caracterul durabil, proiectul face obiectul oricăreia dintre situațiile enunțate anterior.

Reducerea valorii eligibile acordate din fonduri europene și din bugetul național se calculează proporțional cu perioada pentru care nu este asigurat caracterul durabil al operațiunilor. Sunt exceptate situațiile în care încetarea activității este rezultatul unui faliment nefraudulos, în conformitate cu prevederile art. 65 alin. (3) din Regulamentul (UE) 2021/1060.

În cazurile în care, în perioda de implementare și/sau durabilitate, sunt afectate condițiile de eligibilitate și/sau cerințele obligatorii impuse prin contractul de finanțare, beneficiarul are obligația de restituire a finanțării primite și a dobânzilor, penalităților aferente.

Solicitantul este obligat să asigure toate costurile de funcționare și întreținere a investiției în perioada de durabilitate.

## Acțiuni menite să garanteze egalitatea de șanse, de gen, incluziunea și nediscriminarea

Solicitantul/liderul de parteneriat/partenerul (după caz) va completa Declarația unică, unde își va asuma că va respecta clauzele Cartei drepturilor fundamentale a Uniunii Europene, precum și obligațiile prevăzute în legislația comunitară şi națională în domeniul nediscriminării pe criterii de gen, origine rasială sau etnică, religie sau convingeri, dizabilitate, vârstă sau orientare sexuală, accesibilității pentru persoanele cu dizabilități, respectiv dezvoltării durabile, inclusiv DNSH și imunizarea la schimbările climatice.

**1. Respectarea drepturilor fundamentale și a Cartei drepturilor fundamentale a Uniunii Europene**

Carta drepturilor fundamentale a Uniunii Europene (Anexa 11) este un document adoptat de Comisia Europeană, Parlamentul European și Consiliul Uniunii Europene la 7 decembrie 2000, în cadrul Consiliului European de la Nisa.

Solicitantul se va asigura de respectarea drepturilor fundamentale și a Cartei drepturilor fundamentale a Uniunii Europene pe întreg ciclul de viață al proiectului.

**2. Respectarea egalității între femei și bărbați, integrarea perspectivei de gen și abordarea aspectelor de gen**

Egalitatea de șanse între femei și bărbați,este un principiu fundamental al Uniunii Europene. Respectarea principiului egalităţii de gen se referă la egalitatea dintre femei și bărbați în ceea ce privește drepturile, tratamentul, responsabilitățile, oportunitățile și realizările economice și sociale ale acestora. Există egalitate de gen atunci când bărbații și femeile au aceleași drepturi, responsabilități și oportunități în toate sectoarele societății și atunci când diferitele interese, nevoi și priorități ale femeilor şi bărbaților sunt evaluate în mod egal.

O Uniune a egalității înseamnă o Uniune în care toți cetățenii – femei și bărbați, fete și băieți – sunt egali în diversitatea lor. Strategia națională privind egalitatea de șanse și de tratament între femei și bărbați 2022-2027 vizează: Pilonul I: Egalitate de șanse și de tratament între femei și bărbați și Pilonul II: Violența domestică și de gen. Strategia propune obiective și măsuri care să contribuie la creșterea nivelului general al egalității de șanse și de tratament între femei și bărbați în România. Totodată, Cadrul legislativ este reprezentat de Legea nr. 202/2002 republicată și actualizată, împreună cu Normele metodologice de aplicare (Hotărârea de Guvern nr. 262/2019). Aceasta reglementează măsurile pentru promovarea și implementarea principiului egalității de șanse între femei și bărbați, precum și eliminarea tuturor formelor de discriminare bazate pe acest criteriu.

Solicitantul va prezenta măsurile concrete conform legislației naționale și comunitare pe care proiectul le propune referitor la principiul egalității de șanse și de tratament între femei și bărbați, integrarea perspectivei de gen și abordarea aspectelor de gen.

**3. Prevenirea oricărei forme de discriminare pe criterii de gen, origine rasială sau etnică, religie sau convingeri, dizabilități, vârstă sau orientare sexuală, precum și respectarea accesibilității pentru persoanele cu dizabilități**

Respectarea valorilor comune în materie de libertate, democrație, a drepturilor omului și a libertăților fundamentale este consacrată în tratatele constitutive ale UE. Tratatele recunosc că fiecare persoană este egală și astfel ar trebui să aibă un acces echitabil la posibilitățile oferite de viață.

Egalitatea dintre cetățeni este un drept garantat prin Constituția României. Aceasta prevede drepturi egale pentru toți românii indiferent de rasă, naționalitate, origine etnică, limbă, religie, sex, apartenență politică, venit sau origine socială. În afara Constituției României, există și alte acte normative în care este prevazută egalitatea atât în fața legii, cât și la locul de muncă (Ordonanța de Guvern nr. 137/2000, Codul Muncii). Dispozițiile ordonanței se aplică tuturor persoanelor fizice sau juridice, publice sau private, precum și instituțiilor publice cu atribuții în ceea ce privește condițiile de încadrare în muncă, criteriile și condițiile de recrutare, selectare și promovare, accesul la toate formele și nivelurile de orientare, formare și perfecționare profesională, protecția și securitatea socială, serviciile publice sau alte servicii, accesul la bunuri și facilități, sistemul educațional, asigurarea libertății de circulație.

Solicitantul va prezenta măsurile concrete conform legislației naționale și comunitare pe care proiectul le propune referitor la prevenirea oricărei forme de discriminare cu privire la echipa de proiect, achizițiile din cadrul proiectului, grupul țintă, grupuri defavorizate, etc. De asemenea, se va asigura de accesibilitatea la mediul fizic, transport, informație și mijloace de comunicare, inclusiv la tehnologiile și sistemele informatice și de comunicații, precum și la alte facilități și servicii deschise sau furnizate publicului.

În ceea ce privește **accesibilitatea pentru persoanele cu dizabilități**, solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă și va evidenția elementele de relevanță în raport cu asigurarea accesibilității, în conformitate cu art. 9 al Convenției ONU privind drepturile persoanelor cu dizabilități.

În conformitate cu art. 4 lit. f) din Convenția ONU privind drepturile persoanelor cu dizabilități, solicitanții de finanțare vor avea în vedere inițierea sau promovarea cercetării și dezvoltării bunurilor, serviciilor, echipamentelor şi facilităților concepute pe baza designului universal, care ar presupune o adaptare minimă şi la cel mai scăzut cost, pentru a răspunde nevoilor specifice ale persoanelor cu dizabilităţi, vor promova existența şi vor încuraja utilizarea acestor bunuri, servicii, echipamente şi facilități concepute pe baza designului universal, precum şi vor promova designul universal în elaborarea standardelor şi instrucțiunilor.

Potrivit Convenției ONU, „design universal”  înseamnă proiectarea produselor, mediului, programelor şi serviciilor, astfel încât să poată fi utilizate de către toate persoanele, pe cât este posibil, fără să fie nevoie de o adaptare sau de o proiectare specializate. Design-ul universal nu va exclude dispozitivele de asistare pentru anumite grupuri de persoane cu dizabilităţi, atunci când este necesar.

„Adaptare rezonabilă” înseamnă modificările şi ajustările necesare şi adecvate, care nu impun un efort disproporționat sau nejustificat atunci când este necesar într-un caz particular, pentru a permite persoanelor cu dizabilităţi să se bucure ori să își exercite, în condiții de egalitate cu ceilalți, toate drepturile şi libertățile fundamentale ale omului.

Se vor puncta suplimentar proiectele care vor promova cercetarea şi dezvoltarea, vor face cunoscută oferta şi vor încuraja utilizarea de noi tehnologii, inclusiv tehnologii informatice şi de comunicații, dispozitive de suport pentru mobilitate, dispozitive şi tehnologii de asistare, adecvate persoanelor cu dizabilităţi, acordând prioritate tehnologiilor cu prețuri accesibile (art. 4 lit. g) din Convenția ONU privind drepturile persoanelor cu dizabilități.

Totodată, va include cerințele de accesibilitate în documentațiile de achiziție aferente investiției, în proiectarea și construcția mediului fizic de la începutul procesului de proiectare, respectiv arhitecții, inginerii constructori și toți cei implicați profesional în proiectarea și construcția mediului fizic vor respecta cerințele cu privire la politica în domeniul promovării drepturilor persoanelor cu dizabilități și la măsurile de realizare a accesibilității sau de adaptare rezonabilă. În acest sens, solicitantul va avea în vedere aplicarea următoarelor acte normative:

* Strategia națională privind drepturile persoanelor cu dizabilități 2022-2027
* Strategia UE pentru persoanele cu dizabilități 2021-2030;
* Legea nr. 221/2010 pentru ratificarea Convenţiei ONU privind drepturile persoanelor cu dizabilităţi;
* Legea nr. 448/2006 privind protecţia şi promovarea drepturilor persoanelor cu dizabilitati, cu modificările și completările ulterioare, alte strategii și acte normative relevante.

Solicitantul va declara în cadrul Declaraţiei unice că va respecta obligaţiile prevăzute în legislaţia comunitară şi naţională în domeniul dezvoltării durabile, egalităţii de şanse gen, nediscriminării şi accesibilităţii persoanelor cu dizabilităţi.

## Teme secundare

Această secțiune nu se aplică prezentului apel.

## Informarea şi vizibilitatea sprijinului din fonduri

În conformitate cu cerințele din Regulamentul (UE) 2021/1060, cu excepțiile stabilite prin HG 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă, proiectele includ măsurile de comunicare și vizibilitate.

Pentru îndeplinirea obligațiilor privind comunicarea și vizibilitatea, beneficiarii vor respecta prevederile din Manualul de Identitate Vizuală PRSE 2021-2027 care va fi pus la dispoziție, în format electronic pe site-ul dedicat programului, [www.regiosudest.ro](http://www.regiosudest.ro)

# INFORMAȚII ADMINISTRATIVE DESPRE APELUL DE PROIECTE

## Data deschiderii apelului de proiecte

Prezentul apel de proiecte se lansează în data de .............., data de la care solicitanții pot depune cereri de finanțare în sistemul informatic MySMIS2021/SMIS2021+.

## Perioada de pregătire a proiectelor

Perioada minimă de pregătire a proiectelor este perioada cuprinsă între data publicării prezentului ghid pe site-ul programului [www.regiosudest.ro](http://www.regiosudest.ro) și data lansării apelului de proiecte.

## Perioada de depunere a proiectelor

### Data și ora pentru începerea depunerii de proiecte:

Pentru apelul PRSE/2.1/B/ITI/1/2024, data **............, ora .......**

### Data și ora închiderii apelului de proiecte:

Pentru apelul PRSE/2.1/B/ITI/1/2024, data **.........., ora .........**

Durata de depunere va fi de 6 (șase) luni de la începerea depunerii proiectelor.

## Modalitatea de depunere a proiectelor

În cadrul prezentului apel, cererile de finanțare se vor depune prin aplicația electronică MySMIS2021/SMIS2021+, doar în intervalul menționat la secțiunea 4.3 a prezentului ghid. Data depunerii cererii de finanțare este considerată data transmiterii aplicației prin sistemul electronic MySMIS2021/SMIS2021+.

Cererile de finanțare se vor transmite sub semnătura electronică extinsă, certificată în conformitate cu prevederile legale în vigoare, a reprezentantului legal al solicitantului/liderului de parteneriat sau a persoanei împuternicite de către acesta, dacă este cazul.

În cazul proiectelor implementate în parteneriat, și declarațiile reprezentanților legali ai partenerilor vor fi semnate electronic.

Documentele anexate la cererea de finanțare vor fi încărcate în copie format pdf. sub semnătura electronică extinsă certificată a reprezentantului legal al solicitantului/liderului de parteneriat/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

Un potenţial beneficiar poate depune mai multe cereri de finanţare.

Pentru întocmirea cererilor de finanţare, este necesar ca solicitanţii să aibă în vedere faptul că respectarea legislaţiei naţionale aplicabile în vigoare este obligatorie, indiferent de domeniul abordat (achiziţii publice, egalitate de şanse şi tratament egal, dezvoltare durabilă, construcţii, asistenţă socială, etc). Prezentul document nu se substituie legislaţiei naţionale, fiind numai un îndrumar elaborat de către AM, cu scopul de a sprijini potenţialii solicitanţi de finanţare să acceseze fonduri nerambursabile, prin intermediul Programului Regional Sud-Est 2021-2027.

Pentru informarea corectă a potențialilor solicitanți, AM PR Sud-Est va publica lunar pe site-ul programului [www.regiosudest.ro](http://www.regiosudest.ro) situația proiectelor, depuse precum și gradul de acoperire al alocării financiare disponibile.

**Redepunerea proiectelor**

În cadrul acestui apel, proiectele respinse sau retrase în cadrul oricărei etape de evaluare/selecție/contractare pot fi redepuse atâta timp cât se menține apelul de proiecte deschis.

Toate proiectele redepuse sunt considerate, din punct de vedere procedural, cereri de finanțare nou-depuse.

# CONDIŢII DE ELIGIBILITATE

## Eligibilitatea solicitanţilor şi a partenerilor

Condițiile de eligibilitate trebuie respectate de către solicitant începând cu data depunerii cererii de finanțare precum și pe parcursul perioadei de implementare până la finalul perioadei de durabilitate a proiectului, conform informațiilor de mai jos, precum și a prevederilor contractuale.

Solicitantul/liderul de parteneriat/partenerul și proiectul trebuie să respecte toate condițiile de eligibilitate prevăzute în ghidul solicitantului.

În cadrul subsecţiunilor următoare sunt prezentate criteriile de eligibilitate şi selecţie aplicabile prezentului apel de proiecte.

Solicitantul eligibil, în sensul prezentului ghid, reprezintă entitatea care îndeplineşte cumulativ criteriile enumerate și prezentate în cadrul prezentei secțiuni.

### Cerinţe privind eligibilitatea solicitanţilor şi a partenerilor

În cadrul subsecțiunilor următoare sunt prezentate criteriile de eligibilitate şi selecție aplicabile prezentului apel de proiecte.

* **Forma de constituire a solicitantului**

a. Autoritățile publice centrale: ministerele, alte organe de specialitate care se organizează în subordinea sau în coordonarea Guvernului ori a ministerelor, instituțiile publice din subordinea sau coordonarea Guvernului ori a ministerelor, autoritățile administrative autonome; instituția prefectului (OUG nr. 57/2019 privind Codul Administrativ, cu modificările și completările ulterioare);

b. Autoritățile și instituțiile publice locale:

- Unitățile Administrativ Teritoriale (UAT comună, oraș, municipiu, județ), definite conform OUG nr. 57/2019 privind Codul administrativ[[1]](#footnote-1), cu modificările și completările ulterioare;

- Instituțiile publice și serviciile publice organizate ca instituții publice de interes local sau județean (finanțate din bugetul local);

c. Instituții de învățământ de stat (învățământul preșcolar, primar și secundar, profesional și tehnic și universitar);

d. Consorțiile administrative înființate conform Legii 375/2022 pentru modificarea şi completarea Ordonanţei de urgenţă a Guvernului nr. 57/2019 privind Codul administrativ;

e. Asociațiile de Dezvoltare intercomunitară înființate conform prevederilor legale;

f. Parteneriatele între entitățile de mai sus.

Criteriile de eligibilitate ale solicitantului se aplică și partenerului. Nu există restricții cu privire la numărul partenerilor. Liderul parteneriatului se va identifica în mod clar în toate documentele aferente proiectului. Rolurile şi responsabilităţile fiecărui partener în implementarea proiectului trebuie să fie incluse în Acordul de Parteneriat, iar activitățile alocate liderului trebuie să justifice calitatea acestuia în cadrul parteneriatului, în corelare cu drepturile şi obligaţiile liderului de parteneriat din Acordul de Parteneriat, Anexa 3 la prezentul Ghid.

Solicitanţii eligibili se încadrează într-una din următoarele situații:

1. dețin (în baza unui drept prevăzut de ghid) și ocupă/vor ocupa până la finalul implementării proiectului (își desfășoară/își vor desfăşura activitatea) o clădire (inclusiv în cadrul parteneriatelor)

***sau***

1. dețin (în baza unui drept prevăzut de ghid) o clădire care este/va fi ocupată până la finalul implementării proiectului (în care își desfășoară/își vor desfasura activitatea) de aceștia și/sau de alte entități din categoria solicitanților eligibili.

**În cazul parteneriatelor**, cel puțin unul dintre parteneri deține (în baza unui drept prevăzut de ghid) o clădire care este ocupată/va fi ocupată până la finalul implementării proiectului (în care își desfășoară activitatea/își va desfasura activitatea până la finalul implementării proiectului) de cel puțin unul dintre membrii parteneriatului și/sau de alte entități din categoria solicitanților eligibili.

Investițiile în clădirile publice se vor implementa atât în mediul urban, cât și în mediul rural.

În cazul parteneriatelor, cel puțin unul dintre parteneri deține (în baza unui drept prevăzut de

ghid) o clădire care este ocupată/va fi ocupată pana la finalul implementarii proiectului (în care își desfășoară activitatea/își va desfasura activitatea pana la finalul implementarii proiectului) de cel puțin unul dintre membrii parteneriatului și/sau de alte entități din categoria solicitanților eligibili.

Investițiile în clădirile publice se vor implementa atât în mediul urban, cât și în mediul rural

din arealul ITI Delta Dunarii.

* **Solicitantul/Membrii parteneriatului, precum și reprezentanții legali ai acestora, care îşi exercită atribuțiile de drept, îndeplinesc, condițiile de eligibilitate, respectiv nu se încadrează în situațiile de excludere (la depunerea cererii de finanțare și în etapa contractuală) prezentate în Declarația unică**

Pentru completarea cererii de finanțare se va utiliza modelul de *Declarație unică*, în care sunt detaliate situațiile în care solicitantul/membrii parteneriatului, precum și reprezentanții legali ai acestora, care îşi exercita atribuțiile de drept, nu trebuie să se regăsească pentru a fi beneficiarul acestei priorități de investiții.

* **Drepturi reale asupra imobilului (clădire și teren), obiect al proiectului, la data depunerii cererii de finanţare, precum şi pe o perioadă de minim 5 ani de la data plăţii finale (aşa cum reiese din documentele depuse) - pentru care poate fi acordat dreptul de execuţie a lucrărilor de construcţii, în conformitate cu legislația în vigoare.**

Solicitantul la finanțare trebuie să demonstreze existența dreptului real invocat asupra imobilului pe care se propune a se realiza investiția în cadrul cererii de finanțare, conform legislației în vigoare[[2]](#footnote-2). Se acceptă înscrierea provizorie în cartea funciară doar a dreptului de proprietate, cu condiția depunerii până la etapa de contractare a unui extras de carte funciară cu înscrierea definitivă a dreptului de proprietate, asupra imobilului. Nu se acceptă înscrierea provizorie a celorlalte drepturi reale.

Pentru proiectele de investiții publice pentru care este necesară obținerea autorizației de construire, solicitantul are obligația, în condițiile și la termenele din Ghidul solicitantului, în etapa de contractare, respectiv nu mai târziu de semnarea contractului de finanțare, de a face dovada unui drept real. În situația în care, în etapa de contractare, beneficiarul nu demonstrează că este titularul dreptului real solicitat de ghid, cererea de finanțare poate fi respinsă.

Este obligatorie menţinerea dreptului real asupra imobilului pe perioada de implementare a proiectului, precum și pe toată perioada de durabilitate a investiţiei, respectiv perioada de menţinere obligatorie a investiției după finalizarea implementării proiectului (minim 5 ani de la efectuarea de AM a plății finale catre beneficiar).

Prin perioada de implementare a proiectului se înţelege perioada în care se finalizează toate activităţile aferente proiectului.

**Notă**! Dacă pe parcursul perioadei de implementare a contractului de finanțare, sau în perioada de durabilitate a acestuia, sunt afectate condițiile de construire/exploatare asupra infrastructurii imobilului aferent proiectului, beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.

În situaţia în care pe parcursul procesului de evaluare, selecţie şi contractare, dar şi în perioada de implementare, sunt sesizate anumite probleme marginale privind dovedirea drepturilor reale asupra imobilelor sau privind condiţiile de realizare a investiţiilor proiectului, conform ghidului specific pentru proiectele prin care se realizează lucrări de construire, se va solicita un Memoriu tehnic din partea proiectantului care să stabilească dacă proiectul poate fi considerat funcţional fără acele investiţii/obiecte asupra cărora s-au constatat unele probleme marginale. În situaţia în care proiectantul argumentează în Memoriul tehnic că proiectul nu este funcţional fără acele lucrări, proiectul va fi respins.

În situaţia în care proiectantul argumentează în Memoriul tehnic că proiectul este funcţional fără acele lucrări, solicitantul se angajează să scoată acele lucrări în afara proiectului, prin reproiectare, dacă este cazul, şi să elimine cheltuielile corespunzătoare din bugetul proiectului sau să le considere neeligibile, după caz.

**Notă!** Pentru proiectele de investiții publice pentru care este necesară obținerea autorizației de construire bunurile imobile care fac obiectul cererii de finanțare trebuie să îndeplinească, în mod cumulativ, nu mai târziu de semnarea contractului de finanțare următoarele condiții:

1. să fie libere de orice sarcini sau interdicții incompatibile cu realizarea activităților proiectului;
2. să nu facă obiectul unor garanții, cesionări și nici a unei alte forme de sarcini care ar putea afecta dreptul invocat;
3. să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești;
4. să nu facă obiectul revendicărilor potrivit unor legi speciale în materie sau dreptului comun.

Pentru elementele de mai sus, nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului (de ex. servituți legale, servitutea de trecere cu piciorul etc).

De asemenea, în cadrul acestui apel de proiecte, nu se consideră sarcină sau interdicție care afectează implementarea proiectului și care să conducă la respingerea cererii de finanțare din procesul de evaluare, selecție și contractare:

* închirierea/darea în folosință gratuită/concesiunea a unor suprafețe din terenul aferent imobilului, cu condiția ca respectivele limite ale dreptului de proprietate să nu fie incompatibile cu realizarea activităților/implementarea proiectului;
* închirierea/darea în folosință gratuită/concesiunea a unor spații din clădirea aferentă imobilului, în condițiile precizate în cadrul Ghidului solicitantului.

Fiecare caz în parte va fi analizat la nivelul AM, în cadrul etapei de verificare a conformităţii administrative şi eligibilității. Garanțiile reale asupra imobilelor (ex. ipoteca etc.) sunt considerate incompatibile cu realizarea proiectelor de investiții în cadrul PR SE 2021-2027.

În accepțiunea AM nu este considerată sarcină dreptul de administrare înscris în cartea funciară şi care nu afectează condiţiile de implementare (care să nu fie incompatibile cu realizarea activităţilor proiectului, pentru bunurile imobile care fac obiectul cererii de finanţare şi/sau bunurile imobile care constituie locaţia/locaţiile de implementare a proiectului).

* **Solicitantul/partenerii dovedește/dovedesc că poate/pot să asigure caracterul durabil al investiției în conformitate cu art. 65 din Regulamentul Parlamentului European şi al Consiliului nr. 1060/20216**

Perioada pentru care este conferit dreptul asupra imobilului obiect al proiectului solicitanților eligibili și/sau partenerilor acestora trebuie să fie acoperitoare pentru durată menționată la articolul 65 din RDC în vederea asigurării caracterului durabil al investiției, respectiv o perioadă de 5 ani de la data efectuării plății finale în cadrul contractului de finanțare. Această perioadă se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și respectiv de efectuare a plății finale, la care se adaugă perioada de 5 ani anterior menţionată.

Solicitantul, în cazul în care va primi finanțare din PR Sud-Est 2021-2027, pentru investiţii în infrastructură, trebuie ca în perioada de durabilitate:

- să menţină investiţia realizată (asigurând mentenanţa şi serviciile asociate necesare);

- să nu realizeze o modificare asupra calităţii date de dreptul real deţinut asupra infrastructurii, decât în condițiile prevăzute în contractul de finanțare;

- să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiţiei. Aceste elemente constituie clauze de reziliere a contractelor de finanțare.

**Notă!** Din documentele privind dreptul real asupra imobilului trebuie să reiasă faptul că acesta este menţinut pe *toată perioada de durabilitate a investiţiei, în conformitate cu prevederile articolulului 65 din Regulamentul Parlamentului European și al Consiliului nr. 1060/2021*. Prin perioada de durabilitate a proiectului se înţelege perioada de menţinere obligatorie a investiției după finalizarea implementării proiectului (minimum 5 ani de la efectuarea plății finale). Prin perioada de implementare a proiectului se înţelege perioada în care se finalizează toate activităţile aferente proiectului. Drepturile anterior menționate sunt acoperitoare pentru investiția propusă a fi realizată în conformitate cu datele din cadrul cererii de finanțare.

* **Solicitantul are capacitatea financiară de a asigura:**

- contribuția proprie la valoarea eligibilă a proiectului (minim 2% în cazul unităților administrativ teritoriale locale și instituțiilor publice locale și minim 15% în cazul autorităților publice centrale din valoarea cheltuielilor eligibile);

- finanțarea cheltuielilor neeligibile ale proiectului, unde este cazul;

- resursele financiare necesare implementării optime a proiectului în condiţiile rambursării ulterioare a cheltuielilor eligibile;

- resursele financiare necesare asigurării costurilor de funcționare și întreținere a investiției și serviciile asociate necesare, in vederea asigurării sustenabilității financiare a acesteia, pe perioada de durabilitate a contractului de finanțare.

Solicitantul se angajează prin Declaraţia unică (Anexa 4 la prezentul Ghid) să asigure contribuția proprie la valoarea cheltuielilor eligibile, precum și acoperirea cheltuielilor neeligibile ale proiectului. Astfel, solicitantul va anexa la depunerea cererii de finanţare Declaraţia unică.

În etapa de contractare solicitantul va transmite Hotărârea de aprobare a proiectului. Se va transmite hotărârea fiecărui partener de a participa la asigurarea finanţării proiectului, cu indicarea sumelor cu care participă la acoperirea fiecărei categorii de cheltuieli. În cazul în care unul dintre parteneri nu are contribuție financiară în proiect, nu este necesară depunerea unei hotărâri în acest sens. Prin Acordul de Parteneriat se va stabili cota parte cu care va participa fiecare partener la asigurarea contribuţiei proprii a solicitantului.

### 5.1.2. Categorii de solicitanţi eligibili

* **Forma de constituire a solicitantului**

1. Autoritățile publice centrale: ministerele, alte organe de specialitate care se organizează în subordinea sau în coordonarea Guvernului ori a ministerelor, instituțiile publice din subordinea sau coordonarea Guvernului ori a ministerelor, autoritățile administrative autonome; instituția prefectului (OUG nr. 57/2019 privind Codul Administrativ, cu modificările și completările ulterioare);
2. Autoritățile și instituțiile publice locale:

* Unitățile Administrativ Teritoriale (UAT comună, oraș, municipiu, județ), definite conform OUG nr. 57/2019 privind Codul administrativ[[3]](#footnote-3), cu modificările și completările ulterioare;
* Instituțiile publice și serviciile publice organizate ca instituții publice de interes local sau județean (finanțate din bugetul local);

1. Instituții de învățământ de stat (învățământul preșcolar, primar și secundar, profesional și tehnic și universitar);
2. Consorțiile administrative înființate conform Legii 375/2022 pentru modificarea şi completarea [Ordonanţei de urgenţă a Guvernului nr. 57/2019](https://www.ilegis.ro/oficiale/index/act/262028" \l "A0" \t "_blank) privind Codul administrativ;
3. Asociațiile de Dezvoltare intercomunitară înființate conform prevederilor legale;
4. Parteneriatele între entitățile de mai sus.

Criteriile de eligibilitate ale solicitantului se aplică și partenerului. Nu există restricții cu privire la numărul partenerilor. Liderul parteneriatului se va indica în mod clar în toate documentele aferente proiectului. Rolurile şi responsabilităţile fiecărui partener în implementarea proiectului trebuie să fie incluse în Acordul de parteneriat, iar activitățile alocate liderului trebuie să justifice calitatea acestuia în cadrul parteneriatului, în corelare cu drepturile şi obligaţiile liderului de parteneriat din Acordul de parteneriat, Anexa 3 la prezentul Ghid.

Solicitanţii eligibili se încadrează într-una din următoarele situații:

1. dețin (în baza unui drept prevăzut de ghid) și ocupă/vor ocupa până la finalul implementării proiectului (își desfășoară/își vor desfăşura activitatea) o clădire (inclusiv în cadrul parteneriatelor)

***sau***

1. dețin (în baza unui drept prevăzut de ghid) o clădire care este/va fi ocupată până la finalul implementării proiectului (în care își desfășoară/își vor desfasura activitatea) de aceștia și/sau de alte entități din categoria solicitanților eligibili.

**În cazul parteneriatelor**, cel puțin unul dintre parteneri deține (în baza unui drept prevăzut de ghid) o clădire care este ocupată/va fi ocupată până la finalul implementării proiectului (în care își desfășoară activitatea/își va desfasura activitatea până la finalul implementării proiectului) de cel puțin unul dintre membrii parteneriatului și/sau de alte entități din categoria solicitanților eligibili.

Investițiile în clădirile publice se vor implementa atât în mediul urban, cât și în mediul rural.

### 5.1.3. Categorii de parteneri eligibili

În conformitate cu prevederile 5.1.2. beneficiarii proiectelor depuse în cadrul apelului de proiecte PRSE/2.1/B/ITI/1/2024 pot fi inclusiv parteneriatele între entitățile de mai jos:

1. Autoritățile publice centrale: ministerele, alte organe de specialitate care se organizează în subordinea sau în coordonarea Guvernului ori a ministerelor, instituțiile publice din subordinea sau coordonarea Guvernului ori a ministerelor, autoritățile administrative autonome; instituția prefectului (OUG nr. 57/2019 privind Codul Administrativ, cu modificările și completările ulterioare);
2. Autoritățile și instituțiile publice locale:

* Unitățile Administrativ Teritoriale (UAT comună, oraș, municipiu, județ), definite conform OUG nr. 57 din 3 iulie 2019 privind Codul administrativ[[4]](#footnote-4), cu modificările și completările ulterioare;
* Instituțiile publice și serviciile publice organizate ca instituții publice de interes local sau județean (finanțate din bugetul local);

1. Instituții de învățământ de stat (învățământul preșcolar, primar și secundar, profesional și tehnic și universitar);
2. Consorțiile administrative înființate conform Legii 375/2022 pentru modificarea şi completare privind Codul administrativ;
3. Asociațiile de Dezvoltare intercomunitară înființate conform prevederilor legale.

### 5.1.4. Reguli şi cerinţe privind parteneriatul

În cazul proiectelor implementate în parteneriat se va anexa în mod obligatoriu acordul privind implementarea proiectului în parteneriat, încheiat între parteneri, care va prezenta elementele de conținut minime din OUG nr. 133/2021 (inclusiv hotărârile de aprobare a acestuia). În cadrul acestuia vor fi identificate rolurile și responsabilitățile tuturor părților implicate, contribuţia financiară proprie a fiecărei părţi la bugetul proiectului. Se va vedea modelul Acordului de parteneriat anexat la ghid – Anexa 3 la prezentul ghid.

Membrii Parteneriatului trebuie să respecte criteriile de eligibilitate și selectie pe tot parcursul procesului. Criteriile de eligibilitate ale solicitantului se aplică fiecărui partener din cadrul acordului de parteneriat, după cum este indicat în cadrul sectiunilor din prezentul ghid.

Acordul de Parteneriat va stabili modalitatea de participare la cofinanţarea proiectului, atât pentru cheltuielile eligibile, cât şi pentru cele neeligibile, modalitatea de cooperare între parteneri, atât în timpul cât şi ulterior implementării proiectului, pe durata operării obiectivului de investiţie.

## Eligibilitatea activităților

### Cerinţe generale privind eligibilitatea activităţilor

Pentru a fi eligibil proiectul trebuie să se încadreze în obiectivele priorității de investiții finanțate prin PR SE 2021-2027, nefiind eligibile proiectele care nu se încadrează în activitățile specifice propuse a fi finanțate prin PR SE 2021-2027 conform Priorităţii de investiţie 2, Acţiunea 2.1, Operațiunea B -Sprijinirea eficientei energetice în clădiri publice, inclusiv a celor cu statut de monument istoric.

* **Componenta şi activităţile sale se încadrează în obiectivul specific aferent Priorităţii de investiţii 2, Operaţiunea B Sprijinirea eficientei energetice în clădiri publice inclusiv a celor cu statut de monument istoric, şi în cadrul acţiunilor specifice sprijinite.**

### Activităţi eligibile

Acțiunile sprijinite în cadrul acestei operațiuni vizează:

I. Acţiuni de creștere a eficienței energetice în clădirile publice, inclusiv clădiri cu valoare de patrimoniu;

II. Acţiuni auxiliare care contribuie la implementarea proiectului pentru care se solicită finanțare.

**I. Acţiuni de creștere a eficienței energetice în clădirile publice**, includ:

A. Lucrări de reabilitare termică a elementelor de anvelopă a clădirii;

B. Lucrări de reabilitare termică a sistemului de încălzire/a sistemului de furnizare a apei calde de consum;

C. Lucrări ce vizează instalarea unor sisteme alternative de producere a energiei electrice și/sau termice pentru consum propriu;

D. Lucrări de instalare/reabilitare/modernizare sistemelor de climatizare, ventilare naturală și ventilare mecanică pentru asigurarea calităţii aerului interior;

E. Lucrări de reabilitare/modernizare a instalației de iluminat aferente clădirii;

F. Sisteme de management energetic integrat pentru clădiri și alte activități care conduc la realizarea obiectivelor proiectului, inclusiv activități necesare pregătirii clădirilor pentru soluții inteligente.

G. Activități de cooperare internațională.

**A**. **Lucrările de reabilitare termică a elementelor de anvelopă a clădirii**, includ:

* izolarea termică a faţadei – parte vitrată, prin înlocuirea tâmplăriei exterioare existente, inclusiv a celei aferente accesului în clădirea publică, cu tâmplărie termoizolantă dotată, după caz, cu dispozitive/fante/grile pentru ventilarea spaţiilor ocupate şi evitarea apariţiei condensului pe elementele interioare de anvelopă;
* izolarea termică a faţadei – parte opacă, în care se pot cuprinde termo-hidroizolarea terasei (hidroizolarea terasei nu este eligibilă fără realizarea termoizolării suplimentare a acesteia), respectiv termoizolarea planşeului peste ultimul nivel în cazul existenţei şarpantei, cu sisteme termoizolante, după caz; înlocuirea învelitorii cu o soluție alternativă, în măsura în care este justificată printr-o performanță termică superioară, care ar contribui la creșterea performanței energetice a clădirii (îmbunătățirea izolării și inerției termice);
* izolarea termică a planşeului peste sol/subsol neîncălzit, a pereților subsolului (când acesta este utilizat/încălzit pentru desfășurarea activității /urmează a fi utilizat/încălzit pentru desfășurarea activității) sau a podului existent al clădirii (când acesta este utilizat/ încălzit pentru desfășurarea activității sau urmează a fi ulilizat/încălzit pentru desfășurarea activității), izolarea termică a pereților interiori, conform soluției tehnice, în cazuri argumentate tehnic și arhitectural;
* înlocuirea sistemului de învelitoare cu o soluţie alternativă (la izolarea termica a faţadei - parte opacă) şi alte lucrări de protejare a termoizolaţiei sau lucrări care crează suport pentru termoizolaţie;
* aplicarea de tehnologii adecvate de reducere a permeabilităţii la aer şi apă a elementelor de anvelopă opace;
* asigurarea unui nivel ridicat de etanșeitate la aer a clădirii, atât prin montarea adecvată tâmplăriei termoizolante în anvelopa clădirii, cât și prin aplicarea de tehnologii adecvate de reducere a permeabilității la aer a elementelor de anvelopă opace și asigurarea continuității stratului etanș la nivelul anvelopei clădirii;
* lucrările de înlocuire a tâmplăriei interioare sunt eligibile ca și acțiuni de tip I doar în cazul în care aceasta desparte spații încălzite de spații neîncălzite. În caz contrar vor fi considerate lucrări de tip II (acțiuni auxiliare).

B. **Lucrările de reabilitare termică a sistemului de încălzire/ a sistemului de furnizare a apei calde de consum**, includ:

* repararea/înlocuirea instalaţiei de distribuţie între punctul de racord şi planşeul peste subsol/canal termic, inclusiv izolarea termică a acesteia, în scopul reducerii pierderilor termice și de agent termic/apă caldă de consum, precum şi montarea robinetelor de presiune diferenţială la baza coloanelor de încălzire în scopul creşterii eficienţei sistemului de încălzire prin autoreglarea termohidraulică a reţelei.
* înlocuirea/dotarea cu corpuri de încălzire cu radiatoare/ventiloconvectoare;
* montarea debitmetrelor pe racordurile de apă caldă şi apă rece şi a contoarelor de energie termică, inclusiv cele dotate cu dispozitive de înregistrare și transmitere la distanță a datelor.

**C**. **Lucrările ce vizează instalarea unor sisteme alternative de producere a energiei electrice și/sau termice pentru consum propriu**, cuprind:

* achiziționarea și instalarea, după caz, a unor sisteme alternative de producere a energiei: sisteme descentralizate de alimentare cu energie utilizând surse regenerabile de energie, precum instalații cu captatoare solare termice sau electrice, instalații cu panouri solare fotovoltaice, microcentrale care funcţionează în cogenerare de înaltă eficiență și sisteme centralizate de încălzire și/sau de răcire, pompe de caldură şi/sau centrale termice sau centrale de cogenerare, schimbătoare de căldura sol-aer, recuperatoare de căldură, în scopul reducerii consumurilor energetice din surse convenţionale şi a emisiilor de gaze cu efect de seră etc.
* măsuri privind asigurarea stocării energiei pentru utilizarea ulterioară pentru obiectivul de investiție realizat prin proiect.

**Notă!** Sistemele de producere a energiei utilizând surse regenerabile pot fi montate, conform soluției tehnice, pe clădire sau în apropierea acesteia, cu condiţia ca acestea să se afle pe imobilul (teren sau clădire) pentru care solicitantul deține un drept solicitat de ghid.

**Notă!** În cazul în care, la nivel de proiect, din Raportul de Audit Energetic aferent fiecărei clădiri (componente) rezultă - din condițiile inițiale - un nivel de până la 10% din consumul total de energie primară cumulat la nivelul tuturor clădirilor incluse în proiect realizat din surse regenerabile de energie, se prevăd pentru toate clădirile incluse în proiect sau doar pentru o parte din acestea, după caz, lucrări de intervenții/activități din cadrul măsurilor de tip I, categoria C.

În cazul în care, la nivel de proiect, din Raportul de Audit Energetic aferent fiecărei clădiri (componente) rezultă - din condițiile inițiale - minim 10% din consumul total de energie primară cumulat la nivelul tuturor clădirilor incluse în proiect realizat din surse regenerabile de energie, se pot prevedea (fără a avea caracter obligatoriu) pentru toate clădirile incluse în proiect sau doar pentru o parte din acestea, după caz, inclusiv lucrări de intervenții/activități din cadrul măsurilor de tip I, categoria C.

**Sursa de energie (instalația/capacitatea de producere a energiei) se dimensionează pentru utilizarea energiei produse doar pentru acoperirea necesarului anual de energie al clădirii/clădirilor componente ale proiectului (nu se distribuie energie în sistem).**

În cazul existenței unui surplus, acesta poate fi stocat pentru utilizarea ulterioară pentru obiectivul de investiție sau poate fi redistribuit în mod gratuit, dacă e cazul, pentru clădirea/clădirile care nu face/fac obiectul proiectului, dar care sunt deținute de solicitant și sunt amplasate în același perimetru/parcelă/adresă a solicitantului, cu condiția racordării directe la instalația de furnizare a energiei utilizând surse regenerabile și eventual a contorizării energiei redistribuite.

**D**. **Lucrările de instalare/reabilitare/modernizare a sistemelor de climatizare, ventilare naturală și ventilare mecanică pentru asigurarea calităţii aerului interior**, cuprind:

* asigurarea calității aerului interior prin ventilare naturală organizata sau ventilare hibridă, repararea/refacerea canalelor de ventilaţie în scopul menţinerii/realizării ventilării naturale organizate a spaţiilor ocupate, inclusiv introducerea de noi dispozitive/fante/grile pentru aerisirea controlată a spațiilor ocupate și evitarea apariției condensului pe elementele de anvelopă;
* repararea/înlocuirea/montarea sistemelor/echipamentelor de climatizare, de condiționare a aerului, a instalațiilor de ventilare mecanică cu recuperare a căldurii, după caz, a sistemelor de climatizare de tip „numai aer” cu rol de ventilare şi/sau de încăzire/răcire, umidificare/dezumificare a aerului, a sistemelor de climatizare de tip „aer-apă” cu ventiloconvectoare, a pompelor de căldură, după caz;
* soluții de ventilare mecanică centralizată sau cu unități individuale cu comandă locală sau centralizată, utilizând recuperator de căldură cu performanță ridicată, dacă prevederea lor contribuie la creșterea calității aerului;
* lucrări privind îmbunătățirea calității aerului interior, inclusiv lucrări necesare pentru reducerea concentrațiilor de radon în clădiri;
* instalarea, în cazul în care nu există, sau înlocuirea ventilatoarelor și/sau a recuperatarelor de căldură, dacă prevederea lor contribuie la creșterea performanței energetice a clădirii.

**E.** **Lucrările de reabilitare/modernizare a instalației de iluminat aferente clădirii**:

* reabilitarea/modernizarea instalației de iluminat prin înlocuirea circuitelor de iluminat deteriorate sau subdimensionate;
* înlocuirea corpurilor de iluminat fluorescent și incandescent cu corpuri de iluminat cu eficiență energetică ridicată și durată mare de viață, inclusiv tehnologie tip LED;
* instalarea de corpuri de iluminat cu senzori de mișcare/prezență, acolo unde acestea se impun pentru economia de energie;

**F.** **Sistemele de management energetic integrat pentru clădiri și alte activități care conduc la realizarea obiectivelor proiectului, inclusiv activități necesare pregătirii clădirilor pentru soluții inteligente**, cuprind:

* montarea unor sisteme inteligente de contorizare, urmărire şi înregistrare a consumurilor energetice, şi/ sau, după caz, instalarea unor sisteme de management energetic integrat, precum sisteme de automatizare, control şi/sau monitorizare, care vizează și fac posibilă economia de energie la nivelul sistemelor tehnice ale clădirii;
* montarea echipamentelor de măsurare a consumurilor de energie din clădire pentru încălzire şi apă caldă de consum;
* realizarea lucrărilor de racordare/branșare/rebranșare a clădirii la sistemul centralizat de producere şi/sau furnizare a energiei termice. Lucrările de racordare/branşare/rebranșare a clădirii la sistemul centralizat de termoficare sunt eligibile până la punctele de delimitare/separare a instalațiilor (locul în care intervine schimbarea proprietății asupra instalațiilor). De asemenea, este necesar Avizul tehnic de racordare/branșare/ rebranșare favorabil al furnizorului de energie termică;
* înlocuirea/modernizarea lifturilor prin înlocuirea mecanismelor de acționare electrică a ascensoarelor de persoane, în baza unui raport tehnic de specialitate, precum și repararea/înlocuirea componentelor mecanice, a cabinei/ușilor de acces, a sistemului de tracțiune, cutiilor de comandă, troliilor, după caz cum sunt prevăzute în raportul tehnic de specialitate;
* implementarea sistemelor de management al consumurilor energetice: achiziționarea și instalarea sistemelor inteligente pentru gestionarea energiei electrice/gazelor naturale;
* montarea unor elemente de tâmplărie cu vitraj cu control solar sau sisteme de umbrire exterioară (obloane, jaluzele, rulouri etc.) cu reglare manuală sau cu reglare automată inteligentă.

**G**. **Activități de cooperare internațională** (O cerere de finantare nu poate fi realizată doar pentru

aceste activitati, fiind necesara includerea activitatilor de la punctul I si de la punctul II, daca este cazul) – sunt eligibile: organizarea de study-visit (deplasari, realizarea de materiale de prezentare, înregistrări audio-video, servicii de traducere /translație, alte costuri absolut necesare implementării activităților menționate) etc. – pentru echipa de implementare a proiectului si factori decizionali din partea beneficiarilor/partenerilor.

Solicitantul de finantare va prezenta o scurta descriere a activitatilor de cooperare cu entități

(organizatii publice sau private) din Uniunea Europeană, a principalelor teme de interes in

legătură cu obiectivul principal al proiectului. Entitatile la care se vor realiza activitatile de study-

visit trebuie sa aiba competente in domeniul politicii de crestere a eficientei energetice, nivelul

acestora fiind similar sau superior si sa aiba experienta in implementarea de politici/ proiecte in

domeniu (de exemplu, o unitate administrativ -teritoriala realizeaza un study- vizit la o unitate

administrativ- teritoriala de acelasi nivel, sau la un nivel teritorial superior).

Nu sunt eligibile activitatile de realizare de studii, analize sau documentatii tehnice.

**Dotările (utilaje, echipamente tehnologice şi funcţionale cu şi fără montaj, dotări, active**

**necorporale) pot cuprinde:**

* utilaje și echipamente tehnologice, precum şi a celor incluse în instalaţiile funcţionale, inclusiv montajul utilajelor tehnologice şi a utilajelor incluse în instalaţiile funcţionale, inclusiv reţelele aferente necesare funcționării acestora;
* utilaje și echipamente tehnologice care nu necesită montaj, precum şi a echipamentelor şi a echipamentelor de transport tehnologic;
* bunuri care, conform legii, intră în categoria mijloacelor fixe, sunt necesare implementarii proiectului şi respectă prevederile contractului de finanţare, inclusiv sistemele inteligente de umbrire de tip obloane, jaluzele, rulouri cu reglare manuală sau automată;
* activele necorporale: drepturi referitoare la brevete, licențe, know-how sau cunoştințe tehnice nebrevetate.

II. **Acțiuni auxiliare care contribuie la implementarea proiectului pentru care se solicită finanțare**

Acestea sunt necesare pentru implementarea investiției de bază privind îmbunătățirea eficienței energetice; valoare eligibilă aferentă acţiunilor auxiliare în limita a 15% din valoarea eligibilă a cheltuielilor aferente cap.1, cap.2, cap.4 (punctele 4.1 – 4.6) și cap. 5 (punctul 5.1.1) din bugetul cererii de finanțare.

În cazul în care în proiect sunt incluse și măsuri de consolidare, valoarea eligibilă a acțiunilor auxiliare va fi în limita a 20 % din valoarea eligibilă a cheltuielilor aferente cap.1, cap.2, cap.4 (punctele 4.1 – 4.6) și cap. 5 (punctul 5.1.1) din bugetul cererii de finanțare.

Construcţiile, instalaţiile şi dotările (utilaje, echipamente tehnologice şi funcţionale cu şi fără montaj, dotări, active necorporale) aferente acţiunilor auxiliare pot cuprinde:

* 1. măsuri de reparaţii/ consolidare structurală a clădirii în funcție de nivelul de expunere și vulnerabilitate la riscurile identificate, raportat la zona seismică;
  2. lucrările necesare de refacere a unor caracteristici arhitectonice inițiale în cazul clădirilor clasate ca monument istoric/ clădiri amplasate într-o zonă de protecție a monumentelor istorice și/sau în zone construite protejate aprobate conform legii;
  3. alte intervenții specifice clădirilor încadrate în categoria monumentelor istorice, necesare investiției şi/sau impuse prin avizul Ministerului Culturii sau, după caz, al serviciilor publice deconcentrate ale Ministerului Culturii;
  4. repararea elementelor de construcţie ale faţadei care prezintă potenţial pericol de desprindere şi/sau afectează funcţionalitatea clădirii;
  5. repararea/construirea acoperişului tip terasă/şarpantă, inclusiv repararea sistemului de colectare a apelor meteorice de la nivelul terasei, respectiv a sistemului de colectare şi evacuare a apelor meteorice la nivelul învelitoarei tip şarpantă. Această activitate nu trebuie să conducă la încărcări suplimentare care să determine schimbarea încadrării clădirii în clasa de risc seismic (clasa I sau II de risc seismic), fapt care să conducă la declararea acesteia ca neeligibilă.
  6. demontarea instalaţiilor şi a echipamentelor montate aparent pe faţadele/terasa clădirii, precum şi montarea/remontarea acestora după efectuarea lucrărilor de intervenţie;
  7. refacerea finisajelor interioare;
  8. repararea trotuarelor de protecţie, în scopul eliminării infiltraţiilor la infrastructura clădirii;
  9. repararea/înlocuirea instalaţiei de distribuţie a apei reci şi/sau a colectoarelor de canalizare menajeră şi/sau pluvială;
  10. măsuri de reparaţii clădirii, acolo unde este cazul;
  11. crearea de facilităţi/ adaptarea infrastructurii pentru persoanele cu dizabilităţi (rampe de acces) și alte măsuri suplimentare de dezvoltare durabilă;
  12. lucrări de recompartimentare interioară;
  13. în cazul unităților sanitare - lucrări de reabilitare a instalațiilor de fluide medicale (Instalații de oxigen) precum si lucrări de recompartimentări interioare în vederea organizării optime a fluxurilor și circuitelor medicale;
  14. procurarea şi montarea lifturilor în cadrul unei clădiri prevăzute din proiectare cu lifturi (care are casa liftului, dar care nu are montate lifturile respective) sau în cazuri argumentate tehnic și funcțional-arhitectural, precum și construirea, procurarea şi montarea lifturilor în exteriorul unei clădiri în cazuri argumentate tehnic și funcțional-arhitectural;
  15. lucrări specifice din categoria lucrărilor necesare obținerii avizului ISU sau lucrări aferente cerințelor fundamentale de securitate la incendiu conform Legii nr. 10/1995 privind calitatea în construcții, republicată;
  16. reabilitarea/modernizarea instalației electrice, înlocuirea circuitelor electrice deteriorate sau subdimensionate, inclusiv introducerea tubulaturii pentru cabluri electrice fixată pe pereţi, necesară pentru permiterea instalării ulterioare a punctelor de reîncărcare pentru vehicule electrice.
  17. lucrări de înlocuire a tâmplăriei interioare, altele decât cele care despart spații încălzite de spații neîncălzite;
  18. realizarea de terase verzi, cu hidroizolații și termoizolații, folosind sisteme complete de straturi și substraturi de cultură, filtrare, drenare, control vapori, cu spații pentru rădăcini și colectarea apelor pluviale, realizate pentru a oferi structuri durabile și deschise pentru vegetația naturală;
  19. instalații nespecificate la categoria de acțiuni de tip I.

Referitor la dotarile auxiliare, solicitantul trebuie sa prezinte o analiza/fundamentare cu privire la justificarea necesitatii achizitionarii acestora, de ex pentru echipamentele specifice pentru persoanele cu dizabilitati. Aceasta analiza trebuie sa cuprinda si o modalitate de utilizare efectiva a acestor echipamente de catre solicitant in cadrul activitatilor propuse prin proiect si se va moitoriza in perioada de implementare/sustenabilitate. In cazul in care nu se va considera justificata necesitatea, in procesul de evaluare se va solicita incadrarea in categoria cheltuielilor neeligibile si nu se va puncta la criteriul respectiv.

**Toate acțiunile de tip I trebuie să fie fundamentate, după caz, în raportul de expertiză tehnică şi/sau în raportul de audit energetic, care apoi se detaliază în SF/DALI și PT.**

Aspectele se corelează cu informațiile completate în cererea de finanțare.

Pentru clădirile identificate ca monumente istorice măsurile de renovare vor fi corelate/fundamentate cu analize/expertize de specialitate ce vor stabili necesitatea intervențiilor în relație cu principiile conservării și restaurării monumentelor istorice și cu necesitatea utilizării contemporane a acestora, fiind însoțite de avizele autorităților competente din domeniul conservării monumentelor.

În conformitate cu art.23, alin.(1) din Legea nr. 422/2001 privind protejarea monumentelor istorice, republicată, intervențiile asupra monumentelor istorice se fac numai pe baza şi cu respectarea avizului emis de către Ministerul Culturii sau, după caz, de către serviciile publice deconcentrate ale Ministerului Culturii.

În conformitate cu art.24, alin.(4) din Legea nr. 422/2001 privind protejarea monumentelor istorice, republicată, elaborarea expertizelor tehnice, a proiectelor de consolidare, restaurare, verificare tehnică a proiectelor şi dirigentarea lucrărilor se efectuează numai de experţi şi/sau specialişti atestaţi de către Ministerul Culturii, cu respectarea exigențelor specifice domeniului monumentelor istorice și a cerințelor privind calitatea lucrărilor în construcții.

În conformitate cu art.36, alin.(1), pct. h) din Legea nr. 422/2001 privind protejarea monumentelor istorice, republicată, proprietarii şi titularii dreptului de administrare sau ai altor drepturi reale asupra monumentelor istorice sunt obligați să asigure efectuarea oricăror lucrări, conform prevederilor legale.

**Important!** Pentru a fi eligibil proiectul, fiecare componentă (clădire) trebuie să propună lucrări de intervenţii/activități din cadrul acțiunilor de tip I însoțite, după caz, de lucrări de investiții/activități din cadrul acțiunilor de tip II, în funcţie de măsurile propuse prin auditul energetic.

Se va avea în vedere ca activitățile propuse în proiect a să fie în legatură cu specificul intervenției.

### Activitatea de bază

În conformitate cu definițiamenționată în secțiunea 1.3 la prezentul Ghid, acțiunile sprijinite în cadrul prezentului apel sunt cele menționate în secțiunea 5.2.2. Activități eligibile, pct. I – Acțiuni de creștere a eficienței energetice în clădirile publice din zona ITI DD.

Activitatea de bază din cadrul proiectului este activitatea sau pachetul de activităţi declarate de către beneficiar ca fiind principale sau de referinţă pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare a proiectului şi care trebuie să respecte următoarele condiţii cumulative:

(i) are legătură directă cu obiectul proiectului pentru care se acordă finanţarea şi contribuie în mod direct şi semnificativ la realizarea obiectivelor şi la obţinerea rezultatelor acestuia;

(ii) se regăseşte în cererea de finanţare sub forma activităţilor eligibile obligatorii specificate în Ghidul solicitantului;

(iii) nu face parte din activităţile auxiliare, aşa cum sunt acestea definite în Ghidul solicitantului;

(iv) bugetul estimat alocat activităţii sau pachetului de activităţi reprezintă minimum 50% din bugetul eligibil al proiectului.

### Activităţi neeligibile

Prin FEDR nu sunt eligibile activitățile generatoare de energie care utilizează combustibili fosili, respective nu oferă sprijin pentru investiţiile legate de producţia, prelucrarea, transportul, distribuţia, stocarea sau arderea combustibililor fosili, exceptând:

(i) investiţiile în înlocuirea sistemelor de încălzire cu ardere pe bază de combustibili fosili solizi, și anume cărbune, turbă, lignit, șisturi bituminoase, cu sisteme de încălzire cu ardere pe bază de gaz, în scopul:

— de a optimiza sistemele de încălzire și răcire centralizată pentru a le aduce la stadiul de „sisteme eficiente de termoficare și răcire centralizată”, astfel cum sunt definite la articolul 2 punctul 41 din Directiva 2012/27/UE;

— de a optimiza centralele de producere combinată a energiei electrice și a energiei termice pentru a le aduce la stadiul de „cogenerare de înaltă eficienţă”, astfel cum este definită la articolul 2 punctul 34 din Directiva 2012/27/UE;

— de a investi în cazane și sisteme de încălzire cu ardere pe bază de gaze naturale pentru locuinţe și clădiri, care înlocuiesc instalaţiile pe bază de cărbune, turbă, lignit sau șisturi bituminoase;

(ii) investiţiile în extinderea și schimbarea destinaţiei, conversia sau modernizarea reţelelor de transport și distribuţie a gazelor, cu condiţia ca aceste investiţii să pregătească reţelele pentru adăugarea în sistem a gazelor din surse regenerabile și a gazelor cu emisii reduse de carbon, cum ar fi hidrogenul, biometanul și gazul de sinteză, și să permită înlocuirea instalaţiilor de combustibili fosili solizi.

Sunt neeligibile proiectele (cererile de finanțare) care vizează:

* construirea de clădiri noi, cu excepția proiectelor (cererilor de finanțare) care vizeaza/implică construirea de clădiri care adăpostesc centrale termice, ca urmare a cerințelor ISU privind măsurile de prevenire a incendiilor la exploatarea instalațiilor de încălzire locală și centralizată, sau a proiectelor care implică construirea lifturilor în exteriorul unei clădiri în cazuri argumentate tehnic și funcțional-arhitectural;
* propun exclusiv realizarea de lucrări fără autorizație de construire;
* numai dotarea.

Proiectul poate cuprinde extinderea pe orizontală sau pe verticală a clădirii componentă, cu respectarea următoarelor:

* extinderea să vizeze crearea unor spatii cu funcții auxiliare și/sau administrative, necesare pentru funcționarea clădirii (grup sanitar, anexe etc);
* este necesară fundamentarea suprafeței extinderii (mp)ș se va pune accent pe legătura între dimensionarea acestei noi suprafețe și necesitățile de funcționare a clădirii extinse.

Cheltuielile aferente acestor spatii vor fi încadrate în categoria cheltuielilor neeligibile.

## Eligibilitatea cheltuielilor

Condițiile cumulative de eligibilitate a unei cheltuieli sunt stabilite în acord cu art. 2 din HG nr. 873/2022. Cheltuielile trebuie:

a) să respecte prevederile art. 63 şi, după caz, ale art. 20 alin. (1) lit. b) şi c) din Regulamentul (UE) 2021/1.060 al Parlamentului European şi al Consiliului din 24 iunie 2021 de stabilire a dispoziţiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziţie justă şi Fondul european pentru afaceri maritime, pescuit şi acvacultură şi de stabilire a normelor financiare aplicabile acestor fonduri, precum şi Fondului pentru azil, migraţie şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize;

b) să fie însoţită de facturi emise în conformitate cu prevederile Legii nr. 227/2015 privind Codul fiscal, cu modificările şi completările ulterioare, sau cu prevederile legislaţiei statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepţia cheltuielilor prevăzute la art. 3 din HG 873/2002, precum şi formelor de sprijin prevăzute la art. 5 din HG 873/2002;

c) să fie însoţită de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu excepţia cheltuielilor prevăzute la art. 3 şi 4, precum şi a formelor de sprijin prevăzute la art. 5 din HG 873/2002;

d) să fie în conformitate cu prevederile programului;

e) să fie în conformitate cu prevederile contractului;

f) să fie rezonabilă şi necesară realizării operaţiunii.

g) să respecte prevederile legislaţiei Uniunii Europene şi legislaţiei naţionale aplicabile;

h) să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepţia formelor de sprijin prevăzute la art. 5 din HG 873/2002.

**Notă!** Orice cheltuieli efectuate după finalizarea etapei de implementare a proiectului sunt neeligibile.

Conform art. 64 alin. (1) lit. (c) din Regulamentul (UE) 2021/1.060, taxa pe valoarea adăugată („TVA”) nu este eligibilă pentru o contribuție din fonduri sub formă de granturi în cadrul prezentului apel, cu următoarele excepții:

(i) pentru operațiunile al căror cost total este mai mic de 5.000.000,00 EUR (inclusiv TVA);

(ii) pentru operațiunile al căror cost total este mai mare de 5.000.000,00 EUR (inclusiv TVA), în cazul în care TVA-ul nu se recuperează în temeiul legislației naționale privind TVA.

În aplicarea excepției prevăzute la art. 64 alin. (1) lit. (c) pct. (i) din Regulamentul (UE) 2021/1.060, cheltuiala cu taxa pe valoare adăugată este eligibilă dacă este aferentă unor cheltuieli eligibile efectuate în cadrul proiectelor finanțate, în condițiile în care nu este finanțată și din alte fonduri publice. În aplicarea excepției prevăzute la art. 64 alin. (1) lit. (c) pct. (ii) din Regulamentul (UE) 2021/1.060, cheltuiala cu taxa pe valoare adăugată este eligibilă dacă este aferentă unor cheltuieli eligibile efectuate în cadrul proiectelor finanțate din fondurile prevăzute în cadrul acestui apel, dacă este nerecuperabilă, potrivit legii.

Toate cheltuielile trebuie să fie justificate în contextul operațiunii și să respecte principiile bunei gestiuni financiare, în special în ceea ce privește economia și eficiența operațiunii.

În conformitate cu prevederile art. 4, alineatul 7, litera c) din OUG 23/2023 solicitantul de finanțare are obligația de a asigura fonduri suficiente și realiste în bugetul proiectului, cu încadrarea în limitele maxime prevăzute în ghid.

**Notă!** Încadrarea cheltuielilor pe categorii și subcategorii bugetare în sistemul informatic MySMIS2021/SMIS2021+ se va face în baza Matricei de corelare a bugetului proiectului cu devizul general al investiției (Modelu A la prezentul ghid).

### Baza legală pentru stabilirea eligibilității cheltuielilor:

* Regulamentul (UE, EURATOM) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021 – 2027, cu modificările și completările ulterioare.
* Regulamentul (UE, EURATOM) nr. 2018/1046 al al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare;
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum șiFondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
* Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune, cu modificările și completările ulterioare;
* Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, cu modificările și completările ulterioare.
* Ordonanța de Urgență a Guvernului nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare
* Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Legea 227/2015 privind Codul fiscal, cu modificările și completările ulterioare.

### Categorii şi plafoane de cheltuieli eligibile

Condițiile cumulative de eligibilitate a cheltuielilor, respectiv categoriile și sub-categoriile de cheltuieli eligibile aplicabile acestui apel de proiecte sunt detaliate în cadrul Anexei 5, Lista de cheltuieli eligibile la prezentul ghid.

### Categorii de cheltuieli neeligibile

* categoriile de cheltuieli neeligibile mentionate la art. 10 din Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* cheltuielile prevăzute la art. 64 din Regulamentul (UE) 1.060/2021;
* cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 1.060/2021, care afectează caracterul durabil al operațiunilor, devin neeligibile, proporțional cu perioada de neconformitate;
* cheltuielile efectuate în sprijinul relocării potrivit art. 66 din Regulamentul (UE) 2021/1.060;
* cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1.058;
* cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060, cu excepția situațiilor reglementate la art. 20 alin. (1) lit. b) din același regulament;
* cheltuielile efectuate peste plafoanele specifice stabilite de AM prin ghidul solicitantului, în aplicarea prevederilor art. 2 alin. (1) lit. f) din HG nr. 873/2022;
* cheltuielile privind costurile de funcționare și întreținere a obiectivelor finanțate prin proiect (cheltuielile pentru probe tehnologice, teste);
* cheltuielile aferente investiției, respectiv, lucrările de reabilitare termică a elementelor de anvelopă a clădirii), într-o clădire tip centrală termică, deținută de solicitant, amplasată în același perimetru/parcelă/adresă a solicitantului, clădire care are o suprafață totală utilă cel mult egală cu 250 mp, care deservește clădirea/clădirile eligibile obiect al proiectului;
* cheltuielile aferente extinderii pe orizontală sau verticală a cladirii componenta, in vederea creării unor spatii cu funcții auxiliare (grup sanitar, anexe etc);
* chetuielile aferente investiției într-un alt corp anexă existent (grup sanitar, magazie, depozit aferent centralei termice etc.), care deservește clădirea/clădirile principală/e, deținut/e de solicitant, amplasat în același perimetru/parcelă/adresă a solicitantului;
* cheltuieli privind repararea/înlocuirea cazanului și/sau a arzătorului din centrala termică proprie a clădirii;
* cheltuielile pentru construirea de clădiri noi care adăpostesc centrale termice, ca urmare a cerințelor ISU (privind măsurile de prevenire a incendiilor la exploatarea instalațiilor de încălzire locală și centralizată);
* construirea, procurarea şi montarea lifturilor în exteriorul unei clădiri în cazuri neargumentate tehnic/ funcțional/arhitectural;
* cheltuielile cu investiții privind instalarea/reabilitarea/modernizarea sistemelor de încălzire pe bază de combustibili fosili (de ex. cărbune, gaz) (și/sau înlocuirea cazanului din centrala termică proprie), cu excepţia situaţiilor prevăzute la art. 7, alin (1), litera h), punctul i) din Regulamentul (UE) nr. 2021/1058 și pe bază de biomasă;
* valoarea TVA aferentă cheltuielilor neeligibile şi valoarea TVA nerecuperabilă/finanțată din alte fonduri publice aferentă cheltuielilor eligibile;
* cheltuielile financiare, respectiv prime de asigurare, taxe, comisioane, rata și dobânzi aferente creditelor;
* contribuția în natură;
* amortizarea;
* cheltuielile cu leasingul, prevăzute la art. 7 din HG nr. 873/2022;
* cheltuielile privind achiziţia de dotări/echipamente/utilaje second-hand;
* amenzi, penalități, cheltuieli de judecată și cheltuieli de arbitraj;
* materialele consumabile, conform reglementărilor contabile (materiale auxiliare, combustibili, piese de schimb, alte materiale consumabile) sau dotări din categoria obiectelor de inventor.

• cheltuieli angajate şi plătite înainte de 01.01.2021.

Orice cheltuială neeligibilă ce va apărea în timpul implementării proiectului va fi suportată de către solicitant.

### Opţiuni de costuri simplificate. Costuri directe şi costuri indirecte

În vederea simplificării procesului de verificare a cheltuielilor și în scopul diminuării sarcinii administrative asupra beneficiarilor și a AM PR SE, în aplicarea prevederilor Comunicării Comisiei 2021/C 200/01- orientări privind utilizarea opțiunilor simplificate în materie de costuri, AM PR SE va utiliza opțiunile de costuri simplificate, în conformitate cu prevederile Regulamentului (UE) 2021/1060, art. 54, lit. (a) si cu OUG 23/2023, art.26, lit. (4).

**Cheltuielile directe** sunt acele cheltuieli efectuate strict pentru investiția propusă prin proiect și care, la finalul implementării proiectului se reflectă/transpun în obiectivul investițional propus prin proiect.

Acestea cuprind cheltuielile incluse în capitolele 1, 2, 3 (subcapitolele 3.1, 3.2, 3.3, 3.5, 3.8), 4 și 5 (subcapitolele 5.1, 5.3 si din subcapitolul 5.2 liniile 5.2.2, 5.2.3, 5.2.4 si 5.2.5), 7 (subcapitolele 7.1, 7.2) din devizului general așa cum sunt stabilite de HG 907/2016 cu modificările și completările ulterioare, respectiv linia 8.1 - Cheltuieli cu alte activitati - cooperare transnationala, din bugetul proiectului.

Cheltuielile directe vor fi decontate in baza documentelor justificative.

**Nota!**

- Cheltuieli pentru proiectare şi asistenţă tehnică (cu exceptia subapitolelor 3.6 Organizarea procedurilor de achiziție și 3.7 - Consultanță) sunt eligibile cumulat, în limita a 5% din valoarea cheltuielilor eligibile finanțate în cadrul capitolul 4 „Cheltuieli pentru investiția de bază”;

- Cheltuielile diverse și neprevăzute vor fi folosite în conformitate cu legislația în domeniul achizițiilor publice ce face referire la modificările contractuale apărute în timpul execuției.

Se consideră eligibile dacă sunt detaliate corespunzător prin documente justificative şi doar în limita a 10% din valoarea cheltuielilor eligibile cuprinse la capitolelor 1, 2 și 4 din bugetul proiectului.

* Cheltuielile pentru 3.8.3 - Coordonator în materie de securitate și sănătate, conform prevederilor HG 300/2006 privind cerințele minime de securitate și sănătate pentru șantierele temporare sau mobile, cu modificările și completările ulterioare.
* Cheltuieli aferente marjei de buget și pentru constituirea rezervei de implementare pentru ajustarea de preț:

1. 7.1 Cheltuieli aferente marjei de buget - eligibile în limita a maxim 10% din din valoarea eligibilă a cap. 1.2 + 1.3 + 1.4 + 2 + 3.1 + 3.2 + 3.3 + 3.5 + 3.8 + 4 + 5.1.1;
2. 7.2 Cheltuieli pentru constituirea rezervei de implementare pentru ajustarea de preț, în limita a maxim 5 % din valoarea cheltuielilor eligibile cuprinse la capitolele 1,2, si 4 din bugetul proiectului, în cadrul costurilor directe.

Cheltuielile directe reprezintă baza pentru calcularea cheltuielilor indirecte.

***Cheltuielile indirecte,*** *prin opoziție cu cheltuielile directe, sunt toate acele cheltuieli care nu se încadrează în categoria cheltuielilor directe și care sprijină transversal implementarea proiectului, iar la finalul implementării, nu se reflectă în mod direct în obiectivul investițional.*

Pentru calculul cheltuielilor indirecte se va avea în vedere  aplicarea unei rate forfetare la costurilor directe eligibile, in conformitate cu art. 54, lit. (a) din RegulamentuL (UE) 2021/1060.  Astfel, în cadrul PR SE 2021-2027, cheltuielile indirecte vor reprezenta maxim 5% din cheltuielile directe eligibile.

Structura cheltuielilor indirecte este următoarea:

1. Consultanța (conform cap. 3 - Cheltuieli pentru proiectare şi asistenţă tehnică, subcap. 3.6 Organizarea procedurilor de achiziție, subcap. 3.7.1 - Managementul de proiect pentru obiectivul de investiţii din Devizul General);
2. Salarii/sporuri salariale pentru UIP-urile constituite la nivelul beneficiarilor - cheltuieli cu salarii/indemnizatii/sporuri/majorări salariale, impozitele şi contribuţiile aferente, cu personalul responsabil de operarea/administrarea proiectului;
3. Informare si publicitate (conform cap. 5 - Alte cheltuieli, subcap. 5.4 - Cheltuieli pentru informare şi publicitate din Devizul General);
4. Auditul financiar (conform cap. 3 - Cheltuieli pentru proiectare şi asistenţă tehnică, subcap. subcap. 3.7.2 – Auditul finaciar din Devizul General);
5. Cheltuielile administrative, care pot include următoarele categorii:

* cheltuielile de deplasare şi şedere pentru personalul care administreaza proiectul (UIP);
* cheltuielile cu serviciile externalizate de contabilitate, juridice, administrare IT etc. legate de gestionarea administrativă a proiectului;
* cheltuielile de menţinere a spaţiilor de birouri, cum ar fi cele pentru chirie, leasing, taxe administrative, legate de gestionarea administrativă a proiectului;
* cheltuieli cu utilităţi, electricitate, căldură, gaze şi apă- canalizare ca servicii conexe proiectului;
* costurile poştale, de telefon, internet, curierat, cheltuielile cu papetărie, rechizite de birou şi consumabile, legate de funcţionarea administrativă a proiectului;
* cheltuielile de asigurare a bunurilor, cu serviciile de pază şi protecţie, de curăţenie a spaţiilor utilizate pentru gestionarea administrativă a proiectului.

Cheltuielile indirecte nu fac obiectul controalelor de gestiune, nu se raportează şi nu se transmit documente justificative privind efectuarea acestor cheltuieli. Rambursarea cheltuielilor în cadrul proiectelor se va efectua pe baza unei declaraţii pe propria răspundere privind gestiunea proiectului, semnată de reprezentantul legal al beneficiarului, prin care beneficiarul confirmă că toate cheltuielile declarate au fost plătite şi sunt justificate prin facturi sau documente similare, că toate cheltuielile au fost înregistrate în contabilitate şi că toate cerinţele privind rezonabilitatea, legalitatea şi regularitatea cheltuielilor efectuate pentru implementarea proiectului au fost respectate.

**Formula de calcul a costurilor indirecte: Co ind = Co dir \* Rforfetară (%)**

Co ind = costurile indirecte

Co dir = costurile directe

Rforfetară (%) = rata forfetară

Limitele procentuale prevăzute pentru anumite categorii de cheltuieli se aplică la valoarea cheltuielilor incluse în bugetul proiectului (Anexa 13) la data semnării contractului de finanţare.

Utilizarea opțiunilor simplificate în materie de costuri reprezintă o simplificare a modului de rambursare a cheltuielilor în relația AM PR SE - beneficiari și nu va exonera beneficiarii de respectarea obligațiilor legale în vigoare.

Instrucţiunile de aplicare a prevederilor alin. (1) şi (2) din HG 873/2022 privind TVA au fost aprobate prin ordinul comun al ministrului investiţiilor şi proiectelor europene şi al ministrului finanţelor nr. 4013/23.10.2023, respectiv nr. 5316/27.11.2023.

### Opţiuni de costuri simplificate. Costuri unitare/sume forfetare şi rate forfetare

Această secțiune nu se aplică prezentului apel.

### Finanţare nelegată de costuri

Această secțiune nu se aplică prezentului apel.

## Valoarea minimă și maximă eligibilă/nerambursabilă a unui proiect

Valoarea minimă eligibilă a unui proiect: 150.000 euro

Valoarea maximă eligibilă a unui proiect: 4.000.000 euro

Cursul valutar la care se va calcula încadrarea în limitele valorilor minime și maxime eligibile pentru un proiect este cursul de ............ lei/euro, cursul inforEuro din luna lansării ghidului solicitantului. Cursul respectiv se va utiliza inclusiv în etapa contractuală pentru calculul valorilor anterior menționate utilizat până la semnarea contractului de finanţare.

În cazul în care valoarea eligibliă a proiectului depăşeşte valoarea maximă eligibilă admisă prin prezentul ghid, cheltuielile aferente depăşirii în cauză vor fi încadrate ca şi cheltuieli neeligibile.

Criteriul cu privire la valoarea minimă a investiției nu se menține pe perioada de implementare și sustenabilitate a investiției.

## Cuantumul cofinanţării acordate

* Rata de cofinanțare din partea Uniunii Europene este maximum 85% din valoarea cheltuielilor eligibile ale proiectului prin Fondul European de Dezvoltare Regională (FEDR),
* maximum 13% din valoarea cheltuielilor eligibile ale proiectului reprezintă rata de cofinanțare din bugetul de stat (BS), după caz;

Solicitantul va asigura contribuția proprie la valoarea cheltuielilor eligibile, acoperirea cheltuielilor neeligibile ale proiectului, precum şi asigurarea altor sume necesare implementării proiectului.

## Durata proiectului

Perioada de implementare a activităților proiectului nu depășește 31 decembrie 2029. Perioada de implementare a activităţilor proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării proiectului.

## Alte cerinţe de eligibilitate a proiectului

**Specificul proiectelor**

Prin prezentul apel de proiecte este sprijinită realizarea de investiții pentru creşterea eficienţei energetice a clădirilor publice din mediul urban și rural, deținute în baza unui drept prevăzut de ghidul solicitantului de entitățile eligibile și ocupate/care vor fi ocupate pana la finalul implementarii proiectului. O cerere de finanțare va include o singură clădire publică existentă în cadrul căreia solicitantul/ții și/sau ocupantul/ții, după caz, își desfășoară activitatea.

În cazul în care există clădiri tip corpuri/secții/pavilioane etc., construcții individuale, amplasate în aceeași localitate și în același perimetru/parcelă/adresă (care au număr cadastral comun sau numere cadastrale alăturate), în cadrul cărora solicitantul/ții și/sau ocupantul/ții, după caz, își desfășoară activitatea, o cerere de finanțare poate cuprinde una, mai multe sau toate aceste clădiri (care vor reprezenta componente ale proiectului).

**Criteriile generale aplicabile prezentului apel de proiecte cu privire la eligibilitatea proiectului și a activităților**

* **Încadrarea valorii proiectului în limitele valorilor minime și maxime eligibile**

Valoare minimă eligibilă: 150.000 euro

Valoare maximă eligibilă: 4.000.000 euro

Menţionăm că valoarea eligibilă este formată din valoarea FEDR + BS + contribuţia proprie a solicitantului (după caz).

Cursul valutar la care se va calcula încadrarea în limitele valorilor minime și maxime eligibile pentru un proiect este cursul de XXXX lei/euro, cursul inforEuro din luna publicării versiunii aprobate a ghidului solicitantului. Cursul respectiv se va utiliza inclusiv in etapa contractuală pentru calculul valorilor anterior menționate utilizat până la semnarea contractului de finanţare.

În cazul în care valoarea eligibliă a proiectului depăşeşte valoarea maximă eligibilă admisă prin prezentul ghid, cheltuielile aferente depăşirii în cauză vor fi încadrate ca şi cheltuieli neeligibile.

Criteriul cu privire la valoarea minimă a investiției nu se menține pe perioada de implementare și sustenabilitate a investiției.

* **Perioada de implementare a activităților proiectului nu depășește 31 decembrie 2029**

Perioada de implementare a activităţilor proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării proiectului. Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități.

Perioada de implementare a proiectului nu va include perioada de procesarea a cererii de rambursare finale și efectuarea plății aferente acesteia.

* **Proiectul respectă principiile privind dezvoltarea durabilă, egalitatea de șanse, gen, nediscriminarea si accesibilitatea pentru persoanele cu dizabilităti**

În procesul de pregătire, contractare, implementare şi valabilitate a contractului de finanţare, solicitantul a respectat şi va respecta:

- legislaţia naţională şi comunitară aplicabilă în domeniul egalităţii de şanse, de gen, nediscriminarii si accesibilitatii persoanelor cu disabilitati, înțelegând prin aceasta standardele minime prevăzute;

- legislaţia naţională şi comunitară aplicabilă în domeniul dezvoltării durabile, protecţiei mediului şi eficienţei energetice;

- Carta drepturilor fundamentale a Uniunii Europene;

- Convenția ONU privind drepturile persoanelor cu dizabilități.

**Egalitatea de şanse, de gen, nediscriminare şi accesibilitate:**

a) Proiectul implementează măsuri în ceea ce privește egalitatea de șanse, nediscriminarea conform legislației naționale în vigoare în corelare cu Carta drepturilor fundamentale a Uniunii Europene.

b) Proiectul prevede măsuri de accesibilizare a infrastructurii pentru persoanele cu dizabilităţi, în conformitate cu prevederile Convenției ONU privind drepturile persoanelor cu dizabilități (art. 9).

În conformitate cu art 4, litera f) din Concenția ONU privind drepturile persoanelor cu dizabilități, solictanții de finanțare vor avea în vedere initierea sau promovarea cercetării și dezvoltării bunurilor, serviciilor, echipamentelor si facilităților concepute pe baza designului universal, care ar presupune o adaptare minimă și la cel mai scăzut cost, pentru a răspunde nevoilor specifice ale persoanelor cu dizabilități, să promoveze existența și să încurajeze utilizarea acestor bunuri, servicii, echipamente și facilități concepute pe baza designului universal, precum și să promoveze designul universal în elaborarea standardelor și instrucțiunilor.

Potrivit Convenției ONU, *design universal* înseamnă proiectarea produselor, mediului, programelor și serviciilor, astfel încât să poată fi utilizate de către toate persoanele, pe cât este posibil, fără să fie nevoie de o adaptare sau de o proiectare specializată. Design-ul universal nu va exclude dispozitivele de asistare pentru anumite grupuri de persoane cu dizabilități, atunci când este necesar.

În același timp, *adaptarea rezonabilă* înseamnă modificările și ajustările necesare și adecvate, care nu impun un efort disproporționat sau nejustificat atunci cînd este necesar într-un caz particular, pentru a permite persoanelor cu dizabilități să se bucure ori să își exercite, în condiții de egalitate cu ceilalți, toate drepturile și libertățile fundamentale ale omului.

Cadrul legal general privind accesibilitatea este dat de Legea nr. 448/2006 privind protecția și promovarea drepturilor persoanelor cu handicap, cu modificările și completările ulterioare, Capitolul IV Accesibilitate, art 61-71.

La acestea se adaugă legislația și normele de aplicare specifice, precum Legea nr. 232/2022 privind cerințele de accesibilitate aplicabile produselor și serviciilor, Ordonanța de Urgență nr. 112/2018 privind accesibilitatea site-urilor web și a aplicațiilor mobile ale organismelor din sectorul public ș.a.

**Dezvoltare durabilă şi eficienţă energetică**

Proiectul prevede măsuri care conduc la respectarea cerințelor privind protecția mediului pentru promovarea dezvoltării durabile, care se referă la utilizarea surselor de energie curată, economie circulară, inclusiv prevenirea si reciclarea deșeurilor, prevenirea și controlul poluarii asupra aerului, apei, solului, protecția resurselor de apă, protecția și conservarea biodiversității.

În cadrul Declarației unice, solicitantul declară că va respecta obligațiile prevăzute în legislaţia comunitară și națională în domeniul dezvoltării durabile, egalității de șanse, nediscriminării și accesibilității pentru persoanele cu dizabilități.

Solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă, precum și alte acțiuni suplimentare (dacă este cazul).

* **Proiectul integrează măsuri de adaptare la schimbările climatice și – dacă este cazul - măsuri de atenuare (compensare), respectând Orientările tehnice ale Comisiei Europene referitoare la imunizarea infrastructurii la schimbările climatice**

Solicitantul își va asuma respectarea acestor aspecte în Declarația unică şi va descrie în secțiunea relevantă din cererea de finanțare modul în care integrează măsuri de atenuare, respectiv adaptare la schimbările climatice, având în vedere informațiile cuprinse la Secțiunea 3.16 Principii orizontale din prezentul ghid şi Orientările Comisiei Europene privind imunizarea la schimbările climatice.

**IMPORTANT!** Investițiile în infrastructură care au o durată de viață preconizată de cel puțin cinci ani trebuie să demonstreze imunizarea față de schimbările climatice în conformitate cu cerințele din *Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).*

Imunizarea la schimbările climatice este un proces care integrează măsuri de *adaptare* a schimbărilor climatice și – dacă este cazul - măsuri *atenuare (compensare)* de la schimbările climatice în dezvoltarea proiectelor de infrastructură.

Aceasta presupune:

*a. În etapa analizei de opțiuni* - integrarea în analiza şi decizia asupra opțiunii preferate (pe lângă considerentele tehnice, economice, de mediu, etc.) şi considerentele legate de impactul opțiunilor din punctul de vedere al atenuării şi vulnerabilității faţă de schimbările climatice;

*b. În etapa detalierii/proiectării opțiunii preferate* – integrarea masurilor adecvate pentru adaptarea si atenuarea (în măsura în care este necesară) la schimbările climatice.

Solicitantul de finanțare va avea în vedereMetodologia privind abordarea DNSH (principiul “a nu aduce prejudicii semnificative”) și imunizarea la schimbările climaticeîn cadrul PR Sud - Est 2021-2027(Anexa 12).

**Documentațiile tehnico economice trebuie să aibă integrate aspecte privind imunizarea la schimbările climatice** în conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

* **Proiectul finanțat nu trebuie să fie încheiat în mod fizic sau implementat integral (să nu fie realizată recepția la terminarea lucrărilor) înainte de depunerea cererii de finanțare în cadrul PRSE 2021-2027, indiferent dacă toate plățile aferente au fost realizate sau nu de către beneficiar (art. 63, al. 6 din Regulamentul al Parlamentului European și al Consiliului nr. 1060/2021)**

Nu sunt eligibile investiţiile care au fost finalizate din punct de vedere fizic (ex. a fost efectuată recepţia la terminarea lucrărilor) până la momentul depunerii cererii de finanţare.

Contractele de achiziție publică trebuie să fi fost încheiate după data de 01.01.2021, în caz contrar cheltuielile aferente acestora nu sunt eligibile.

Recepția la terminarea lucrărilor poate fi făcută și în perioada cuprinsă între data depunerii cererii de finanțare și data semnării contractului de finanțare, în condițiile respectării prevederilor Regulamentului Parlamentului European şi al Consiliului nr. 1060/2021, mai sus-menționate, și în măsura în care amânarea recepției s-a făcut cu respectarea prevederilor contractului de lucrări și a legislației specifice în domeniul recepției lucrărilor de construcții (Regulamentul din 14 iunie 1994 de recepție a lucrărilor de construcții și instalații aferente acestora, aprobat prin Hotărârea Guvernului nr. 273/1994, cu modificările și completările ulterioare).

Se va evita situația în care deși recepția la terminarea lucrărilor să nu fi fost realizată, investiția să fi fost încheiată în mod fizic sau implementată integral. Tergiversarea efectuării recepţiei la terminarea lucrărilor numai pentru a asigura încadrarea în condiţiile prezentelor apeluri de proiecte va conduce la respingerea cererii de finanţare depuse.

Recepția la terminarea lucrărilor nu trebuie amânată în afara termenului contractual și/sau legal în scopul încadrării în condițiile de eligibilitate prevăzute de Ghidul specific, fapt care poate conduce la încălcarea prevederilor reglementate prin Regulamentul nr.1060/2021, a legislației naționale în domeniul lucrărilor de construcție, precum și a principiului tratamentului egal și nediscriminatoriu în raport cu solicitanții de finanțare.

După data emiterii Ordinului de începere a lucrărilor, lucrările de intervenție/activitățile nu au beneficiat de fonduri publice din alte surse de finanţare, exceptând pe cele din fonduri proprii aferente contractului de lucrări ce face obiectul proiectului. Criteriul nu se aplică pentru lucrările de întreținere și reparații curente**.**

Aspectele se corelează cu informațiile completate în cererea de finanțare si cu informațiile din *Raportul privind stadiul fizic al investiției* (Model E).

* **Referitor la clădirea (componenta) propusă prin prezenta cerere de finanţare, respectiv finanţarea pentru aceleași lucrări de intervenție/activități aferente operațiunii care sunt realizate asupra aceleiași infrastructuri/aceluiași segment de infrastructură, altele decât cele ale solicitantului - aceasta nu a mai beneficiat de finanţare publică în ultimii 5 ani\* şi nu beneficiază/ nu va beneficia de fonduri publice din alte surse de finanţare.**

\* *a se vedea mai jos modalitatea de calcul a celor 5 ani in functie de specificul proiectului, cu/fără lucrări începute*.

Se va asigura de către solicitant evitarea dublei finanțări a lucrărilor de intervenție/activităților care au beneficiat de finanțare publică în ultimii 5 ani/care beneficiază de fonduri publice din alte surse de finanțare și a lucrărilor de intervenție/activităților aferente operațiunii, propuse prin proiect.

**• Pentru proiectele fără lucrări începute**

În această situaţie, în ultimii 5 ani de dinainte de data depunerii Cererii de Finanţare, clădirea propusă nu a mai beneficiat de finanţare publică pentru aceleași lucrări de intervenție/activități aferente operațiunii, care sunt realizate asupra aceleiași infrastructuri/aceluiași segment de infrastructură, şi nu s-a aflat în perioada de garanţie pentru lucrările de intervenție/activitățile enumerate anterior. Aşadar, solicitantul se va asigura, dacă este cazul, că s-a realizat recepţia finală în cazul acelorași lucrări de intervenție/activități realizate asupra aceleiași infrastructuri/aceluiași segment de infrastructură ca cele propuse prin proiect, înainte de începerea perioadei celor 5 ani.

**• Pentru proiectele cu lucrări începute**

În această situaţie, în ultimii 5 ani înainte de data emiterii ordinului de începere a contractului de lucrări (emis obligatoriu după data de 1 ianuarie 2021), clădirea propusă nu a mai beneficiat de finanţare publică pentru aceleași lucrări de intervenție/activități aferente operațiunii, care sunt realizate asupra aceleiași infrastructuri/aceluiași segment de infrastructură, şi nu s-a aflat în perioada de garanţie pentru lucrările de intervenție/activitățile enumerate anterior.

După data emiterii ordinului de începere a lucrărilor, lucrările de intervenție/activitățile nu au beneficiat de fonduri publice din alte surse de finanţare, altele decât cele ale solicitantului.

**Excepție!** În ceea ce priveşte condiţia, Clădirea (componenta) propusă prin prezenta cerere de finanţare **nu beneficiază de fonduri publice din alte surse de finanţare** **pentru aceleași lucrări de intervenție/activități aferente operațiunii care sunt realizate asupra aceleiași infrastructuri/aceluiași segment de infrastructură, altele decât cele ale solicitantului** – aceasta nu se aplica proiectelor pentru care solicitantul are la momentul depunerii cererii de finanțare contract de finanțare în cadrul POR 2014-2020 pentru un proiect pentru care:

- **a fost demarată/finalizată procedura de achiziție executie lucrari, execuţia lucrărilor a fost demarată/va fi demarată;**

**- solicitantul se angajează ca până la demararea etapei de contractare să finalizeze procesul de reziliere a contractului finanțat in cadrul POR 2014-2020 și să restituie sumele încasate.**

**Aceste proiecte trebuie să respecte obligațiile privind implementarea principiului „Do No Significant Harm” (DNSH) și imunizarea la schimbările climatice.**

Ulterior încheierii contractului de finanţare, beneficiarul nu va mai putea primi finanţări din alte programe ale Uniunii pentru aceleaşi activităţi/cheltuieli eligibile ale proiectului depus, sub sancţiunea rezilierii Contractului de finanţare şi a returnării sumelor rambursate. Solicitantul va declara asumarea acestor condiții în Declarația unică și va prezenta în etapa de contractare dovada rezilierii contractului și a rambursării debitelor. În caz contrar, proiectul va fi respins de la finanțare.

În vederea evitării dublei finanțări, beneficiarii au obligația declarării pe proprie răspundere la momentul contractării, a nefinanțării proiectului și în cadrul altor programe ale Uniunii pentru aceleaşi cheltuieli eligibile.

Criteriul nu se aplică pentru lucrările de întreținere și reparații curente.

Se va vedea *Declaraţia unică*, aspectele se corelează cu informațiile completate în cererea de finanțare.

* **Clădirea expertizată tehnic, conform reglementărilor tehnice în vigoare, nu este încadrată, prin raport de expertiză tehnică, în clasa I de risc seismic, respectiv clădire cu risc ridicat de prăbuşire, sau în clasa II de risc seismic, respectiv clădire care sub efectul cutremurului poate suferi degradări structurale majore.**

Se va vedea *Declaraţia unică* și informațiile prezentate în documentația tehnică/tehnico-economică.

**Excepție!** Acest criteriu nu se aplica clădirilor care se încadreaze în clasa I sau II de risc seismic, dacă la data depunerii proiectului lucrările de consolidare antiseismică sunt în derulare sau există un contract /angajament ferm din alte surse/din sursele solicitantului care vizează execuția acestor lucrari în corelare cu lucrările de eficiență energetică prevăzute prin proiect sau solicitantul a depus/se angajeaza sa depuna un proiect în cadrul Acțiunii 2.2. Consolidarea clădirilor aflate în risc seismic major pentru arealul ITI Delta Dunării.

* **Intervențiile propuse pentru clădire conduc la** **o reducere a consumului de energie primară, precum și a emisiilor de CO2, de cel puţin 40%, în comparație cu starea de pre-renovare.**

Din Raportul de audit energetic, care cuprinde fişa de analiză termică şi energetică, expertiza energetică, certificatul de performanţă energetică, măsuri recomandate și analiza tehnico-economică a acestora, rezultă prin intervențiile propuse o reducere a consumului de energie primară precum și a emisiilor de CO2, de cel puţin 40%, în comparație cu starea de pre-renovare

* Nu sunt eligibile clădirile care după reabilitare propun o reducere a consumului de energie primară respectiv a emisiilor de CO2 sub pragul de 40% comparativ cu starea de pre-renovare;
* Prioritate la finanțare se acordă acelor proiecte care propun renovări aprofundate (deep renovation) sau nZEB.
* **Intervențiile propuse pentru clădire conduc la o reducere a consumului anual specific de energie finală pentru încălzire de cel puțin 40 % față de consumul anual specific de energie pentru încălzire înainte de renovarea fiecărei clădiri**

**Excepție!** Intervențiile propuse pentru clădirile clasate ca monumente istorice conduc la o reducere a consumului anual specific de energie finală pentru încălzire de cel puțin 30% față de consumul anual specific de energie pentru încălzire înainte de renovare.

Se vor analiza informațiile prezentate în documentația tehnică (Raportul de audit energetic, certificatul de performanță energetică). Aspectele se corelează cu informațiile completate în Cererea de finanțare.

* **(dacă este cazul)** **Clădirea este** **clasată/în curs de clasare ca monument istoric, aflată în patrimoniul UNESCO, în patrimoniul cultural național, în patrimoniul cultural local din mediul urban și rural, sau amplasată într-o zonă de protecție a monumentelor istorice și/sau în zone construite protejate aprobate conform legii, astfel:**
* Clădirea poate face parte din:
* Patrimoniu cultural mondial UNESCO mondial (Hotărârea Guvernului nr.493/2004 pentru aprobarea Metodologiei privind monitorizarea monumentelor istorice înscrise în Lista patrimoniului mondial, anexa A);
* Patrimoniu cultural naţional (Ordinul ministrului aflat în vigoare la data depunerii cererii de finanţare privind clasarea ca obiectiv de patrimoniu/monument istoric emis de Ministerul Culturii);
* Patrimoniu cultural local din mediul urban și rural (Ordinul ministrului aflat în vigoare la data depunerii cererii de finanţare privind clasarea ca obiectiv de patrimoniu/monument istoric emis de Ministerul Culturii).

În cazul în care clădirea este clasată/în curs de clasare ca monument istoric/amplasată într-o zonă construită protejată/amplasată într-o zonă de protecţie a monumentelor istorice aprobată potrivit legii - măsurile/lucrările de intervenție propuse în cadrul auditul energetic și preluate la nivelul soluției tehnice propuse prin DALI, au fost avizate din punct de vedere estetic și arhitectural pe baza Avizului Ministerului Culturii sau, după caz, al serviciilor publice deconcentrate ale acestuia.

Intervenţiile asupra monumentelor istorice se pot realiza numai pe baza şi în conformitate cu avizul Ministerului Culturii sau, după caz, al serviciilor publice deconcentrate ale Ministerului Culturii (art.23,alin(3) din Legea nr.422/2001 privind protejarea monumentelor istorice, republicată).

**Avizul Ministerului Culturii pentru documentaţia tehnico-economică depusă este document obligatoriu la depunerea proiectului.**

Situația conform căreia clădirea este clasată/în curs de clasare ca monument istoric/amplasată într-o zonă construită protejată/amplasată într-o zonă de protecţie a monumentelor istorice potrivit legii, este asumată prin *Declaraţia unică*.

Pentru clădirile care la data depunerii cererii de finanțare nu erau clasate/în curs de clasare pe listele patrimoniului cultural, nu s-a demarat și, respectiv, nu se va solicita - pe întreg procesul de evaluare, selecție și contractare - demararea procedurii de includere a clădirii pe lista patrimoniului cultural mondial, lista patrimoniului cultural naţional sau lista patrimoniului cultural local din mediul urban și rural, în caz contrar clădirea/componenta va deveni neeligibilă la finanțare.

* **Clădirea nu este utilizată ca lăcaş de cult sau pentru alte activităţi cu caracter religios**

Aspectele sunt asumate prin *Declaraţia unică.*

* **Clădirea nu este o construcție cu caracter provizoriu prevăzută a fi utilizată pe o perioadă de până la 2 ani, nu este clădire industrială, nu este atelier sau clădire din domeniul agricol, clădirea publică este/va fi utilizată permanent**

Aspectele sunt asumate prin *Declaraţia unică* și se corelează cu informațiile completate în cererea de finanțare.

* **Clădirea nu este din tipul clădirilor de locuit colective sau asimilate acestora, cu excepția:**
* clădirilor cu destinație de locuințe sociale (definite conform Legii locuinței nr. 114/1996, republicată). În categoria clădirilor cu destinaţie de locuinţe sociale nu se includ locuinţele construite prin programul A.N.L;
* centrelor de cazare a străinilor luați în custodie publică (OUG nr. 194/2002 privind regimul străinilor în România, cu modificările și completările ulterioare, și Legea nr. 122/2006 privind azilul în România, cu modificările și completările ulterioare);
* centrelor de primire și cazare pentru solicitanții de azil și persoane care au primit o formă de protecție în România (HG nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările și completările ulterioare);
* clădirilor în cadrul căreia sunt furnizate servicii sociale (HG nr. 867/2015), aflată în patrimoniul unui UAT comună, oraș, municipiu, județ/instituții publice locale;
* căminelor din cadrul instituțiilor de învățământ;
* penitenciarelor.

**Notă!** Nu sunt eligibile:

- investițiile care vizează clădiri cu destinația de servicii sociale de tip rezidențial;

- investițiile care vizează clădiri aferente unor unități de învățământ special.

Aspectele sunt asumate prin *Declaraţia unică* şi se corelează cu informațiile completate în cererea de finanțare.

* **Clădirea este independentă structural, cu o suprafaţă utilă totală mai mare de 250 m²**

Aspectele sunt asumate prin *Declaraţia unică* și sunt verificate cu informațiile prezentate în documentația tehnică/tehnico-economică. Aspectele se corelează cu informațiile completate în cererea de finanțare.

* **Proiectul nu vizează doar o unitate de clădire (o zonă/ o parte a clădirii, un etaj sau un apartament dintr-o clădire, chiar dacă aceasta/acesta este concepută/conceput sau modificată/modificat pentru a fi utilizată/utilizat separat)**

Componenta va cuprinde întreaga clădire. Auditul energetic se va realiza pentru întreaga clădire (de exemplu, pentru clădirea unui spital), cu fundamentarea corespunzătoare a soluției tehnice în cadrul documentației tehnico-economice, și nu se va realiza doar pentru o unitate de clădire (de exemplu, nu se va realiza doar pentru etajele superioare ale spitalului, chiar și în condițiile în care ambulatoriul spitalului, aflat la parter, a beneficiat de măsuri de creștere a eficienței energetice prin alte programe/fonduri).

Soluția tehnică propusă prin raportul de audit energetic la nivelul întregii clădiri va ține cont de eventualele lucrări de intervenție/activități care au fost deja realizate asupra clădirii și va propune măsuri corespunzătoare de creștere a eficienței energetice (putând fi propuse, după caz, inclusiv măsuri la nivelul ambulatoriului spitalului, altele decât cele finanțate anterior).

Conform Legii nr. 372/2005, republicată privind performanță energetică a clădirilor, clădirea este definită ca “ansamblu de spaţii cu funcţiuni precizate, delimitat de elementele de construcţie care alcătuiesc anvelopa clădirii, inclusiv sistemele tehnice aferente acesteia, în care energia este utilizată pentru reglarea climatului interior”.

În condițiile în care o clădire definită conform celor menționate mai sus este formată din două sau mai multe corpuri alăturate, construite (finalizate) pe orizontală în perioade diferite, în situația în care expertiză tehnică tratează clădirea că o constructie unitară, independența structural, în cadrul cererii de finanțare cele două corpuri de clădire vor putea fi abordate că două tronsoane ale aceleiași clădiri, care poate constitui o componentă în cadrul proiectului, pentru care se vor verifică criteriile de eligibilitate menționate în ghid.

În cazul în care la o clădire existentă, independentă structural s-a realizat ulterior o extindere pe orizontală, extindere care se încadrează în categoria de clădire nouă, independența structural și:

• conform expertizei tehnice, cele două construcții alăturate sunt independente din punct de vedere al structurii de rezistență (putând fi separate prin rost seismic și de tasare);

• expertiză tehnică analizează cele două clădiri din punct de vedere al capacității de rezistență și stabilitate (în funcție de regimul de solicitare a elementelor care alcătuiesc structura de rezistență a clădirilor (elemente de rezistență sau structurale);

• elementele nestructurale (de tipul instalațiilor de apă, incălzire, electrice etc), inclusiv în situația în care acestea asigura o legătură funcțională între cele două clădiri, nu contribuie la realizarea structurii de rezistență a clădirilor, cele două clădiri vor fi tratate în cadrul cererii de finanțare că două componente distincte, pentru fiecare din acestea trebuind a fi verificate criteriile de eligibilitate menționate în ghid

Aspectele sunt verificate cu informațiile prezentate în documentația tehnică/tehnico-economică.

* **În cazul în care anumite suprafețe din terenul aferent imobilului au fost închiriate/ date în folosință gratuită/ concesionate unor persoane juridice sau autorități publice centrale altele decât cele din categoria celor eligibile descrise mai sus, este îndeplinită condiția ca respectivele limite ale dreptului de proprietate să nu fie incompatibile cu realizarea activităților/ implementarea proiectului.**

Se va vedea *Declaraţia unică* coroborată cu documentele de proprietate relevante.

* **În cazul în care în clădire există spații/unități de clădire închiriate/date în folosință gratuită/concesionate unor persoane juridice** **sau unor** **autorități publice centrale altele decât cele din categoria celor eligibile descrise mai sus, sunt îndeplinite următoarele condiții:**
* Ocupanții (persoanele juridice) trebuie să fi fost selectați printr-o procedură transparentă și nediscriminatorie, conform legislației în vigoare;
* Suprafața utilă aferentă acestor spații/unități de clădire nu depășește 10% din suprafața totală utilă a clădirii. Aspectele sunt asumate prin *Declaraţia unică*;
* Este atașat un ***Tabel centralizator*** al acestor ocupanți la nivel de clădire, în care se vor menționa informațiile de mai sus, inclusiv suprafața totală utilă a clădirii (mp) si suprafața utilă a acestor spații/unități de clădire (mp și %). Suprafața utilă cumulată aferentă acestor spații/unități de clădire nu depășește 10% din suprafața totală utilă a clădirii;
* (în cazul în care spații/unități de clădire au fost închiriate/date în folosință gratuită/concesionate unor persoane juridice și sunt ocupate de acestea) Declaraţia ocupantului prin care îşi exprimă acordul ca solicitantul să realizeze investiția.

**Notă!** În cazul persoanelor juridice care au închiriat/au primit în folosință gratuită/ au obținut în concesiune spații/unități de clădire pentru a fi utilizate pe o durată limitată în cursul unei zile/săptămâni/luni în vederea desfășurării unor activități sportive, culturale, educaționale sau recreative, sunt îndeplinite următoarele condiții:

* Ocupanții (persoanele juridice) trebuie să fi fost selectați printr-o procedură transparentă și nediscriminatorie, conform legislației în vigoare;
* Activitatea desfășurată de persoanele juridice respective nu afectează activitatea principală/ funcțiunea clădirii publice.

Persoanele juridice mai sus-menționate sunt persoane juridice care nu se încadrează în categoriile solicitanților eligibili conform acestui ghid.

Suprafața imobilului pe care se propune investiția aferentă spațiilor/unităților de clădire închiriate/date în folosință gratuită/concesionate:

1. unor persoane juridice sau unor autorități publice centrale altele decât cele din categoria celor eligibile descrise mai sus (maxim 10% din suprafața utilă totală a clădirii)

plus

1. unor entitati de utilitate publica,

nu poate depăsi 50% din suprafața totală utilă a clăditii.

* **Conformitatea proiectului cu regulile privind ajutorul de stat/ Proiecte generatoare de profit**

În cadrul acestui apel de proiecte nu se aplică ajutorul de stat.

Solicitantul va declara la momentul depunerii cererii de finanțare faptul că proiectul nu generează profit în niciun an al perioadei de viață a investiției (în declaraţia unică) și va completa macheta financiară.

* **Proiectul include măsurile de comunicare și vizibilitate, conform cerințelor din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă.**
* **Contributia proiectului la realizarea obiectivelor Strategiei Integrate de Dezvoltare Durabilă Deltei Dunării și caracterul integrat al proiectului**

Operațiunile selectate vor demonstra caracterul integrat al proiectului si că respectă strategia teritorială menționată.

Contributia proiectului la realizarea obiectivelor Strategiei Integrate de Dezvoltare Durabilă a Deltei Dunării (SIDDDD) și caracterul integrat al proiectului sunt aspecte analizate de către Asociaţia pentru Dezvoltare Intercomunitară ITI Delta Dunării (ADI ITI DD), care va elibera un aviz de conformitate in acest sens.

**Avizul de** conformitate este un document ce trebuie depus de către solicitantul de finanţare, împreună cu cererea de finanţare.

În cazul în care Avizul de conformitate eliberat de ADI ITI DD nu este ataşat cererii de finanţare la depunerea acesteia, proiectul va fi respins.

Solicitanţii de finanţare vor solicita și depune din timp, la sediul ADI ITI DD, toate documentele necesare unei analize atente şi obiective a proiectului, efectuată exclusiv de către experţii ADI ITI DD în scopul obținerii avizului de conformitate.

AM nu este implicată în analiza proiectului din punctul de vedere al conformităţii acestuia cu Strategia de Dezvoltare Durabilă Integrată în Delta Dunării (2030) și analiza caracterului integrat al proiectului. Aplicantul poate contesta rezultatul acestei analizei adresându-se în acest scop exclusiv Asociaţiei pentru Dezvoltare Intercomunitară ITI Delta Dunării**.**

# INDICATORI DE ETAPĂ

În procesul de monitorizare a proiectelor, AM va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului.

Indicatorii de etapă sunt repere cantitative, valorice, sau calitative față de care este monitorizat și evaluat, într-o manieră obiectivă și transparentă, progresul implementării unui proiect.

În cazul proiectelor de investiții, indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază.

Indicatorii de etapă prevăzuți în Planul de monitorizare a proiectului, Anexa 2 la prezentul ghid, vor fi stabiliți în conformitate cu orientările metodologice privind indicatorii de etapă care vor fi elaborate și aprobate prin ordin al Ministrului Investițiilor și Proiectelor Europene.

Exemplu indicatori de etapă ce pot fi definiți de solicitant în cererea de finanțare în raport cu activitatea de bază.

În cazul unui proiect care presupune reabilitarea/modernizarea/construcția unui obiectiv de investiție, indicatorii de etapă se vor defini într-un număr rezonabil, cu termen de realizare realist estimat pentru fiecare în parte, luând în calcul și eventualele riscuri identificate, după cum urmează:

- Indicator de etapă 1: demararea achiziției contractului de lucrări (publicarea anunțului privind achiziția);

- Indicator de etapă 2: finalizarea achiziției contractului de lucrări (semnarea contractului de execuție/proiectare și execuție lucrări);

- Indicator de etapă 3: stadiu de execuție lucrări de 50% (din punct de vedere valoric, pentru a putea dovedi îndeplinirea acestuia);

- Indicator de etapă 4: finalizarea lucrărilor (recepția la terminarea lucrărilor);

- Indicator de etapă 5: demararea achiziției contractului de furnizare/servicii (publicarea anunțului privind achiziția);

- Indicator de etapă 6: finalizarea achiziției contractului de furnizare/servicii (semnarea contractului de furnizare/servicii);

- Indicator de etapă 7: recepția echipamentelor/mijloacelor de transport/serviciilor.)

Indicatorii de etapă fac parte integrantă din planul de monitorizare definit la subcapitolul 11.3.

# COMPLETAREA CERERILOR DE FINANTARE

## Completarea formularului cererii

Cererea de finanțare este compusă din:

a. Formularul Cererii de finanțare ale cărei secţiuni se completează exclusiv în aplicaţia MySMIS2021/SMIS2021+. Se va avea în vedere Anexa 1 – Instrucţiuni de completare a cererii de finanţare.

1. Anexele la cererea de finanțare, prezentate în cadrul secțiunilor 7.4 Anexe și documente obligatorii la depunerea cererii și 7.6 Anexe și documente obligatorii la momentul contractării, care vor fi încărcate în sistemul informatic MySMIS2021/SMIS2021+, în format .pdf

Acest ghid conține modele standard sau anexe/modele recomandate/orientative.

Solicitantul de fonduri externe nerambursabile are obligația de a completa cererea de finanțare cu toate informațiile necesare și documentele justificative, documentele suport și anexele obligatorii prevăzute în Ghidul Solicitantului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare fie în etapa de evaluare tehnico-financiară, fie în etapa de contractare.

De asemenea, unele anexe sunt solicitate obligatoriu la momentul depunerii cererii de finanțare, iar altele în etapa contractuală. Acestea fac parte integrantă din cererea de finanțare.

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare ca documente facultative/opționale, însă acest aspect nu presupune lipsa documentelor obligatorii solicitate.

Celelalte documente (ex. documentația tehnico-economică, avize) vor fi scanate, salvate în format pdf, semnate digital și încărcate în aplicația MySMIS2021/SMIS2021+, la completarea cererii de finanțare.

Documentele încărcate în aplicația MySMIS2021/SMIS2021+, ca parte integrantă a cererii de finanțare, trebuie să fie lizibile și complete. Se recomandă așadar o atenție sporită la scanarea anumitor documente (ex. planșe, schițe, tabele) de dimensiuni mari, sau care necesită o rezoluție adecvată pentru a asigura lizibilitatea.

**Notă!**

a) Solicitantul de finanțare își asumă toate riscurile în ceea ce privește pregătirea și depunerea proiectelor în cadrul prezentului apel în cazul în care acestea nu sunt selectate pentru finanțare.

b) Solicitantul de finanțare își asumă riscurile ce pot decurge din procesul de evaluare, selecție, contractare și implementare a proiectelor cu privire la cheltuielile efectuate în vederea pregătirii și implementării și atingerea rezultatelor preconizate aferente proiectelor depuse în cadrul prezentului apel.

c) Depunerea cererii de finanţare nu are ca rezultat în mod obligatoriu acordarea finanţării, solicitantul la finanţare asumându-și riscul ca în urma procesului de evaluare și selecție, respective contractare, proiectul să poată fi respins pentru neîndeplinirea criteriilor de evaluare și selecție sau contractare.

## Limba utilizată în completarea cererii de finanțare

Cererile de finanțare trebuie să fie tehnoredactate în limba română. Nu sunt acceptate cereri de finanțare redactate în altă limbă. În cazul anexării unor documente emise în altă limbă se va anexa obligatoriu și traducerea legalizată a acestora.

Completarea cererii de finanțare într-un mod clar şi coerent va înlesni procesul de evaluare a acesteia.

## Metodologia de justificare şi detaliere a bugetului cererii de finanțare

Completarea bugetului cererii de finanțare se va face conform prevederilor prezentului ghid, inclusiv a anexelor la acesta, cu respectarea prevederilor Ordin nr. 1.777/ 2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027.

Bugetul proiectului este cuprins în cererea de finanțare și respectă formatul cadru și conținutul minim aprobat prin OUG nr.23/2023 (Anexul 14).

Bugetul proiectului se generează în cadrul aplicației MySMIS2021/SMIS2021+.

Corectitudinea, coerența documentelor și informațiilor financiare, precum și justificarea acestora este esențială în procesul de evaluare și selecție.

De asemenea, se va lua în calcul contribuţia proprie a solicitantului la realizarea proiectului, care reprezintă diferenţa dintre valoarea totală a proiectului şi valoarea finanţării nerambursabile acordate.

Solicitanții trebuie să asigure o cofinanțare a proiectului la cheltuielile eligibile, precum și contribuţia la cheltuielile neeligibile ale acestuia. În plus, solicitantul va suporta în totalitate cheltuielile neeligibile și conexe ale proiectului.

Contribuţia proprie a beneficiarului poate proveni din surse proprii, credite bancare negarantate/garantate de stat, contribuţia altor organisme ale statului sau alte surse private.

Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale.

La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.

Pentru proiectele de infrastructură, bugetul proiectului se corelează cu devizul general al investiției, întocmit în conformitate cu prevederile HG 907/2016, cu modificările si completările ulterioare. Se va completa Matricea de corelare între buget şi deviz, Model A la prezentul ghid.

De asemenea, se va completa şi Anexa 20 – Declaraţia privind eligibilitatea TVA.

## Anexe şi documente obligatorii la depunerea cererii

Condițiile de eligibilitate ale solicitanților de fonduri externe nerambursabile fac obiectul Declarației unice a solicitantului care se depune odată cu cererea de finanțare, urmând ca în situația în care proiectul este evaluat și propus pentru contractare solicitantul să facă, prin documente justificative, dovada îndeplinirii condițiilor de eligibilitate prevăzute de ghidul solicitantului.

Solicitantul va depune documentele justificative, documentelor suport și anexele într-un format care să respecte cerințele de formă și conținut prevăzute în legislația națională și europeană, în situația în care pentru aceste documente este reglementat un format sau conținut standard.

Îndeplinirea condițiilor de eligibilitate se dovedește de către solicitant, în etapa de contractare, prin prezentarea de documente cu valoare probantă valabile de la data depunerii cererii de finanţare, specificate în Ghidul Solicitantului aplicabil.

Odată cu generarea și semnarea Declarației unice, solicitantul/liderul de parteneriat și partenerul, nu mai este obligat să depună o dată cu Cererea de Finanţare documente doveditoare, cu excepția acelor documente și anexe care sunt evaluate în etapa de evaluare tehnică și financiară a proiectului, respectiv:

1. **Declaraţia unică a solicitantului**

Se va anexa Declarația unică a solicitantului, Anexa 4 la prezentul Ghid – declarație pe propria răspundere a solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul va fi admis la contractare va prezenta toate documente justificative prin care va face dovada îndeplinirii condițiilor de eligibilitate, sub sancțiunea respingerii finanțării.

Această declarație va fi completată de solicitant și ulterior generată de aplicația MySMIS2021/SMIS2021+ și va fi semnată cu semnătură electronică de către reprezentantul legal al solicitantului.

În cazul proiectelor cu implementare în parteneriat, fiecare partener va completa declarația unică, care va fi semnată cu semnătură electronică de către reprezentantul legal al partenerului.

În cazul proiectelor cu implementare în parteneriat, declarația unică pentru liderul de parteneriat va fi generată de sistemul informatic doar după ce declarațiile unice ale partenerilor au fost completate și semnate electronic de către reprezentanții legali ai partenerilor.

**Notă!** Odată cu depunerea Declarației unice, solicitantului i se va aduce la cunoștință, în mod automat, prin sistemul informatic MySMIS2021/SMIS2021+ că, în etapa de contractare, are obligația de a face dovada celor declarate.

Îndeplinirea condițiilor de eligibilitate se dovedește de către solicitant, în etapa de contractare, prin prezentarea de documente cu valoare probantă, specificate în Ghidul Solicitantului aplicabil.

Solicitanții care în etapa de contractare până la termenul stabilit de către AM PR nu fac dovada îndeplinirii condițiilor de eligibilitate conform Declarației unice prezentate în etapa de depunere a cererii de finanțare, sunt declarați respinși, iar contractul de finanțare nu va fi semnat.

AM sesizează organele de urmărire penală, atunci când constată că una sau mai multe declarații depuse de solicitanții de fonduri externe nerambursabile sunt false, inexacte sau conțin informații eronate care pot conduce la decizii eronate de către autoritățile de management, în termenele prevăzute de legislația în vigoare aplicabilă, calculate de la data constatării acestor stări de fapt.

1. **Documente privind identificarea reprezentantului legal al solicitantului și, dacă este cazul, a reprezentanților legali ai partenerilor.**

Se va anexa în mod obligatoriu la cererea de finanțare actul de identitate a reprezentantului legal, act de identitate aflat în perioada de valabilitate. Observația se aplică și partenerilor în cazul în care proiectul este implementat în parteneriat.

Se vor avea în vedere și prevederile secțiunii 10. **Aspecte privind prelucrarea datelor cu caracter personal**, la prezentul ghid.

1. **Expertiza tehnică a clădirii (pentru fiecare componentă (clădire) în parte)**
2. **Raportul de audit energetic, inclusiv fişa de analiză termică şi energetică a**  **clădirii, respectiv certificatul de performanţă energetică** (pentru fiecare componentă (clădire) în parte).

Aceste documente vor fi elaborate conform legislaţiei în vigoare. Informaţiile se vor corela cu indicatorii şi rezultatele din cererea de finanţare.

Raportul de audit energetic va include o anexă specifică, asumată de către auditorul energetic, în care vor fi centralizați următorii indicatorii și rezultatele proiectului, așa cum sunt prezentați în secțiunile 3.8 și 3.9 din prezentul ghid.

Se va menționa atât valoarea de la începutul, cât și valoarea la finalul implementării, la nivel de clădire.

1. Încazul în care clădirea este monument istoric/amplasată într-o zonă de protecție a monumentelor istorice şi/sau într-o zonă construită protejată aprobată potrivit legii: **Avizul Ministerului Culturii** sau a structurilor deconcentrate ale acestuia, prin care se avizează, din punct de vedere estetic și arhitectural, măsurile/lucrările de intervenție, conform soluției tehnice propuse prin SF/DALI/PT.
2. **Lista de echipamente/lucrări/servicii cu încadrarea acestora pe secțiunea de cheltuieli eligibile /ne-eligibile**

Se va depune Lista de echipamente/lucrări/servicii, evidenţiindu-se cele două tipuri de cheltuieli (eligibile/ne-eligibile) cu menționarea prețurilor acestora, iar informațiile vor fi corelate cu bugetul / devizul proiectului.

Se va folosi modelul F, Lista de echipamente/lucrări/servicii*.*

Se va depune câte o Lista pentru fiecare componentă în parte, unde este cazul.

1. **Documentația tehnico-economică – faza SF / DALI (după caz) sau faza SF/ DALI + PT (elaborată la nivel de proiect sau pentru fiecare componentă în parte din cadrul proiectului inclusiv, contractul de lucrări și actele adiționale la acesta dacă este cazul**

Este suficientă depunerea studiului de fezabilitate[[5]](#footnote-5)/documentației de avizare a lucrărilor de intervenție, după caz. Pentru cazul în care Proiectul tehnic a fost întocmit și recepționat, se va depune în cadrul documentației tehnico-economice, în format scanat, tip .pdf, însoțit de devizul general actualizat, conform prevederilor legale, urmând ca evaluarea tehnică și financiară să se realizeze în baza acestuia.

* **Pentru proiectele de investiţii pentru care execuţia fizică de lucrări nu a fost demarată la data depunerii cererii de finanţare**

La cererea de finanțare se va anexa documentația tehnico-economică, în conformitate cu legislația în vigoare privind aprobarea conținutului cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru proiecte de investiții și lucrări de intervenții.

Planșele aferente documentației tehnico-economice se depun scanat, fișiere tip PDF, conținând un cartuș semnat conform prevederilor legale.

Documentaţia tehnico-economică a obiectivului de investiție anexată la cererea de finanțare (SF/DALI, după caz) nu trebuie să fi fost elaborată/ revizuită/ reactualizată cu mai mult de 2 ani înainte de data depunerii cererii de finanţare. Dacă se anexează inclusiv proiectul tehnic, doar acesta trebuie să nu fi fost elaborat/ revizuit/ reactualizat cu mai mult de 2 ani înainte de data depunerii cererii de finanţare.

Devizul general aferent documentației tehnico-economice anexate la cererea de finanțare (SF/DALI) nu trebuie să fi fost actualizat cu mai mult de 12 luni înainte de data depunerii cererii de finanţare. Dacă se anexează inclusiv proiectul tehnic, doar devizul general aferent acestuia trebuie să nu fi fost actualizat cu mai mult de 12 luni înainte de data depunerii cererii de finanțare.

* **(dacă e cazul) Pentru proiectele de investiţii pentru care execuţia de lucrări a fost demarată, însă proiectele nu s-au încheiat în mod fizic sau financiar înainte de depunerea cererii de finanțare:**

Se va anexa la cererea de finanțare documentaţia tehnico-economică (SF/DALI, după caz + PT), autorizația de construire, împreună cu devizul general actualizat.

(dacă este cazul) Beneficiarul are obligația ca, în termen de 10 de zile de la intrarea în vigoare a contractului de finanțare, să depună în aplicația electronică MySMIS documentațiile de achiziție a contractului de lucrări, pentru proiectele a căror lucrări au fost începute, dar nu au fost încheiate în mod fizic sau implementate integral (sancțiunea în cazul neîndeplinirii obligației putând fi rezilierea contractului de finanțare).

La momentul depunerii cererii de finanțare, se vor anexa în mod obligatoriu la cererea de finanțare, pentru lucrările începute, în plus față de SF/DALI, după caz, următoarele documente:

* Procesul verbal de recepţie parţială a lucrărilor (procese verbale pe faze determinante);
* Autorizaţia de construire;
* Raportul privind stadiul fizic al investiţiei asumat de către reprezentantul legal al socitantului, de către dirigintele de şantier şi de către constructor;
* Devizul detaliat, întocmit conform legislaţiei în vigoare, al lucrărilor executate şi plătite, al lucrărilor executate şi neplătite şi respectiv al lucrărilor ce urmează a mai fi executate;
* Proiectul tehnic.

Se vor depune, de asemenea, documentele aferente procedurii privind atribuirea contractului de lucrări, contractul de lucrări semnat, însoţit de anexe şi acte adiţionale la acesta (inclusiv documentaţia întocmită pentru fundamentarea semnării actelor adiţionale). AM va verifica procedura de atribuire a contractului şi a actelor adiţionale, ca sub - etapă în etapa de contractare a proiectului.

Pentru acest tip de proiecte nu există cerințele conform cărora:

* SF/DALI, după caz, sau proiectul tehnic să nu fi fost elaborat/ revizuit/ reactualizat cu mai mult de 2 ani înainte de data depunerii cererii de finanţare,
* devizul general aferent celei mai recente documentații (contract de lucrări încheiat, inclusiv acte adiționale) să nu fi fost actualizat cu mai mult de 12 luni înainte de data depunerii cererii de finanţare.

**Documentațiile tehnico economice/documentatia proiectului trebuie să aibă integrate aspecte privind imunizarea la schimbările climatice** în conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

1. **Devizul general (pentru fiecare clădire în parte) pentru proiectele de lucrări în conformitate cu HG 907/2016 cu modificarile si completarile ulterioare – a se vedea structura devizului general din legislația în vigoare privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii**

Se va anexa un Deviz general centralizator al componentelor Cererii de Finanțare, în cazul în care proiectul include mai multe clădiri.

Devizul/ele general/e trebuie să prezinte data elaborării/actualizării, să fie asumat/e de către elaboratorul documentației tehnico-economice si semnat/e și de reprezentantul legal.

În cazul în care la cererea de finanțare se anexează inclusiv proiectul tehnic (PT), devizul va fi actualizat cu acesta din urmă, iar bugetul cererii de finanțare va fi corelat în acest sens.

În cazul în care, în cadrul proiectului, există atât lucrări eligibile, cât și lucrări ne-eligibile, acestea se vor detalia separat în cadrul bugetului pe baza devizului general.

Pentru detalii se va avea în vedere modelul privind *Lista de echipamente/lucrări/servicii - Model F*, anexa la prezentul Ghid, cu încadrarea acestora pe secțiunea de cheltuieli eligibile /neeligibile, anexată la cererea de finanțare.

Pentru proiectele de investiţii pentru care execuţia de lucrări a fost demarată, însă proiectele nu s-au încheiat în mod fizic sau financiar înainte de depunerea cererii de finanțare, se va anexa un raport privind stadiul fizic al lucrărilor asumat de către reprezentantul legal al socitantului, de către dirigintele de şantier şi de către constructor. Raportul respectiv va fi însoţit de devize generale detaliate ale lucrărilor executate şi plătite, ale lucrărilor executate şi neplătite şi respectiv ale lucrărilor rămase de executat (a se vedea *Modelul E - Raport privind stadiul fizic al investiţiei la prezentul ghid*).

Se va prezenta inclusiv *Matricea de corelare între buget şi deviz, Model A* la prezentul ghid

1. **Centralizator privind justificarea costurilor și documentele justificative care au stat la baza stabilirii costului aferent investiției**

Se vor prezenta documente justificative care au stat la baza stabilirii costului aferent, semnate de reprezentantul legal:oferte de preț echipamente/lucrări, liste de cantitați și prețuri unitare provenite din surse verificabile și obiective (*Model G, Centralizator privind justificarea costurilor*).

1. **Certificatul de urbanism și, dacă e cazul, Autorizația de construire (emis/ă la nivel de proiect sau pentru fiecare componentă în parte din cadrul proiectului)**

Certificatul de Urbanism va include în mod obligatoriu și lucrările de demolare, acolo unde este cazul.

Certificatul de urbanism anexat la cererea de finanţare trebuie să fie cel eliberat în vederea obţinerii autorizaţiei de construire pentru proiectul aferent cererii de finanțare depuse și trebuie să fie valabil la data depunerii cererii de finanţare, în caz contrar cererea de finanţare va fi respinsă ca neconformă administrativ. Singura excepție permisă cu privire la termenul de valabilitate a certificatului de urbanism la data depunerii cererii de finanțare este anexarea inclusiv a autorizației de construire eliberate în vederea realizării investiției aferente proiectului în termen de valabilitate.

În cazul proiectelor care cuprind mai multe clădiri (componente), se poate anexa

* fie un singur certificat de urbanism/ o singură autorizație de construire la nivel de proiect, conform legislației în vigoare,
* fie certificate de urbanism/ autorizații de construire distincte pentru fiecare clădire în parte din cadrul proiectului, conform legislației în vigoare (in functie de Reglemenatrile in domeniul urbanismului)

**Notă!** Documentele de proprietate în baza cărora se emite Certificatul de urbanism/Autorizația de construire trebuie să fie acoperitoare pentru investiția propusă și pentru care se depune SF/DALI/PT, în conformitate cu Legea 50/1991 privind autorizarea executării lucrărilor de construcții, cu modificările și completările ulterioare și în conformitate cu cerințele impuse prin prezentul ghid privitoare la condițiile referitoare la proprietate.

Daca la cererea de finanțare se depune autorizația de construire valabilă la data depunerii cererii de finanțare, emisa pentru solicitant/lider de parteneriat sau partener, după caz, pentru obiectivul de investitii vizat de cererea de finantare, nu este necesară şi nu se solicită depunerea avizelor, acordurilor, certificatelor, autorizațiilor sau altor documente, inclusiv cele privind regimul de proprietate/dreptul real asupra imobilelor, infrastructurilor sau obiectivelor, care au stat la baza emiterii acesteia. Solicitantul are obligația să asigure valabilitatea autorizației de construire si corespondenta cu obiectivul finantat, dacă cererea de finanțare este selectată, la semnarea contractului de finanțare.

La depunerea cererii de finanțare nu se solicită depunerea avizelor, acordurilor, certificatelor, autorizațiilor sau altor documente care au stat la baza emiterii autorizației de construire sau aprobării documentațiilor tehnico-economice care însoțesc cererea de finanțare, în condițiile în care acestea au fost aprobate potrivit competențelor stabilite prin Legea finanțelor nr. 500/2002 cu modificările și completările ulterioare și Legea finanțelor publice locale nr. 273/2006 cu modificările și completările ulterioare. În măsura în care acestea cuprind recomandări, punerea lor în aplicare este responsabilitatea exclusivă a beneficiarul pe întreaga perioadă de implementare și monitorizare a proiectului.

Autoritățile publice care emit avize, acorduri, certificate, autorizații sau alte documente potrivit legii, care însoțesc autorizația de construire sunt responsabile pentru legalitatea acestora și respectarea legislației specifice în domeniul pentru care acestea emit, iar autoritatea publică care emite autorizația de construire este responsabilă pentru verificarea existenței și valabilității acestora.

1. **Hotărârea/Decizia (Hotărârile/Deciziile partenerilor) de aprobare a documentaţiei tehnico-economice (faza SF/DALI sau PT) şi a indicatorilor tehnico-economici, model D la prezentul ghid**

Hotărârea/decizia de aprobare a indicatorilor tehnico-economici semnată de către persoana care are dreptul conform actelor de constituire să reprezinte legal solicitantul şi să semneze în numele acesteia.

În cazul proiectelor depuse în parteneriat, hotărârea/decizia de aprobare a documentației tehnico-economice și a indicatorilor tehnico-economici va fi depusă de către toţi partenerii.

În cazul în care la cererea de finanțare se anexează o documentație tehnico-economică actualizată, hotărârea anterior menționată va fi anexată pentru documentația actualizată (iar dacă se menționează doar modificarea unei hotarâri anterioare, atunci se va anexa și documentul inițial care a fost modificat).

În cazul în care la cererea de finanțare se anexează inclusiv proiectul tehnic (PT), hotărârea anterior menționată va fi prezentată în versiunea actualizată pentru faza PT sau cu modificările și completările intervenite la faza PT.

Hotărârea/decizia/ordinul de aprobare a indicatorilor tehnico-economici se va corela cu cea mai recentă documentație (DALI/PT/Contract de lucrări încheiat) anexată la cererea de finanțare.

Anexa la hotărârea de aprobare trebuie să conțină detalierea indicatorilor tehnico-economici şi a valorilor acestora în conformitate cu documentaţia tehnico-economică și șă fie asumată de proiectant.

12. (dacă e cazul) **Hotărârea/Decizia de aprobare a proiectului și a cheltuielilor legate de proiect - se depune la momentul depunerii cererii de finanțare *doar în cazul proiectelor de investiții pentru care execuția de lucrări a fost demarată, însă investițiile nu au fost încheiate în mod fizic.***

Acest document se depune și *în cazul în care s-a atribuit contractul de lucrări înainte de depunerea cererii de finanțare.*

În cazul proiectelor implementate în parteneriat, toți membrii parteneriatului vor depune această hotărâre (se va vedea Model C - Model orientativ de Hotărâre de aprobare a proiectului, anexat ghidului solicitantului)

**13. Raportul privind stadiul fizic al investiţiei**

Pentru proiectele de investiţii pentru care execuţia de lucrări a fost demarată, iar investiţiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare se va anexa un Raport privind stadiul fizic al lucrărilor asumat de către reprezentantul legal al solicitantului, de către dirigintele de şantier şi de către constructor (Modelul E la prezentul ghid). Raportul respectiv va fi însoţit de devize generale detaliate ale: lucrărilor executate şi platite, lucrarilor executate şi neplătite şi respectiv lucrărilor rămase de executat.

1. **Decizia etapei de încadrare a proiectului în procedura de evaluare a impactului asupra mediului**, sau **Clasarea notificării** emisă de autoritatea pentru protecția mediului, în conformitate cu legislaţia naţională aplicabilă privind evaluarea impactului anumitor proiecte publice şi private asupra mediului, cu completările şi modificările ulterioare

***a) Pentru proiectele/obiectele de investiţii pentru care execuţia fizică de lucrări nu a fost demarată la data depunerii cererii de finanţare***

În conformitate cu legislaţia naţională aplicabilă privind evaluarea impactului anumitor proiecte publice şi private asupra mediului, procedura de evaluare a impactului asupra mediului se realizează în etape, după cum urmează:

a.1. etapa de încadrare a proiectului în procedura de evaluare a impactului asupra mediului;

a.2. etapa de definire a domeniului evaluării şi de realizare a raportului privind impactul asupra mediului;

a.3. etapa de analiză a calităţii raportului privind impactul asupra mediului.

La cererea de finanțare se anexează documentul emis în urma parcurgerii etapei de la litera a.1. mai sus menționată sau clasarea notificării.

***b) Pentru proiectele/obiectele de investiţii pentru care execuţia de lucrări a fost demarată, și care nu au fost încheiate în mod fizic sau implementate integral înainte de depunerea cererii de finanțare se va anexa decizia finală emisă de autoritatea competentă privind evaluarea impactului asupra mediului.***

**Nu** se acceptă decizia inițială de încadrare a proiectului în procedura de evaluare a impactului asupra mediului sau alte decizii intermediare din cadrul procesului de evaluare.

1. **Macheta privind analiza și previziunea financiară** (Anexa 13)
2. **Mandatului special/ împuternicirea specială** pentru semnarea anumitor anexe/secţiuni la cererea de finanțare (dacă este cazul) și **Certificarea aplicaţiei**, Model H la prezentul Ghid.

1. **Declaraţia privind eligibilitatea TVA** (Anexa 20)
2. **Bugetul proiectului** (Anexa 14)

**19.** Avizul ADI ITI Delta Dunarii referitor la contributia proiectului la realizarea obiectivelor Strategiei ITI Delta Dunarii și la caracterul integrat al proiectului

1. **Orice alte documente relevante**  necesare pentru a permite evaluarea criteriilor de

selecţie**.**

## Aspecte administrative privind depunerea cererii de finanţare

Cererea de finanțare depusă de solicitanți respectă modelul cadru aprobat prin Ordinul nr. 1777/2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027.

Cererile de finanțare pot fi depuse doar în perioada menționată în cadrul ghidului specific, în cadrul sistemului MySMIS2021/SMIS2021+, derularea etapelor de evaluare, selecție și contractare realizându-se prin intermediul acestui sistem informatic.

## Anexele şi documentele necesare la momentul contractării

În etapa de contractare, solicitanții trebuie să facă dovada celor declarate prin declarația unică, respectiv îndeplinirea tuturor criteriilor de eligibilitate.

* + - 1. **Documentele statutare ale solicitantului și, dacă este cazul, ale partenerilor. Vor fi**

**prezentate, după caz:**

* **Pentru autorități și instituții publice locale**, după caz:
* Hotărârea judecătorească de validare a mandatului Primarului/Președintelui Consiliului Județean (sau orice alte documente din care să rezulte calitatea de reprezentant legal, pentru situații particulare);
* Ordinul prefectului privind constituirea Consilului Local/Judeţean;
* Hotărâre/decizie/alt act administrativ de numire a conducătorului instituției publice locale;
* Hotărârea Consiliului Judeţean, Hotărârea Consiliului Local – după caz, de înfiinţare a instituției sau serviciului public, precum și, dacă e cazul, alte documente din care să reiasă încadrarea solicitantului în această categorie;
* În cazul în care solicitantul este și ocupantul clădirii, dacă din documentele menționate mai sus nu reiese că solicitantul își desfășoară activitatea în clădirea/clădirile care face/fac obiectul proiectului): Alte documente din care să reiasă îndeplinirea criteriului.
* Pentru **autorități publice centrale eligibile**,după caz:
* Decretul/Hotărârea/Ordinul/Decizia/alt act administrativ de numire a reprezentantului legal al autorității publice centrale;
* Legea, hotărârea de Guvern etc. din care să reiasă încadrarea solicitantului în categoria autorităților publice centrale eligibile (ex. act de înființare, actul privind organizarea și funcționarea);
* În cazul în care solicitantul este și ocupantul clădirii, dacă din documentele menționate mai sus nu reiese că solicitantul își desfășoară activitatea în clădirea/clădirile care face/fac obiectul proiectului): Alte documente din care să reiasă îndeplinirea criteriului.
* **Pentru Instituții de învățământ de stat** (învățământul preșcolar, primar și secundar, profesional și tehnic și universitar);

− Documentul legal privind înfiinţarea şi funcţionarea instituţiei de învăţământ, inclusiv documentul din care să rezulte tipul si modul de constituire;

− Documentele din care rezultă componența și responsabilităţile organelor de conducere, precum și de desemnare a reprezentantului legal;

* Pentru **Consorțiile administrative** înființate conform Legii 375/2022 pentru modificarea

şi completarea Ordonanţei de urgenţă a Guvernului nr. 57/2019 privind Codul administrativ:

* Documentul legal privind înfiinţarea şi funcţionarea respectiv Acordul de asociere într-

un consorţiu administrativ, aprobat prin hotărârile consiliilor locale asociate;

* Documentele din care rezultă componența și responsabilităţile organelor de conducere,

precum și de desemnare a reprezentantului legal.

* Pentru **Asociațiile de Dezvoltare Intercomunitară** înființate conform prevederilor legale,
* Documentele statutare ale solicitantului, Actul constitutiv, împreună cu toate modificările, unde este cazul sau actualizat/consolidat; Statutul asociaţiei, împreună cu toate modificările, unde este cazul, şi Dovada dobândirii personalităţii juridice a asociaţiei - certificatul de înscriere în Registrul asociaţiilor şi fundaţiilor, respectiv hotărârea judecătorească privind constituirea ADI.

În cazul în care ocupantul nu coincide cu solicitantul, sunt prezentate:

* documente din care reiese că ocupantul/ții se încadrează în categoria entităților descrise la secțiunea 3.7 (ex. acte de înființare, actul privind organizarea și funcționarea);
* în cazul ocupanților de tipul unităților de învățământ preuniversitar de stat și a unităților sanitare publice, documentul relevant este considerat *Hotărârea de aprobare a documentaţiei tehnico- economice (faza SF/DALI sau PT) şi a indicatorilor tehnico-economici*, depusă în cadrul proiectului;
* dacă din documentele menționate mai sus nu reiese că ocupantul își desfășoară activitatea în clădirea/clădirile care face/fac obiectul proiectului): alte documente din care să reiasă îndeplinirea criteriului.
  + - 1. **Acordul privind implementarea în parteneriat a proiectului, dacă este cazul, inclusiv Hotarârile de aprobare a acestuia**

În cazul proiectelor implementate în parteneriat se va anexa în mod obligatoriu Acordul privind implementarea proiectului în parteneriat, încheiat între parteneri, care va prezenta elementele de conținut minime din legislația națională aplicabilă fondurilor nerambursabile pentru perioada 2021 – 2027, inclusiv va fi prevăzută în clar contribuția fiecărui partener la cheltuielile proiectului (se vedea Modelul Acordului de parteneriat – Anexa 3).

Totodată, se vor anexa hotărârile/deciziile/ordinele de aprobare a acordului de parteneriat.

* + - 1. (dacă e cazul) **Hotărârea/Decizia de aprobare a proiectului și a cheltuielilor legate de proiect**

În cazul proiectelor implementate în parteneriat, toți membrii parteneriatului vor depune această hotărâre (se va vedea Model C - *Model orientativ de Hotărâre de aprobare a proiectului și a chltuielilor legate de proiect, anexat ghidului solicitantului*)

* + - 1. **Documente privind detinerea unui drept solicitat de ghid**

***Pentru dovedirea dreptului solicitat de ghid asupra imobilelor, existent la momentul depunerii cererii de finanțare, se vor anexa următoarele documente:***

* *Extras de carte funciară* din care să rezulte întabularea imobilului, mentionarea unuia dintre drepturile solicitate prin ghid şi absența sarcinilor sau interdicțiilor incompatibile cu realizarea investiției.
* *Plan de amplasament vizat de* OCPI pentru imobilele pe care se propune a se realiza investiția în cadrul proiectului, plan în care să fie evidențiate inclusiv numerele cadastrale, doar in cazul in care extrasul de carte funciară nu include o schiță cadastrală;
* (*dacă e cazul) Documente referitoare la construcțiile imobilelor,* emise și asumate de structuri MAI/structuri militare, precum: planuri de situație, extras din fișa tehnică/inventariere a construcției (după desecretizarea și eliminarea datelor ce conferă acestora caracter clasificat);
* Tabelul centralizator asupra numerelor cadastrale, obiectivele de investiție asupra cărora se realizează în cadrul acestora, precum și suprafețele aferente – conform modelului anexat Ghidului solicitantului, model B la prezentul ghid;
* Actul prin care se conferă dreptul solicitat de ghid (mai puţin în cazul dreptului de proprietate) - Hotărârea care să demonstreze că solicitantul deţine dreptul care îi permite sa realizeze investiția din care rezulta că menținerea acestui drept va acoperi inclusiv perioada de durabilitate a contractului de finanțare.

**Toate documentele menționate anterior trebuie:**

* **să fie atotcuprinzătoare pentru datele menționate în cadrul documentației tehnico-economice cu privire la localizarea/poziționarea/suprafața investiției;**
* **să ateste deținerea dreptului înainte de depunerea cererii de finanțare sau eventualele modificări intervenite de la momentul depunerii cererii de finanțare să nu fie de natură să afecteze îndeplinirea criteriului privind deținerea unui drept solicitat prin ghidul solicitantului;**
* **să acopere inclusiv perioada de durabilitate a contractului de finanțare.**

Bunurile imobile care fac obiectul cererii de finanțare trebuie să îndeplinească, în mod cumulativ, nu mai târziu de semnarea contractului de finanțare următoarele condiții (conditii valabile pe perioada de implementare si perioada de durabilitate a proiectului care face obiectul contrcatului de finantare):

* să fie libere de orice sarcini sau interdicții incompatibile cu realizarea activităților proiectului;
* să nu facă obiectul unor garanții, cesionări și nici a unei alte forme de sarcini care ar putea afecta dreptul invocat;
* să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești;
* să nu facă obiectul revendicărilor potrivit unor legi speciale în materie sau dreptului comun.

În situația în care cererea de finanțare este selectată pentru contractare, solicitantul are obligația să asigure valabilitatea autorizației de construire și corespondența cu obiectivul finanțat și la semnarea contractului de finanțare.

* + - 1. **Plan de monitorizare a proiectului (Anexa 2)**
      2. În cazul în care clădirea publică este ocupată de alte entități publice decât Solicitantul, **Declaraţia ocupantului**, prin care îşi exprimă acordul ca Solicitantul să realizeze investiția.
      3. **Certificat de atestare fiscală, referitor la obligațiile de plată la bugetul local și bugetul de stat, al solicitantului/partenerilor, dacă este cazul,** din care să reiasă că solicitantul/partenerii și-a /și-au achitat obligațiile de plată nete la bugetul de stat și respectiv, bugetul local, în ultimul an calendaristic/ în ultimele 6 luni în cuantumul stabilit de legislația în vigoare. Certificatele de atestare fiscală trebuie să fie în termen de valabilitate.

În cazul parteneriatelor toți membrii parteneriatului vor prezenta acest document.

* + - 1. **Certificatul de Cazier fiscal al solicitantului/ partenerilor, dacă este cazul**

Certificatul de cazier fiscal trebuie să fie în termen de valabilitate. În cazul parteneriatelor toți membrii parteneriatului vor prezenta acest document.

* + - 1. **Cazierul judiciar al al solicitantului/partenerilor, dacă este cazul; cazierul judiciar al reprezentantului legal.**

În cazul parteneriatelor toți membrii parteneriatului/reprezentantii legali vor prezenta acest document.

Certificatul de cazier judiciar trebuie să fie în termen de valabilitate.

* + - 1. **Formularul bugetar "Fişa proiectului finanțat/propus la finanțare în cadrul programelor aferente Politicii de coeziune a Uniunii Europene"**, prevăzut de Scrisoarea-cadru privind contextul macroeconomic, în conformitate cu HG nr. 829/2022.
      2. **Formularul nr. 1 - Fişă de fundamentare - Proiect propus la finanţare/finanţat din fonduri europene în conformitate cu HG nr. 829/2022.**
      3. **Alte documente solicitate**
* (pentru unităţile de învăţământ) Avizul Ministerului Educaţiei Naționale privind oportunitatea investiției;
* (pentru spitale/unități sanitare) Avizul Ministerului Sănătății privind oportunitatea investiției;
* (dacă e cazul) Avizul tehnic al furnizorului de energie termică de racordare/branșare/rebranșare a clădirii/clădirilor la sistemul centralizat de încălzire şi apă caldă de consum;
* (unde este cazul) În condițiile în care într-o clădire sunt mai multe spații/ unități de clădire închiriate/date în folosință gratuită/concesionate, în condițiile enumerate mai sus, se va depune un Tabel centralizator al ocupanților la nivel de clădire, în care se menționează informațiile descrise la secțiunea 5.1.

Suprafața utilă cumulată aferentă acestor spații nu poate depași 10% din suprafața utilă totală a clădirii, respectiv 50% prin luarea in considerare a unor entitati de utilitate publica;

* CV**-**urile membrilor echipei de proiect şi fişele de post (în cazul în care echipa de proiect a fost stabilită), doar dacă informațiile nu se regăsesc completate în modelul standard al cererii de finanțare, secțiunea dedicate.
* Orice alte documente care se consideră a fi necesare **pentru demonstrarea criteriilor de eligibilitate și selecție;**
* În cazul monumentelor istorice, se va anexa documentul ce stabilește clasarea.
* Obligația privind folosință monumentului istoric - Document întocmit în conformitate cu Ordinul nr.2684 din 18 iunie 2003 privind aprobarea Metodologiei de întocmire a Obligației privind folosința monumentului istoric şi a conținutului acesteia, emis de Ministerul Culturii.
* Ordinul de clasare a monumentului istoric emis de ministrul culturii cu identificarea/marcarea nr. crt/codului LMI/denumirea/localitatea/adresa/datarea - pentru dovedirea faptului că obiectivul de patrimoniu, obiect al proiectului propus spre finanţare este clasat şi se află în Lista monumentelor istorice actualizată.

Este suficientă anexarea paginii/paginilor relevante din document, dacă se poate identifica MO în care a fost publicat Ordinul de clasare.

În vederea susținerii celor asumate prin Declarația unică a solicitantului, secțiunile B1 și B2, se va prezenta Declarația reprezentantului legal dacă au fost stabilite debite sau nu în sarcina solicitantului și, dacă da, detalii/dovezi cu privire la modalitate de stingere /stadiul contestării acestora.

* + - 1. **Orice alt document din lista celor anexate la formularul cererii de finanțare, actualizat,** dacă au intervenit modificări.

**Netransmiterea, în etapa contractuală, a oricărui document obligatoriu, în termenul solicitat, poate conduce la respingerea cererii de finanțare.**

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitarea de clarificări, a celor disponibile AM PR Sud-Est din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

Pentru acele situații în care:

* Nu este posibilă obținerea datelor și informațiilor prin implementarea măsurilor de interoperabilitate/interogare a sistemelor/bazelor de date/rapoartelor a sistemului MySMIS2021/SMIS2021+ cu baze de date ale altor autorități și instituții publice, pe baza protocoalelor încheiate cu acestea de Ministerul Investițiilor și Proiectelor Europene sau de AM PR Sud-Est;
* informațiile obținute prin implementarea măsurilor de interoperabilitate/interogare nu corespund cu cele furnizate de solicitant,

AM are obligația solicitării informațiilor și documentelor justificative de la solicitant, cu respectarea termenelor procedurale.

## Renunţarea la cererea de finanţare

În situaţia renunțării la solicitarea finanțării, solicitantul va trebui să transmită o cerere către AM. Renunțarea la cererea de finanțare se va face numai de către reprezentantul legal/ persoana împuternicită al/a solicitantului în mod expres prin mandat special/împuternicire specială prin completarea unei adrese/ cereri de renunțare care trebuie să conțină, cel puțin, următoarele elemente: denumirea solicitantului, numele reprezentantului legal/ persoanei împuternicite, serie și nr B.I/ C.I, codul SMIS al cererii de finanţare.

Retragerea solicitării de finanțare depuse se va realiza prin sistemul prin care cererea de finanțare a fost depusă și pe baza acesteia cererea de finanțare va fi exclusă din procesul de evaluare, iar documentele aferente cererii de finantare vor fi arhivate corespunzător. Procedura de renunțare la cererea de finanțare depusă, anterior menţionată, se aplică pentru toate etapele procesului de evaluare, selecție și contractare.

Un proiect retras de la finanțare poate fi redepus în cadrul aceluiași apel de proiecte în condițiile în care acesta este deschis, conform termenelor precizate în cadrul ghidului solicitantului de finanțare, și va fi tratat ca un proiect nou. Pentru retragerea cererii de finanţare se poate folosi Anexa 21– Formular de retragere de la finanţare a proiectului.

# PROCESUL DE EVALUARE, SELECȚIE ȘI CONTRACTARE A PROIECTELOR

## Principalele etape ale procesului de evaluare, selecţie şi contractare

Prin prezentul ghid se lansează apeluri de proiecte pentru care se aplică metoda competitivităţii, cu termen limită de depunere a cererilor de finanţare.

Ulterior depunerii, cererile de finanțare vor intra într-un proces de evaluare și selecție în urma căruia vor fi finanțate doar proiectele care întrunesc toate condițiile de eligibilitate și care în urma evaluării tehnice și financiare se încadrează în alocarea apelului respectiv de proiecte.

În cazul proiectelor (cererilor de finanţare) care cuprind mai multe clădiri (componente), dacă în urma procesului de verificare a conformităţii administrative, de evaluare tehnică şi financiară sau de contractare, una sau mai multe clădiri (componente) este/sunt declarată/e neeligibilă/e și/sau neconformă/e sau nu a/au primit punctajul minim obligatoriu (50 puncte), proiectul (cererea de finanțare) nu poate trece în etapa următoare/nu poate fi acceptat la finanțare.

În urma verificării documentațiilor de contractare, AM își rezervă dreptul de a refuza contractarea unor proiecte care nu îndeplinesc criteriile de evaluare și selecție, inclusiv de conformitate administrativă și eligibilitate, atât la momentul depunerii cererii de finanțare, cât și în etapa contractuală. În acest sens, AM va respinge documentațiile de contractare, oferind posibilitatea solicitanților să depună contestații în conformitate cu prevederile prezentului ghid.

Inducerea în eroare a instituţiilor care gestionează fonduri europene, inclusiv furnizarea de informaţii eronate şi/sau contradictorii în mod intenţionat, se pedepsesc conform legii.

Calculul termenelor se realizează în conformitate cu regulile aplicabile prevăzute în Codul Civil în vigoare la data lansării prezentului ghid.

## Conformitate administrativă – DECLARAŢIA UNICĂ

Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin declarația unică a solicitantului care se depune odată cu cererea de finanțare, urmând ca în situația în care, după evaluarea tehnică și financiară, proiectul este propus pentru contractare, solicitantul să facă, prin documente justificative incarcate in sistemul informatic MySMIS 2021/SMIS2021+, dovada îndeplinirii condițiilor de eligibilitate prevăzute de Ghidul Solicitantului în etapa de contractare.

Etapa de evaluare a conformității administrative este complet digitalizată și este realizată automat prin sistemul informatic MySMIS2021/SMIS2021+, pe baza Declarației unice, a cererii de finanțare, a bugetului și documentelor suport, a documentelor justificative și a anexelor la cererea de finanțare încărcate de către solicitant în sistemul informatic MySMIS2021/SMIS2021+.

După verificarea digitalizată a conformității administrative, sistemul informatic MySMIS2021/SMIS2021+ va informa solicitantul sau, după caz, liderul de parteneriat, cu privire la trecerea proiectului în etapa de evaluare tehnică și financiară, prin emiterea automată a unei notificări prin intermediul aplicației. În cazul în care sistemul informatic MySMIS2021/SMIS2021+ emite o notificare de neconformitate, nu va fi demarată etapa de evaluare tehnică și financiară.

**Corectitudinea documentelor încărcate în MySMIS2021/SMIS2021+ (documente aferente proiectului propus/in termen de valabilitate/care respecta legislația in vigoare la momentul depunerii etc) necesare pentru verificarea digitalizată a conformității administrative reprezintă raspunderea solicitantului de finanțare. Nerespectarea acestei cerințe va conduce la respingerea proiectului în urmatoarele etape de selecție și contractare.**

Proiectele respinse în cadrul etapei de verificare a conformității administrative pot fi redepuse în cadrul apelului de proiecte, cu condiția respectării termenului limită de depunere a cererilor de finanțare.

## Etapa de evaluare preliminară - dacă este cazul (specific pentru intervenţiile FSE +)

Această secţiune nu se aplică prezentului apel.

## Evaluarea tehnică și financiară. Criterii de evaluare tehnică şi financiară

Evaluarea tehnică și financiară se va realiza în baza grilei de evaluare tehnică și fianciară, prezentată în Anexa 6 - Grila de evaluare tehnică şi financiară componenta/ Grila de evaluare tehnică și financiară cerere de finanţare (centralizată) respectiv Anexa 7 - Grila de analiză a conformității și calității SF, Anexa 8 - Grila de analiză a conformității și calității DALI sau Anexa 9 - Grila de verificare a conformității Proiectului Tehnic, dacă este cazul.

Această etapă va permite aprecierea gradului în care proiectul răspunde obiectivelor priorității/obiectivului specific, acțiunii, a calităţii și maturității proiectului și a contribuției la promovarea dezvoltării durabile, a egalității de şanse, de gen și nediscriminarii etc.

Pe parcursul procesului de evaluare tehnică și financiară, comisia de evaluare poate solicita clarificări, fără a se impune limite în ceea ce privește numărul de clarificări.

Astfel, comisia de evaluare:

* va formula câte clarificări va considera necesar pentru evaluarea cererii de finanțare;
* termenul de răspuns va fi rezonabil raportat la complexitatea clarificărilor, cu posibilitatea de prelungire la cererea beneficiarului.

În lipsa unor răspunsuri la clarificări AM va lua decizia de selectare sau respingere a proiectelor în vederea finanțării pe baza informațiilor existente.

Grilele de evaluare tehnică și financiară se completează și se generează în sistemul informatic MySMIS2021/SMIS2021+. Evaluatorii independenți vor verifica inclusiv criteriile sau subcriteriile utilizate pentru evaluarea tehnică și financiară complet digitalizabile și punctajele aferente acestora.

Pentru criteriile digitalizate, punctajele sunt alocate prin sistemul informatic  
MySMIS2021/SMIS2021+ și sunt selectate de către solicitantul de finanțare în conformitate  
cu opțiunea aplicabilă în urma autoevaluării efectuate de către acesta. Criteriile  
autoevaluate și punctate de către solicitantul de finanțare vor fi reverificate de către  
comisia de evaluare tehnică și financiară.

Detalii despre modalitatea de acordare a punctajelor sunt menționate în grila relevantă pentru etapa de evaluare tehnică și financiară.

**Vizita pe teren**

În cadrul etapei de evaluare tehnică și financiară, se va efectua o vizită la locul de implementare a obiectivului investiţiei. Vizita la faţa locului va fi realizată de către comisia de evaluare formată din experţi independenţi (specializarea tehnică și financiară) şi reprezentanţii AM şi va avea drept scop stabilirea conformității între situaţia prezentată în documentele analizate şi cea din teren.

În acest sens se va completa *Raportul de vizită în teren*, care va fi semnat de către membrii Comisiei de Evaluare, reprezentanții AM prezenți în teren, cât și de către reprezentantul legal al solicitantului/persoana împuternicită.

Vizita la faţa locului va fi stabilită de comun acord cu solicitantul finanţării nerambursabile şi va dura o zi (sau prin excepție vizita poate dura două sau mai multe zile, pentru cererile de finanțare unde sunt incluse mai multe componente). Impactul asupra situaţiei constatate în teren va fi reflectat în grila de evaluare tehnică şi financiară. Vizita la fața locului se va realiza pentru toate proiectele aflate în etapa de evaluare tehnică și financiară.

Vizita propusă va avea loc în 5 zile lucrătoare de la data transmiterii notificării către aplicant, cu confirmare electronică de primire. În cazul în care reprezentantul legal al solicitantului nu poate participa la vizita la faţa locului, acesta poate delega/mandata o altă persoană din cadrul instituţiei pentru a participa la vizita la faţa locului. În cazuri justificate, solicitantul poate solicita amânarea datei vizitei la faţa locului până la maxim 15 zile lucrătoare de la notificarea AM.

Ca urmare a vizitei în teren Comisia de Evaluare poate depuncta proiectul, în cazul identificării de neconcordanțe între cele menționate în cererea de finanțare/documentația tehnico-economica depusă și cele constatate la vizita pe teren.

În cadrul etapei de vizită la fața locului nu vor fi preluate documente suplimentare.

**Criterii de evaluare tehnică şi financiară**

În ceea ce privește criteriile de selecție, grila de evaluare tehnico-financiară cuprinde două Secțiuni după cum urmează:

* Secțiunea I – care cuprinde criterii referitoare la contribuția proiectului la obiectivului specific, eficiența costurilor, complementaritatea cu alte investiții propuse/realizate prin PRSE 2021-2027/alte surse, integrării cooperarii la nivel de proiect, gradul de pregătire/maturitate al proiectului, contributia proiectului la teme orizontale (suplimentar peste minimul prevăzut de lege).
* Secțiunea II - vizează verificarea îndeplinirii unor criterii obligatorii, notarea cu 0 a unui criteriu sau subcriteriu ducând la respingerea proiectului. Această secțiune cuprinde criterii legate de calitatea documentatiei tehnico-economice, bugetul proiectului, capacitatea operationala a solicitantului si sustenabilitatea investitiei, respectarea principiilor orizontale pricind promovarea dezvoltarii durabile, a egalitatii de şanse, de gen, nediscriminarii si accesibilitatii persoanelor cu disabilitati (conformarea cu prevederile legale).

**Secțiunea I**

1. **Contribuția proiectului la realizarea OS 2.1. Promovarea eficienței energetice și reducerea emisiilor de gaze cu efect de seră - maxim 64 puncte:**
   1. **Reducerea consumului anual de energie primară (kWh/an) - maxim 12 puncte**

a. Proiectul prevede măsuri de intervenție ce conduc la o reducere a consumului anual de energie primară≥60% față de consumul inițial – 12 pct

b. Proiectul prevede măsuri de intervenție ce conduc la o reducere a consumului anual de energie primară≥50%, dar <60% față de consumul inițial – 6 pct

c. Proiectul prevede măsuri de intervenție ce conduc la o reducere a consumului anual de energie primară >40%, dar <50% față de consumul inițial - 1 pct

d. Proiectul prevede măsuri de intervenție ce conduc la o reducere a consumului anual de energie primară = 40% față de consumul inițial – 0 pct

*Punctarea subcriteriului se face prin selectarea unei singure optiuni și a punctajului aferent acesteia.*

* 1. **Îmbunătățirea clasei de performanţă energetică a clădirii - maxim 5 puncte**

1. Proiectul prevede măsuri de intervenție ce conduc la îmbunătățirea clasei de performanta cu 3 clase energetice – 5 pct
2. Proiectul prevede măsuri de intervenție ce conduc la îmbunătățirea clasei de performanta cu 2 clase energetice - 3 pct
3. Proiectul prevede măsuri de intervenție ce conduc la îmbunătățirea clasei de performanta cu o clasa energetica – 1 pct
4. Clădirea nu se încadreaza în niciuna din situaţiile prevăzute la a, b sau c – 0 pct

*Punctarea subcriteriului se face prin selectarea unei singure optiuni și a punctajului aferent acesteia.*

* 1. **Regimul de ocupare al clădirii - maxim 5 puncte**

a. Proiectul cuprinde o clădire al cărui regim de ocupare este permanent (24 h din 24, 7 zile din 7, pe tot parcursul anului) – 5 pct

b. Proiectul cuprinde o clădire al cărui regim de ocupare este semipermanent (12 h din 24, 5 zile din 7) – 3 pct

c. Proiectul cuprinde o clădire al cărui regim de ocupare este semipermanent (8 h din 24, 5 zile din 7) – 1 pct

d. Proiectul cuprinde o clădire care nu se încadreaza în situaţiile prevăzute la a, b sau c – 0 pct

*Punctarea subcriteriului se face prin selectarea unei singure optiuni și a punctajului aferent acesteia*

* 1. **Funcţie/activitate socială - maxim 5 puncte**

a. Proiectul se implementează în clădiri în care se desfășoară activități sociale (asistență medicală/servicii medicale, asistență socială, învățământ/ educație/ penitenciare etc.) – 5 pct

b. Proiectul se implementează în clădiri în care se desfășoară parțial activități sociale (asistență medicală/servicii medicale, asistență socială, învățământ/ educație/ penitenciare etc.) în cel puțin 15% din suprafața utilă a clădirii – 3 pct

c. Proiectul se implementează în clădiri în care se desfășoară parțial activități sociale în spații care au suprafața utilă mai mică de 15% din suprafața utilă a clădirii– 1pct

d. Proiectul se implementează în clădiri în care nu se desfășoară activități sociale (ex. clădiri cu funcție administrativă, birouri) – 0 pct

*Punctarea subcriteriului se face prin selectarea unei singure optiuni și a punctajului aferent acesteia*

* 1. **Suprafața utilă a clădirii - maxim 5 puncte**

a. cladirea - componenta a proiectului are o suprafață totala utilă peste 1000 mp – 5 pct

b. cladirea - componenta a proiectului are o suprafață utilă totala mai mare sau egala cu 500 mp și cel mult 1000 mp – 3 pct

c. cladirea - componenta a proiectului are suprafata utila totala mai mica de 500 mp (dar mai mare sau egala cu 250 mp) – 0 pct

*Punctarea subcriteriului se face prin selectarea unei singure optiuni și a punctajului aferent acesteia.*

* 1. **Instalarea sistemelor de management energetic integrat (BMS) - maxim 3 puncte**

a. Proiectul prevede instalarea de sisteme de management energetic integrat (BMS) – 3 pct

b. Proiectul nu prevede instalarea de sisteme de management energetic integrat (BMS) – 0 pct

*Punctarea subcriteriului se face prin selectarea unei singure ipoteze și a punctajului aferent acesteia.*

* 1. **Proiectul prevede instalarea unor sisteme alternative de producere a energiei din surse regenerabile de energie - maxim 5 puncte**

a. Proiectul prevede instalarea unor sisteme alternative de producere a energiei din surse regenerabile de energie; la finalul implementării proiectului este atins un nivel mai mare de 20% din consumul total de energie primară care este realizat din surse regenerabile de energie (la nivel de proiect) – 5 pct

b. Proiectul prevede instalarea unor sisteme alternative de producere a energiei din surse regenerabile de energie; la finalul implementării proiectului este atins un nivel mai mare de 10% si mai mic sau egal cu 20% din consumul total de energie primară care este realizat din surse regenerabile de energie (la nivel de proiect) – 3 pct

c. Proiectul prevede instalarea unor sisteme alternative de producere a energiei din surse regenerabile de energie; la finalul implementării proiectului este atins un nivel mai mic sau egal cu 10%, dar mai mare de 3% din consumul total de energie primară care este realizat din surse regenerabile de energie (la nivel de proiect) – 1 pct

d. Proiectul nu se incadrează în situaţiile prevăzute la a, b sau c – 0 pct

*Punctarea subcriteriului se face prin selectarea unei singure ipoteze și a punctajului aferent acesteia.*

* 1. **Costul investiţiei raportat la reducerea consumului de energie primară (lei**

**investiţi pe 1 kWh/an de reducere a consumului de energie primară) - maxim 6 puncte**

a. mai mic de 12,55 lei la 1 kWh/an reducere a consumului de energie primara – 6 pct

b. intre 12,55 lei (inclusiv) si 13,95 lei la 1 kWh/an reducere a consumului de energie primara - 4 pct

c. intre 13,95 lei (inclusiv) si 15,35 lei la 1 kWh/an reducere a consumului de energie primara – 2 pct

d. peste 15,35 (inclusiv) lei la 1 kWh/an reducere a consumului de energie primara – 0 pct

*\*Costul investitie se va calcula prin insumarea liniilor din devizul general: cap 1+ cap 2+ cap 4 (fara liniile 4.5 Dotari si 4.6 Active necorporale)+ cap 5 (fara 5.2 Comisioane, taxe, costul creditului)*

*Punctarea subcriteriului se face prin selectarea unei singure ipoteze și a punctajului aferent acesteia*.

* 1. **Complementaritatea cu alte investiții in contractare/in**

**implementare/implementate prin PR Sud-Est 2021-2027/alte surse, programe de finanțare; integrarea cooperării la nivel de proiect -maxim 6 puncte**

1. Proiectul este complementar cu cel putin un proiect care vizeaza imbunatatirea eficienta energetica, in acelasi areal al zonei de interventie, la o distanta de maxim 1000 m\* - 2 pct
2. Proiectul este complementar cu cel putin un proiect din urmatoarele domenii: creare/extindere spatii verzi, regenerare, mobilitate (zone pietonale, piste de biciclete etc), in acelasi areal al zonei de interventie, la o distanta de maxim 1000 m- 2 pct
3. Proiectul vizeaza actiuni de cooperare teritoriala care contribuie la atingerea obiectivelor prevazute in cadrul acestuia – 2pct

(\* cu exceptia investitiilor care vizeaza instalarea de statii de alimentare/ reincarcare electrica)

*În cazul în care proiectul nu răspunde cerinţelor de la pct.a, b sau c, se va puncta cu 0 (zero) la opţiunea respectivă.*

La acest subcriteriu, punctul c) se va evalua participarea solicitantului într-o cooperare internațională, care vizeaza realizarea unui schimb de bune practici în baza unei cooperări între statele partenere, cu indicarea obiectivelor și rezultatelor acestuia și a modului în care aceste rezultate sunt utilizate pentru imbunatatirea capacitatii administrative a solicitantului in domeniul specific vizat prin proiect.

**1.10. Gradul de izolare al localitatii (maxim 8 puncte).**

a. accesul in localitate implica transport pe apa – 8 pct

b. accesul in localitate nu implica transport pe apa – 0 pct

*Punctarea subcriteriului se face prin selectarea unei singure ipoteze și a punctajului aferent acesteia.*

**1.11. Implementarea de proiecte care au vizat intervenții de imbunatatire a eficientei energetice si/sau producere/consum de energie din surse regenerabile (indiferent de sursa de finantare) (maxim 4 puncte)**

a. In UAT s-au implementat proiecte care au vizat intervenții de imbunatatire a eficientei energetice si/sau producere/consum de energie din surse regenerabile – 4 pct

b. In UAT nu s-au implementat proiecte care care au vizat intervenții de imbunatatire a eficientei energetic si/sau producere/consum de energie din surse regenerabile – 0 pct

*Punctarea subcriteriului se face prin selectarea unei singure ipoteze și a punctajului aferent acesteia.*

1. **Gradul de pregătire/maturitate al proiectului** (maxim 18 puncte)

a. Exista posibilitatea de emitere a Ordinului de incepere a lucrarilor (procedura de achizitie finalizata cu contract de lucrari adjudecat sau contract de lucrari semnat) – 18 pct

b.  Documentaţie tehnico-economică este la nivel de Proiect tehnic – 15 pct

c. Documentaţie tehnico-economică este la nivel de DTAC si Autorizatie de construire emisa – 10 pct

d. Solicitantul a lansat la data depunerii cerererii de finantare procedura de achizitie a serviciilor de elaborare Proiect Tehnic – 5 pct

e. Documentatia tehnico - economica este la nivel de SF/DALI – 0 pct

*Punctarea subcriteriului se face prin selectarea unei singure optiuni și a punctajului aferent acesteia.*

1. **Contribuţia proiectului la teme orizontale** (maxim 8 puncte)

a. solutia propusa promoveaza principiul "Nature Base solutions - NBS" (promovarea unor soluții care sunt inspirate și susținute de natură, care sunt eficiente din punct de vedere al costurilor și care oferă simultan beneficii de mediu, sociale și economice și ajută la creșterea rezilienței, promovarea unor ecosisteme sănătoase, a infrastructurii verzi și a soluțiilor bazate pe natură) – 2 pct

b. proiectul prevede crearea de facilitati/ infrastructuri/echipamente pentru accesul persoanelor cu disabilitati, pentru mai multe tipuri de disabilitati (suplimentar fata de cerintele minime prevazute in legislatie) – 2 pct

c. proiectul prevede achizitii verzi – 2 pct

d. proiectul prevede masuri incadrate in categoria masurilor suplimentare conform Anexei 12 la ghid, Metodologia privind imunizarea si abordarea DNSH – 2 pct

*referitor la punctul b) - se vor puncta proiectele care vor promova cercetarea și dezvoltarea, vor face cunocută oferta și vor încuraja utilizarea de noi tehnologii, inclusiv tehnologii informatice și de comunicații, dispozitive de suport pentru mobilitate, dispozitive și tehnologii de asistare, adecvate persoanelor cu dizabilităși, acordând prioritate tehnologiilor cu prețuri accesibile (art 4, litera g) din Convenția ONU privind drepturile persoanelor cu dizabilități.*

*Punctajul este cumulativ. În cazul în care proiectul nu răspunde cerinţelor de la pct.a, b, c sau d, se va puncta cu 0 (zero) la opţiunea respectivă.*

Referitor la masurile ce vor fi punctate la acest criteriu, solicitantul trebuie sa prezinte o analiza/fundamentare cu privire la justificarea necesitatii achizitionarii unor echipamente specifice pentru persoanele cu dizabilitati/alte echipamente/dotari. Aceasta analiza trebuie sa cuprinda si o modalitate de utilizare efectiva a acestor echipamente de catre solicitant in cadrul activitatilor propuse prin proiect si se va moitoriza in perioada de implementare/sustenabilitate. In cazul in care nu se va considera justificata necesitatea, in procesul de evaluare se va solicita incadrarea in categoria cheltuielilor neeligibile si nu se va puncta la criteriul respectiv.

**Secțiunea II (Notarea cu 0 a unui criteriu/subcriteriu duce la respingerea proiectului)**

1. **Calitatea documentatiei tehnico-economice** (maxim 1punct)

a. Documentatia tehnica (SF/DALI sau PT) este conforma (conform Grilei de verificare a conformitatii administrative a documentatiei tehnice) – 1 punct.

b. Documentatia tehnica (SF/DALI sau PT) nu este conforma (conform Grilei de verificare a conformitatii administrative a documentatiei tehnice) – 0 puncte.

*Daca documentatia tehnica (SF/DALI sau PT) nu este conforma, se va puncta cu 0 si proiectul va fi respins.*

**5. Bugetul proiectului** (maxim 3 puncte)

Punctajul se va acorda în funţie de:

a. Costurile sunt realiste (corect estimate), suficiente şi necesare pentru implementarea proiectului (Costurile pe unitatea de resurse utilizate sunt realiste şi justificate de către solicitant prin citarea unor surse independente şi verificabile (statistici oficiale, preţuri standard etc.) sau prin rezultatele unei cercetări de piaţă efectuate de solicitant) – 0/1

b. Bugetul este complet şi corelat cu activităţile prevăzute, cu resursele materiale implicate în realizarea proiectului, adică: nu există menţiuni în secţiunile privind activităţile, resursele şi rezultatele anticipate din cererea de finanţare care nu au acoperire într-un subcapitol bugetar /linie bugetară; de asemenea, nu există subcapitol bugetar / linie bugetară fără corespondenţă în secţiunile privind activităţile, resursele şi rezultatele – 0/1

c. Cheltuielile au fost corect încadrate în categoria celor eligibile sau neeligibile, iar pragurile pentru anumite cheltuieli au fost respectate conform Ghidului solicitantului. Bugetul este corelat cu devizul general şi devizele pe obiecte. Exista corelare între buget şi sursele de finantare. Lista de echipamente și/sau lucrări și/sau servicii cu încadrarea acestora pe secțiunea de cheltuieli eligibile /ne-eligibile (dacă este cazul), este corelată cu costurile cuprinse în cadrul liniilor bugetare. Toate elementele cuprinse în lista de lucrări/servicii/echipamente sunt clar identificate și detaliate. Achiziţionarea lucrărilor/serviciilor/echipamentelor prevăzute în proiect este necesară și oportună, conform obiectivelor proiectului – 0/1

*Notarea cu 0 (zero) a oricarei optiuni a, b sau c, va conduce la respingerea proiectului*.

**6.Capacitatea operaţională a solicitantului şi sustenabilitatea investiţiei** (maxim 3 puncte)

1. Solicitantul dovedeşte capacitatea de a asigura menţinerea, întreţinerea, funcţionarea şi exploatarea investiţiei după încheierea proiectului şi încetarea finanţării nerambursabile, pe toată durata de valabilitate a contractului de finanţare şi după expirarea valabilităţii acestuia şi identifică toate aspectele aferente sustenabilităţii proiectului referitoare la sustenabilitatea instituţională (structura funcţională destinată managementului), operaţională (planul de mentenanţă cu lucrările specifice) şi financiară. Solicitantul are o strategie clară pentru monitorizarea implementării proiectului, există o clară repartizare a sarcinilor în acest sens, proceduri şi un calendar al activităţilor de monitorizare – 0/1
2. Solicitantul identifică şi detaliază posibilile riscuri în implementarea proiectului iar mecanismele de gestionare sunt clar definite şi corespunzătoare. Obiectivele proiectului sunt clare şi pot fi atinse în perspectiva realizării proiectului. Activităţile proiectului sunt clar identificate şi detaliate şi strâns corelate în cadrul calendarului de realizare, cu atribuţiile membrilor echipei de proiect şi cu planificarea achiziţiilor publice. Planificarea activităţilor (claritatea şi fezabilitatea planului de acţiune al proiectului) este logică şi fezabilă din perspectiva realizării acesteia. Rezultatele proiectului şi indicatorii de realizare sunt corelaţi cu activităţile şi ţintele stabilite şi sunt fezabile. Rezultatele sunt formulate în termeni cuantificabili, măsurabili şi verificabili – 0/1
3. Investitia este sustenabilă, proiecțiile veniturilor și cheltuielilor sunt realiste, fundamentate pe date corecte și surse verificabile – 0/1.

*Notarea cu 0 (zero) a oricarei optiuni a, b sau c, va conduce la respingerea proiectului*.

**7. Respectarea principiilor orizontale privind promovarea dezvoltării durabile, a egalității de şanse, de gen, nediscriminării și accesibilității persoanelor cu disabilități (conformarea cu prevederile legale)** (maxim 1 punct)

a. masuri privind promovarea dezvoltarii durabile

b. masuri privind promovarea a egalitatii de şanse, de gen, nediscriminarii si accesibilitatii persoanelor cu disabilitati

c. masuri privind respectarea principiului DNSH ("Do not significant harm" - "A nu prejudicia în mod semnificativ")

*Solicitantul fundamenteaza si probeaza cu documente relevante respectarea obligațiilor prevăzute în legislația comunitară și națională aplicabilă în domeniul egalităţii de şanse, de gen, nediscriminarii si accesibilitatii persoanelor cu disabilitati înțelegând prin aceasta standardele minime prevăzute, dezvoltare durabilă și principiul DNSH (se va nota în baza informațiilor incluse în cererea de finanțare, la secţiunea dedicată, precum şi în anexele ei și în documentele relevante anexate şi se va urmări care sunt măsurile de conformare ale solicitantului pentru respectarea obligațiilor legale în vigoare privind temele orizontale, inclusiv DNSH (conform Anexa 12 din ghid)). Pentru a obtine 1 punct la acest criteriu, proiectul trebuie sa indeplineasca cumulativ cerintele de la a, b si c. In cazul in care nu se indeplinesc toate cele 3 cerinte, criteriul se va puncta cu 0 (zero). Notarea cu 0 (zero) la acest criteriu, va conduce la respingerea proiectului.*

**8. Caracterul integrat al proiectului în ceea ce privesc măsurile de consolidare a clădirii** - 0/1

a. Măsurile de consolidare sunt incluse în cererea de finanțare sau fac obiectul unor alte finanțări obținute/asigurate din alte surse sau vor face obiectul unei cereri de finantare ce este/va fi depusă în cadrul PR SE 2021-2027, Acțiunea 2.2 Consolidarea clădirilor aflate în risc seismic – 1 pct

b. Proiectul nu cuprinde măsuri de consolidare și nici nu se asigură caracterul integrat prin finanțarea acestora din alte surse în corelare cu execuția lucrărilor de eficiență energetică – 0 pct

*In cazul cladirilor de risc seismic III si IV, se considera indeplinita cerinta de la acest criteriu si se puncteaza la 8. a cu 1 punct. Punctarea subcriteriului se face prin selectarea unei singure ipoteze și a punctajului aferent acesteia (a sau b), daca se va puncta cu 0 atunci proiectul va fi respins din procesul de evaluare si selectie.*

**9. Proiectul are avizul ADI ITI DD privind contribuția acestuia la realizarea obiectivelor Strategiei ITI si caracterul integrat al proiectului - 0/1**

a. Proiectul are avizul ADI ITI DD privind contribuția acestuia la realizarea obiectivelor Strategiei ITI DD si caracterul integrat al proiectului – 1 pct

b. Proiectul nu are avizul ADI ITI DD privind contribuția acestuia la realizarea obiectivelor Strategiei ITI DD si caracterul integrat al proiectului – 0 pct

*Punctarea subcriteriului se face prin selectarea unei singure ipoteze și a punctajului aferent acesteia (a sau b), daca se va puncta cu 0 atunci proiectul va fi respins din procesul de evaluare si selectie.*

## Aplicarea Pragului de calitate

Pragul de calitate reprezintă **punctajul minim obligatoriu de 50 de puncte** obținut în urma evaluării.

## Aplicarea pragului de excelenţă

Ulterior depunerii cererile de finanțare care vor intra într-un sistem competitiv de evaluare și selecție în urma căruia se va demara etapa de contractare pentru proiectele care întrunesc toate condițiile de eligibilitate și care în urma evaluării tehnice și financiare și a soluționării contestațiilor obțin **70 de puncte, prag de excelență** și să nu fi fost notat cu 0 în etapa de evaluare tehnico-financiară conform detaliilor de completare a grilei, cu încadrarea în alocarea financiară a apelului de proiecte*.* Mecanismul de implementare, inclusiv modalitatea de tratare a situațiilor în care bugetul proiectelor care întrunesc pragul de excelență depășește bugetul alocat apelului de proiecte și limitele pragurilor valorice, se aprobă prin decizia CM PR SE.

Pentru cererile de finanțare, altele decât cele care obțin pragul de excelență și care nu se încadrează în pragurile de excelență stabilite anterior, etapa de contractare este demarată ulterior finalizării procesului de soluționare a contestațiilor, în baza rezultatelor finale, respectiv a punctajelor finale și cu încadrarea în bugetul disponibil.

## Notificarea rezultatului evaluării tehnice şi financiare

Etapa de evaluare tehnică și financiară se poate încheia cu recomandări de corelări/observații, și depunctare dacă este cazul, cu condiția ca aceste aspecte sa nu vizeze criteriile verificate in cadrul etapei de evaluare tehnico-financiara si nici documnetele care au stat la baza analizei.

Dacă evaluatorii constată că există aspecte în prezentarea proiectului care au influenţă asupra implementării sale, vor face recomandări fundamentate pentru îmbunătăţirea proiectului în cadrul grilei de evaluare tehnică și financiară. Recomandările se fac pentru toate proiectele evaluate (nu doar în cazul proiectelor care nu întrunesc punctajul minim pentru a trece în etapa contractuală). Recomandările pot viza doar etapa de implementare a proiectului. Comisia de evaluare tehnică și financiară se va pronunța asupra obligativității indeplinirii recomandărilor formulate și se vor menționa ca atare în cadrul grilelor completate în cadrul etapei de evaluare tehnică și financiară cu privire la SF/DALI și, dacă este cazul, cu privire la conformitatea PT. Astfel, în cadrul secțiunii de observații în cadrul grilei de evaluare tehnică și financiară, comisia se va asigura de faptul că, pentru fiecare recomandare realizată se va specifica și obligativitatea îndeplinirii acesteia în etapa de implementare.

Rezultatele evaluării tehnice și financiare se comunică solicitantului prin sistemul MYSMIS, indicându-se punctajul obținut și justificarea acordării respectivului punctaj, pentru fiecare criteriu în parte, pentru apelurile de proiecte pentru care este prevăzută acordarea de punctaje.

Împotriva rezultatului evaluării tehnice și financiare, solicitantul poate formula contestație în termenele prevăzute în Ghidul Solicitantului, detalii fiind prezentate în secțiunea 8.8.

De asemenea, în cazul proiectelor care au obținut punctajul minim, însă nu intră în alocarea financiară a apelului de proiecte, AM va notifica solicitanții asupra situației proiectului.

Detalii despre modalitatea de acordare a punctajelor sunt menționate în grila relevantă pentru etapa de evaluare tehnică și financiară.

## Contestaţii

Împotriva deciziei de respingere a rezultatului evaluarii tehnico-financia**r**a/finanțării se poate formula contestație pe cale administrativă, la AM, în termenul de 30 zile calendaristice, calculat de la data de la primirii acesteia prin sistemul informatic MySMIS2021/SMIS2021+.

Contestaţia se formulează în scris va cuprinde:

a) datele de identificare ale solicitantului: denumire, sediu, datele de contact, precum și alte atribute de identificare, în condiţiile legii, cum sunt: numărul de înregistrare în registrul comerţului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului.

Contestația va fi însoțită de documente pe care contestatarul le consideră necesare în motivarea acesteia. Constestatarul nu poate să depună documente noi care să completeze, să modifice sau să înlocuiască documentele a căror analiză a condus la respingerea proiectului. Contestația și documentele anexate vor fi numerotate si opisate.

În cazul în care contestatarul nu prezintă motivele de fapt şi de drept, dovezile pe care se întemeiază contestaţia, aceasta nu are obiect de analiză și prin urmare AM PR SE o va considera neîntemeiată. Contestaţiile, inclusiv documentele suport, se trimit prin sistemul MySMIS2021/SMIS2021+, meniul Contestații, în conformitate cu instrucțiunile de completare din Manualul de utilizare MySMIS.

Contestaţia se va depune în termen de maxim 30 zile calendaristice de la data înştiinţării de către AM PR SE a rezultatului asupra procesului de evaluare și selecție.

**Notă!** Contestațiile depuse după termenul de 30 zile menționat anterior vor fi respinse, rezultatul obtinut în cadrul procesului de evaluare şi selecţie fiind menţinut.

Comitetul de soluționare a contestațiilor soluționează contestația prin decizie motivată, în termen de 30 zile calendaristice de la data înregistrării acesteia, care se comunică solicitantului sau, după caz, liderului de parteneriat. Decizia AM privind soluționarea contestațiilor este finală, iar contestatarul nu mai poate înainta la AM o nouă contestație pe marginea aceluiași subiect. Împotriva deciziei emisă, solicitantul poate formula plângere în termenul prevăzut de lege la instanța de contencios administrativ, în conformitate cu prevederile Legii contenciosului administrativ nr. 554/2004, cu modificările și completările ulterioare.

Contestația poate fi retrasă de contestatar până la soluționarea acesteia, prin solicitarea în scris de retragere a contestației la AM. Înregistrarea acestui document se va face tot în registrul de contestații. Prin retragerea contestației se pierde dreptul de a se înainta o nouă contestație în interiorul termenului general de depunere a acesteia.

**Notă!** Pe parcursul soluționării contestațiilor, lista proiectelor se va actualiza cu acele proiecte pentru care AM PR Sud Est a luat o decizie favorabilă.

## Contractarea proiectelor

### 8.9.1. Verificarea îndeplinirii condiţiilor de eligibilitate

Intrarea în etapa de contractare este adusă la cunoștința solicitantului prin aplicația informatică MySMIS2021/SMIS2021+. Solicitanții ale căror cereri de finanțare au întrunit întrunit pragul minim/de excelență (după caz, în funcţie de tipul de apel) sau care au îndeplinit condițiile prevăzute în Ghidul Solicitantului (cu respectarea menţiunilor de la secţiunile 8.6 si 8.7) vor fi notificați cu privire la trecerea în etapa de contractare, în termen de maxim 5 zile lucrătoare calculat de la data finalizării etapei de evaluare tehnică și financiară, respectiv de la data finalizării procesului de contestații.

În etapa de contractare, solicitanților li se va solicita de către AM prin sistemul informatic MySMIS2021/SMIS2021+ să facă dovada celor declarate prin declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate.

Solicitantul/Liderul de parteneriat transmite documentele solicitate în etapa de contractare, sub sancţiunea respingerii cererii de finanţare, în termenul de 30 de zile calendaristice, calculat de la data primirii solicitării AM. Prin excepţie, acest termen poate fi prelungit o singură dată de către autoritatea de management în baza unei justificări fundamentate.

În cadrul acestei etape se va realiza şi verificarea procedurii de achiziţie, dacă este cazul.

Verificarea procedurii de achiziţie finalizată prin semnarea contractului de lucrări (în cazul proiectelor cu lucrări începute) – această activitate se va realiza prin parcurgerea documentaţiei transmise odata cu cererea de finanţare, a contractului de lucrări şi actelor adiţionale la acesta. Se vor utiliza listele de verificare a achiziţiilor publice realizate (Anexa 18) si lista de verificare a conflictului de interese (Anexa 19).

AM poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă în termen de maxim 15 zile lucrătoare de la data primirii solicitării de clarificări, sub sancțiunea respingerii cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitarea de clarificări, a celor disponibile AM din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

Pentru acele situații în care:

* Nu este posibilă obținerea datelor și informațiilor prin implementarea măsurilor de interoperabilitate/interogare a sistemelor/bazelor de date/rapoartelor a sistemului MySMIS2021/SMIS2021+ cu baze de date ale altor autorități și instituții publice, pe baza Protocoalelor încheiate cu acestea de MIPE sau de AM;
* informațiile obținute prin implementarea măsurilor de interoperabilitate/interogare nu corespund cu cele furnizate de solicitant,

AM are obligația solicitării informațiilor și documentelor justificative de la solicitant, cu respectarea termenelor procedurale.

AM va intocmi Anexa 17 - Lista de verificare a eligibilităţii proiectului şi documentației de contractare.

În cazuri excepționale și pentru motive independente de solicitant, lider de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele de suspendare nu pot depăși 45 de zile calendaristice, cu exceptia cazurilor de forta majoră.

AM emite decizia de respingere a finanțării, conform procedurilor proprii, în etapa de contractare, cu menționarea motivelor de respingere, dacă intervine cel puțin una dintre următoarele situații:

a) solicitantul nu face dovada că cele declarate prin declarația unică sunt conforme cu realitatea și corespund cerințelor din ghidul solicitantului;

b) solicitantul nu răspunde în termenul procedural la clarificările solicitate de AM.

Decizia de respingere a finanțării se aduce la cunoștința solicitantului prin sistemul informatic MySMIS2021/SMIS2021+și va conține, cel puțin următoarele elemente:

- datele de identificare ale solicitantului și cererii de finanțare: titlu, cod unic SMIS;

- datele de identificare ale reprezentantului legal al solicitantului;

- conținutul deciziei de respingere sau de revocare;

- motivele de drept și de fapt ale respingerii proiectului;

- termenul de contestare si modalitatea de transmitere a contestației;

- organele împuternicite cu soluționarea contestării;

- semnătura reprezentantului legal/împuternicitul al autorității de management.

Împotriva deciziei de respingere a finanțării se poate formula contestație pe cale administrativă, în termen de maxim 30 zile calendaristice de la primirii acesteia, prin sistemul informatic MySMIS2021/SMIS2021+, sub sancțiunea decăderii, la Comitetul de soluționare a contestațiilor.

Comitetul de soluționare a contestațiilor soluționează contestația, prin decizie motivată, în termen de 30 zile calendaristice, calculat de la data înregistrării acesteia în sistemul informatic MySMIS2021/SMIS2021+. Împotriva soluției stabilite prin decizie de către Comitetul de soluționare a contestațiilor se poate formula plângere, în conformitate cu prevederile Legii nr. 554/2004, cu modificările și completările ulterioare.

În cazul admiterii contestației ca rezultat al reverificării modului de îndeplinire a condițiilor de eligibilitate, AM procedează la emiterea deciziei de finanțare sau semnarea contractului de finanțare, având în vedere considerentele deciziei de soluționare a contestației.

### 8.9.2. Decizia de acordare/respingere a finanţării

Urmare a verificării îndeplinirii condițiilor de eligibilitate, AM va emite decizia de aprobare a finanțării, respectiv decizia de respingere a finanțării.

Pentru proiectele selectate, în baza deciziei de aprobare a finanțării AM va proceda la încheierea contractului de finanțare/emiterea deciziei de finanțare, după caz.

### 8.9.3. Definitivarea planului de monitorizare al proiectului

Planul de monitorizare a proiectului, Anexa 2 la contractul de finanțare, este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază / de referință ale acestora, dacă există.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM verifică și validează indicatorii de etapă care sunt prevăzuți în Planul de monitorizare a proiectului.

Indicatorii de etapă se corelează cu activitatea de bază declarată de beneficiar în Cererea de Finanțare, precum și cu rezultatele așteptate ale proiectului. Primul indicator de etapă este stabilit la un interval trei luni, calculat din prima zi de începere a implementării proiectului, așa cum este prevăzută în contractul de finanțare.

Prin excepție, dacă data de începere a implementării proiectului este anterioară datei de semnare a contractului de finanțare, primul indicator de etapă va fi raportat la data semnării contractului de finanțare.

În cazul proiectelor de investiții publice, indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază. În intervalul dintre doi indicatori de etapă consecutivi, AM va monitoriza proiectul în cauză pe baza rapoartelor de progres și a vizitelor de monitorizare, putând utiliza, în funcție de specificul proiectului, un sistem specific de repere intermediare și alte instrumente de monitorizare detaliate în procedurile operaționale care să permită evaluarea permanentă a evoluției progresului implementării proiectului și posibile abateri de la graficul de implementare sau de natură să afecteze atingerea indicatorilor de realizare și de rezultat.

Indicatorii de etapă fac obiectul monitorizării de către AM iar nerealizarea acestora poate conduce la aplicarea unui mecanism de rețineri financiare, conform prevederilor legale.

Planul de monitorizare al proiectului poate face obiectul unor modificări prin act adițional la contractul/decizia de finanțare.

### 8.9.4. Semnarea contractului de finanţare

Contractul de finanțare se generează de sistemul informatic MySMIS2021/SMIS2021+ și se semnează numai în format electronic de către reprezentantul legal/persoanele împuternicite ale AM și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.

Data contractului reprezintă data ultimei semnături.

Modelul standard de Contract de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul Anexei 10 la prezentul Ghid, Contract de finanţare – anexa la Ordinul nr. 2041 din 25 mai 2023 mențiunea că AM poate aduce modificări asupra acestui document înainte de semnarea contractului de finanțare sau ulterior semnării, prin acte adiționale, în baza modificărilor legislative cu impact asupra clauzelor contractuale sau în alte cazuri obiectiv justificate.

Cererea de finanțare completată conform Anexei 1 la prezentul ghid, completată inclusiv anexele la aceasta vor face parte integrantă din contractul de finanțare ca anexe ale acestuia.

Solicitantul va semna contractul de finanțare în termen de 5 zile lucrătoare de la data notificării acestuia de către AM.

În cazul în care contractul de finanțare nu poate fi semnat în termenul de 5 zile lucrătoare (fără existența unei justificări temeinice/ rezonabile), se consideră refuzul solicitantului de a semna contractul și cererea de finanțare va fi exclusă din procesul de contractare.

**Principale prevederi ale contractelor de finanțare**

Prin condițiile generale se definesc obiectul contractului, durata contractului şi perioada de implementare a proiectului, valoarea contractului, eligibilitatea cheltuielilor, acordarea si recuperarea prefinanțării, rambursarea/ plata cheltuielilor, drepturile și obligațiile autorității de management precum și ale beneficiarului, conflictul de interese și incompatibilități, nereguli, monitorizare, forța majoră, încetarea contractului de finanțare și recuperarea sumelor plătite, soluționarea litigiilor, transparență, confidențialitate, protecția datelor cu caracter personal, publicarea datelor, corespondența, legea aplicabilă şi limba utilizată.

Prin semnarea contractului de finanţare, beneficiarul acceptă termenii şi condiţiile în care va primi finanţarea nerambursabilă şi se angajează să implementeze pe propria răspundere proiectul pentru care primeşte finanţare cu respectarea legislaţiei naţionale şi comunitare, fiind răspunzător în faţa AM pentru îndeplinirea obligaţiilor asumate.

Beneficiarul are obligaţia de a implementa proiectul în conformitate cu prevederile contractului de finanţare, in caz contrar contribuţia din fondurile publice (naţionale şi comunitare) poate fi redusă şi/sau AM poate cere rambursarea, în totalitate sau parţial, a sumelor deja plătite.

Contractul de finanțare va include măsurile și reținerile financiare pe care le poate aplica AM pentru întârzieri și/sau nerealizări din motive imputabile solicitantului în atingerea indicatorilor de etapă prevăzuți în Planul de monitorizare, parte a contractului de finanțare. Măsurile și reținerile financiare pentru neîndeplinirea indicatorilor de etapă se vor aplica gradual.

Valoarea eligibilă nerambursabilă a contractului de finanțare, se poate majora prin acte adiționale doar în situația unor circumstanțe de natură obiectivă, bine justificate, care nu au depins de acțiunea/inacțiunea părților contractului de finanțare și care sunt reglementate prin acte normative.

Părțile contractuale au dreptul, pe durata îndeplinirii contractului de finanțare de a conveni modificări, prin act adiţional, încheiat în aceleaşi condiţii ca şi contractul de finanțare.

AM monitorizează obligativitatea îndeplinirii indicatorilor, a rezultatelor, a obiectivelor, a activităților asumate de către beneficiar în cererea de finanțare și anexele aferente, precum și modul în care acesta respectă prevederile contractuale specifice operațiunii finanțate.

**Verificarea proiectului tehnic după semnarea contractului de finanțare**

În cazul în care contractul de finanțare este semnat în baza unei documentații tehnico-economice nivel SF/DALI, beneficiarii finanțării au obligația depunerii Proiectului Tehnic inclusiv Autorizația de Construire în termenul asumat in Planul de monitorizare al proiectului.

Verificarea conformității administrative a PT, după semnarea contractului de finanțare, se va realiza într-o etapă de verificare distinctă derulată în etapa de implementare a proiectului şi va fi finalizată printr-un aviz de conformitate/neconformitate asupra documentației tehnice, emis de către AM PR și comunicat beneficiarului.

În cadrul etapei de verificare a PT pot fi formulate clarificări asupra documentației tehnice depuse, cu termene limită de depunere a răspunsurilor. Etapa de verificare a conformităţii proiectului tehnic se realizează în baza Grilei de analiză a conformității proiectului tehnic, anexă la prezentul ghid (Anexa 9).

La întocmirea proiectul tehnic se vor respecta prevederile HG nr. 907/2016, precum și păstrarea tuturor condițiilor de eligibilitate ale proiectului menționate în ghidul specific și în baza cărora a fost încheiat contractul de finanțare. Proiectul tehnic (Documentația tehnico-economică, faza PT, parte scrisă și partea desenată) va fi semnat și ștampilat conform dispozițiilor legale în vigoare, de către elaboratori, proiectanți, verificatori și experți tehnici.

Se vor avea în vedere prevederile OUG nr. 140/2020 pentru stabilirea unor măsuri privind utilizarea înscrisurilor în formă electronică în domeniile construcții, arhitectură și urbanism, în consecință proiectul tehnic va fi vizat astfel: fie în mod integral pe format electronic/digital cu semnături electronice calificate,respectând prevederile Normelor tehnice din 18 noiembrie 2020 privind aplicarea OUG nr. 140/2020, fie în mod integral pe format letric cu semnături olografe și ștampile/ parafe profesionale, în funcție de caz, pentru: arhitecți, verificatori, experți tehnici, auditori energetici, specialiști etc

De menționat faptul că nu se acceptă semnături și ștampile aplicate pe documente cu ajutorul programelor de editare. Răspunderea privind corectitudinea documentației tehnico-economice revine proiectantului/elaboratorului și solicitantului de finanțare.

Modificările realizate asupra proiectului tehnic fața de SF/DALI/PT în baza căruia a fost semnat contractul de finanțare, nu pot aduce modificări asupra obiectivului general, a obiectivelor specifice sau asupra rezultatelor așteptate.

Indicatorii menționați în cererea de finanțare nu pot fi diminuați fără o justificare adecvată avizată de AM. Diminuarea indicatorilor aduce după sine penalități asupra valorii nerambursabile solicitate. Condițiile inițiale din cererea de finanțare și anexele aferente care au făcut obiectul procesului de evaluare, selecție și contractare nu pot fi modificate.

Acceptarea cererii de finanțare, inclusiv a documentației tehnico-economice, nu exonerează proiectantul/elaboratorul proiectului de răspunderea care îi revine în calitate de autor al documentației. Obligațiile și răspunderile beneficiarilor și proiectanților privind calitatea construcțiilor sunt cele stabilite prin lege.

# ASPECTE PRIVIND CONFLICTUL DE INTERESE

**Conflictul de interese în implementarea contractelor de finantare:**

Conflictul de interese reprezintă orice situaţie definită ca atare în legislaţia naţională/comunitară.

Beneficiarul are obligatia de a întreprinde toate diligenţele necesare pentru a evita orice conflict de interese pe perioada implementarii contractului de finantare şi de a informa AM PR în legătură cu orice situaţie care dă naştere sau este posibil să dea naştere unui astfel de conflict. AM PR îşi rezervă dreptul de a verifica aceste situaţii şi de a lua măsurile necesare, dacă este cazul.

In implementarea contractului de finantare, AM va verifica conflictul de interese la atribuirea contractelor de achizitii precum si in implementarea acestora.

La solicitarea, pentru prima dată, într-o cerere de rambursare/plată, a cheltuielilor aferente unui contract de achiziţie, Beneficiarul va depune o declaraţie pe proprie răspundere a reprezentantului legal al beneficiarului din care să rezulte că nu se află într-o situaţie de conflict de interese.

**Conflictul de interese la atribuirea contractelor de achizitie:**

Atribuirea contractelor de achiziţii necesare implementării proiectului se va realiza în conformitate cu prevederile contractuale și/ sau, după caz, prevederile legale naţionale şi comunitare în domeniul achiziţiilor si conflictului de interese.

În cazul în care se constată încălcarea prevederilor legale în vigoare ale legislaţiei în domeniul achiziţiilor publice si conflictului de interese, cheltuiala aferentă plăţii bunurilor/serviciilor/lucrărilor astfel achiziţionate vor fi considerate neeligibile şi nu vor fi rambursate/plătite.

**Conflictul de interese in implementarea contractelor de achizitie:**

Pe parcursul derulării contractelor încheiate între beneficiarii PR SE şi contractorii acestora, apar deseori modificări ale personalului implicat în atribuirea şi derularea contractului comercial, atât la nivelul beneficiarilor cât şi al contractorilor şi subcontractorilor, terților susținători, experților cheie. În acest sens, toţi beneficiarii autorităţi publice, au obligativitatea notificării AM PR SE în situaţiile în care apar modificări. AM va verifica aceste situaţii va lua măsurile necesare, dacă este cazul.

# ASPECTE PRIVIND PRELUCRAREA DATELOR CU CARACTER PERSONAL

Referitor la Regulamentul General privind Protecția Datelor cu Caracter Personal (GDPR), reprezentantul legal al instituției solicitante va completa va completa Declarația unică.

# ASPECTE PRIVIND MONITORIZAREA TEHNICĂ ȘI RAPOARTELE DE PROGRES

## Rapoarte de progres

Procesul de monitorizare a proiectelor de către autoritatea de management se realizează prin:

a) verificarea Rapoartelor de progres disponibile în aplicația informatică MySMIS2021/SMIS2021+ și a a documentelor justificative care însoțesc Raportul de progres, în scopul urmăririi progresului proiectelor și stadiul îndeplinirii indicatorilor de realizare și rezultat, a respectării planului de monitorizare a proiectului și a realizării indicatorilor de etapă din plan;

b) vizite de monitorizare care pot fi vizite la fața locului, speciale de tip ad-hoc, încrucișate și ex-post, vizite pe teren la beneficiarii proiectelor, atât în perioada de implementare, cât şi post-implementare, pe perioada în care beneficiarul/liderul de parteneriat au obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1060, cu modificările și completările ulterioare;

c) urmărirea și validarea îndeplinirii indicatorilor de etapă din planul de monitorizare a proiectului și, pe baza documentelor justificative transmise de beneficiar, inclusiv a informațiilor și documentelor care însoțesc Raportul de progres și a constatărilor autorității de management/organismului intermediar în urma vizitelor de monitorizare;

d) analizarea stadiului implementării proiectelor în vederea modificării, suspendării, rezilierii, rezoluțiunii contractului de finanțare/deciziei de finanțare, după caz, conform prevederilor contractuale.

Monitorizarea proiectului se realizează în conformitate cu prevederile OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027 și cu procedurile descrise în Manualul Beneficiarului.

În procesul de monitorizare a proiectelor, se elaborează Raportul de progres al cărui conținut cadru este anexat prezentului ghid. (Anexa 15 – Formular Raport de progres).

În perioada de implementare a proiectului, Raportul de progres se generează prin sistemul informatic MySMIS2021 de către beneficiar și se transmite la intervale de trei luni calendaristice, în termen de 30 de zile de la finalizarea perioadei de raportare, la AM PR SE. Primul Raport de progres trimestrial se va întocmi pentru trimestrul calendaristic următor semnării contractului de finanțare în cadrul PR SE 2021 – 2027.

Raportul de progres conține informații referitoare la stadiul implementării proiectului, modul de desfășurare a activităților prevăzute în cererea de finanțare, modificările Proiectului Tehnic, dacă este cazul, rezultatele obținute, indicatorii de realizare și/sau de rezultat realizați până la momentul raportării, respectarea prevederilor privind ajutorul de stat, respectarea cerințelor cu privire la publicitatea proiectului, modificări apărute în perioada de implementare, principii orizontale, stadiul îndeplinirii indicatorilor de etapă, abateri/întârzieri față de planul de monitorizare și eventualele probleme întâmpinate pe parcursul implementării.

În cazul proiectelor de infrastructură și a proiectelor care presupun execuție de lucrări, Raportul de progres are ca surse de informații posibile: jurnalul de șantier, procesele verbale de lucrări ascunse, fazele determinante ale proiectelor, fișele de pontaj, graficele de lucrări, rapoartele de activitate și alte documente similare.

Contractul de finanțare îşi păstrează valabilitatea 5 ani calculată de la data efectuării plăţii finale în cadrul Proiectului.

Anual, în perioada post-implementare (ex-post) a proiectului, în termen de 30 de zile de la încheierea anului post-implementare, beneficiarul este obligat să transmită la AM PR SE, prin sistemul informatic MySMIS2021, Rapoarte de durabilitate.

Raportul de durabilitate va prezenta situația investitei și atingerea indicatorilor de rezultat, menținerea obiectivelor, a indicatorilor direcți, sustenabilitatea tehnică și financiară a proiectului, diseminarea rezultatelor, caracterul durabil al proiectului (conform prevederilor Regulamentului UE nr. 1060/2021), probleme care pot afecta sustenabilitatea precum și respectarea prevederilor privind ajutorul de stat și informații privind proiectele generatoare de venit.

AM poate solicita beneficiarilor să transmită rapoarte de progres, ori de câte ori consideră necesar.

În cadrul Rapoartelor trimestriale de progres, sau, acolo unde este cazul, în cadrul Rapoartelor de durabilitate, se prezintă informații cu privire la stadiul îndeplinirii aspectelor specifice care trebuie monitorizate în etapele de implementare și de durabilitate ale fiecărui proiect, aspecte incluse în condițiile contractuale specifice aplicabile Priorităților de investiție și în recomandările rezultate în procesul de evaluare și selecție.

Autoritatea de management poate să aplice măsurile corective prevăzute în contractul de finanţare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariţia de decalaje între progresul fizic la nivelul ţintelor asumate şi stadiul din rapoartele de progres şi pe care are obligaţia de a le prevedea în contractul.

## Vizitele de monitorizare

Vizitele de monitorizare la fața locului au ca scop confirmarea progresului fizic al activităților și stadiul realizării indicatorilor, identificarea elementelor sau situațiilor care pot duce la întârzieri, derapaje de la proiectul aprobat sau imposibilitatea continuării proiectului, identificarea elementelor de succes ale proiectului; verificarea respectării prevederilor privind caracterul durabil al operațiunilor conform reglementărilor comunitare; verificarea respectării clauzelor generale și a celor specifice din contractul de finanțare; verificarea justificărilor formulate de beneficiar pentru modificarea contractului de finanțare prin notificare/act adițional (dacă este cazul).

Tipuri de vizite la fața locului:

a) Vizite la fața locului pe parcursul implementării;

b) Vizită finală la fața locului;

c) Vizite la fața locului ex-post;

d) Vizite la fața locului speciale (ad-hoc).

*Vizite la fața locului pe parcursul implementării;*

Pentru fiecare proiect finanțat din PR SE 2021 - 2027, AM PR SE efectuează vizite la fața locului, de 2 (două) ori pe an, în vederea verificării veridicității informațiilor consemnate de Beneficiar în Raportul de Progres.

*Vizită finală la fața locului;*

Vizita finală la fața locului este realizată în scopul monitorizării și al verificării cererii de rambursare finale prin echipe mixte (monitorizare și verificare plăți).

Vizita de monitorizare finală are ca scop:

− Verificarea eligibilității cheltuielilor, în conformitate cu prevederile legale privind eligibilitatea;

− Verificarea plății efective de către Beneficiar a sumelor incluse în cererile de rambursare;

− Verificarea existenței unui sistem de codificare contabilă separată pentru proiect și a înregistrării tuturor elementelor proiectului în contabilitate, inclusiv verificarea corespondenței cu bugetul proiectului;

− Verificarea păstrării tuturor documentelor originale legate de proiect;

− Verificarea dosarelor de achiziție realizate în cadrul proiectului;

− Verificarea bunurilor/serviciilor/lucrărilor dacă au fost livrate/prestate în conformitate cu contractele de achiziții;

− Verificarea cerințelor schemei de ajutor de stat/minimis aplicabile cheltuielilor rambursate și modalitatea de înregistrare în contabilitate, în cazul proiectelor implementate de către beneficiari IMM;

− Verificarea utilizării de către beneficiar a conturilor contabile analitice (cu codificarea proiectului);

− Verificarea finalizării tuturor activităților proiectului,

− Verificarea atingerii țintelor indicatorilor în conformitate cu valorile asumate prin contractul de finanțare (cu modificările ulterioare, dacă este cazul);

− Verificarea atingerii rezultatelor și obiectivelor asumate prin proiect;

− Verificarea operaționalizării investiției.

*Vizite la fața locului ex-post*

AM efectuează vizite la fața locului după finalizarea implementării proiectului, respectiv în perioada de durabilitate de 5 ani, definită, conform prevederilor contractuale, referitoare la durata contractului (calculată de la data informării beneficiarului de către AM în ceea ce privește autorizarea cererii de rambursare finală), pentru a se verifica sustenabilitatea proiectelor.

AM va efectua pentru toate proiectele aflate in durabilitate o vizita pe an ex-post la fața locului până la finalizarea perioadei de durabilitate.

Se recomandă ca ultima vizita ex-post să fie efectuată înainte cu cel puțin trei luni de finalizarea perioadei de durabilitate, pentru a putea fi luate măsurile necesare, în funcție de situație, înainte de expirarea perioadei de valabilitate a contractului de finanțare.

*Vizite la fața locului speciale (ad-hoc)*

Fără a acoperi toate situațiile posibile, AM efectuează vizite la fața locului, pe parcursul implementării și/sau în perioada ex-post, dacă:

− o vizită intermediară realizată prin echipe mixte (monitorizare și verificare plăți);

− există o solicitare în acest sens din partea șefului AM;

− dacă beneficiarul nu a depus raport de progres trimestrial/de durabilitate, în termenul stabilit prin contract sau în cel solicitat de AM;

− cu ocazia verificărilor efectuate se constată discrepanțe majore între documentele transmise de Beneficiar (rapoarte de progres, rapoarte de vizită, documentația aferentă propunerilor de acte adiționale, etc);

− se solicită/notifică de către Beneficiar modificarea locației de implementare a proiectului;

− pentru solicitările de acte adiționale ce presupun modificarea parțială a obiectivelor Cererii de Finanțare ca urmare a unor vicii ascunse / cazuri de forță majoră ce afectează infrastructura vizată. În acest caz, în raportul privind vizita la fața locului vor fi menționate recomandări clare, cuantificabile, raportate la obiectivele și indicatorii proiectului.

Raportul de vizită se elaborează de autoritatea de management, prin sistemul informatic MySMIS2021/SMIS2021, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuată la fața locului. Raportul de vizită poate include acțiuni corective și recomandări adresate beneficiarului, precum și termenele de realizare care sunt obligatorii de respectat pentru beneficiar.

În procesul de monitorizare a proiectelor AM va urmări implementarea recomandărilor și acțiunilor corective, pe baza rapoartelor prezentate de beneficiar și/sau a vizitelor la fața locului, după caz.

## Mecanismul specific indicatorilor de etapă. Planul de monitorizare

În procesul de monitorizare a proiectelor, AM va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului, Anexa 2 la contractul de finanțare.

Planul de monitorizare a proiectului este parte integrantă a contractului de finanțare, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare/decizia de finanțare, după caz.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază / de referință ale acestora, dacă există.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM verifică și validează indicatorii de etapă care vor prevăzuți în Planul de monitorizare a proiectului.

AM are obligația de a monitoriza îndeplinirea indicatorilor de etapă și sprijină beneficiarul pentru a identifica soluții adecvate pentru îndeplinirea indicatorilor de etapă și pentru buna implementare a proiectelor care fac obiectul contractului de finanțare.

În termen de 5 zile lucrătoare de la termenul prevăzut pentru un indicator de etapă, beneficiarul încărcă documentele justificative care probează îndeplinirea acestuia, iar autoritatea de management, verifică și confirmă îndeplinirea sau, după caz, neîndeplinirea acestuia în termen de 5 zile lucrătoare de la data la care documentele trebuiau/au fost încărcate de către beneficiar. Dacă indicatorii de etapă sunt definiți în strictă corelare cu activitățile planificate în perioadele care fac obiectul rapoartelor de progres, îndeplinirea indicatorului de etapă la finalul perioadei pentru care se face raportarea se probează prin Raportul de progres și prin documentele justificative care îl însoțesc, la termenul stabilit pentru depunerea raportului de progres. Pentru confirmarea îndeplinirii indicatorului de etapă, autoritatea de management, poate solicita clarificări sau iniția o vizită de monitorizare, caz în care se suspendă termenul de validare.

Prin sistemul informatic MySMIS2021 se emit atenționări automate către beneficiar și AM, cu cel puțin 10 zile calendaristice înaintea termenului pentru raportarea îndeplinirii unui indicator de etapă.

Prin sistemul informatic MySMIS2021 se notifică beneficiarul și AM cu privire la respectarea termenului stabilit pentru încărcarea documentelor justificative aferente unui indicator de etapă.

În cazul nerespectării termenului prevăzut, prin sistemul informatic MySMIS 2021 se blochează posibilitatea de încărcare a documentelor. Ulterior, beneficiarul poate solicita, motivat, către AM, deblocarea aplicației pentru încărcarea documentelor justificative care probează realizarea indicatorului de etapă.

În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, și prin rapoartele de progres sau cu ocazia vizitelor de monitorizare, iar AM, înregistrează în sistemul informatic MySMIS2021 îndeplinirea cu întârziere a unui indicator de etapă.

În cazul neîndeplinirii unui indicator de etapă, autoritatea de management sprijină beneficiarul pentru identificarea şi stabilirea de posibile măsuri de remediere şi urmăreşte atingerea indicatorilor de etapă.

În procesul de monitorizare a proiectelor, AM are obligația de a monitoriza și sprijini beneficiarul pentru identificarea și stabilirea de posibile măsuri de remediere și aplică acțiuni și măsuri consolidate de monitorizare, în funcție de riscurile identificate, pentru buna implementare contractului de finanțare, în condițiile prevăzute de legislația în vigoare.

Neîndeplinirea unui indicator de etapă nu are implicaţiile unei nereguli sau unei fraude, aşa cum sunt acestea definite la art. 2 alin. (1) lit. a) şi b) din Ordonanţa de urgenţă a Guvernului nr. 66/2011, aprobată cu modificări şi completări prin Legea nr. 142/2012, cu modificările şi completările ulterioare.

Cu excepţia primului indicator de etapă, în cazul neîndeplinirii celorlalţi indicatori de etapă la termenele prevăzute în planul de monitorizare, actualizat prin actele adiţionale aprobate, autoritatea de management poate aplica, în funcţie de analiza obiectivă şi riscurile identificate, în condiţiile prevăzute în contractul de finanţare, următoarele măsuri:

a) întreruperea termenului de plată pentru cererile de plată/cererile de prefinanțare/cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74, alin (1) lit. b din Regulamentul (UE) 2021/1060, cu modificările și completările ulterioare;

b) respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din Ordonanța de urgenta a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);

Sumele respinse în condițiile precizate mai sus, pot fi incluse de beneficiar și resolicitare la plată, în condițiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.

c) aplicarea unor penalități de întârziere, stabilite ca procent din valoarea cererii de plată/cererii de prefinanțare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cererii sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului/liderului de parteneriat și/sau partenerilor;

d) suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;

e) rezilierea contractului de către autoritatea de management în situația neîndeplinirii indicatorilor de etapă prevăzuți;

În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat și/sau partenerilor acestuia, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contractul, autoritatea de management, poate proceda la rezilierea contractului de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.

Măsurile pentru neîndeplinirea indicatorilor de etapă se vor aplica gradual.

# ASPECTE PRIVIND MANAGEMENTUL FINANCIAR

## Mecanismul cererilor de prefinanțare

Se poate acorda prefinanţare în tranşe de maximum 10% din valoarea eligibilă a contractului de finanţare, fără depăşirea valorii totale eligibile a acestuia.

Pentru proiectele implementate în parteneriat, prefinanţarea care poate fi solicitată de unul dintre parteneri este proporţională cu sumele aferente activităţilor acelui partener din valoarea totală eligibilă a contractului de finanţare.

Cu excepţia primei tranşe de prefinanţare acordate, următoarele tranşe de prefinanţare se acordă cu deducerea sumelor nejustificate din tranşa anterior acordată.

Beneficiarul/Liderul de parteneriat care a depus cerere de prefinanţare are obligaţia depunerii unei/unor cereri de rambursare care să cuprindă cheltuielile efectuate din tranşa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranşa de prefinanţare în contul beneficiarului, fără a depăşi durata contractului de finanţare.

Beneficiarii/Liderii de parteneriat/Partenerii au obligaţia restituirii integrale/parţiale a prefinanţării acordate, în cazul în care aceştia nu justifică prin cereri de rambursare utilizarea prefinantarii.

Pentru prefinanţarea nerecuperata, AM notifică beneficiarii/liderii de parteneriat/partenerii cu privire la obligaţia restituirii sumelor. În cazul în care beneficiarii/liderii de parteneriat/partenerii nu restituie autorităţilor de management sumele calculate în termen de 15 zile de la data comunicării notificării, acestea emit decizii de recuperare a prefinanţării pe numele beneficiarilor/liderilor de parteneriat/ partenerilor, după caz, prin care se individualizează sumele de restituit exprimate în moneda naţională. Decizia constituie titlu de creanţă emis în condiţiile legii şi cuprinde elementele care se regăsesc la art. 46 alin. (2) din Legea nr. 207/2015 privind Codul de procedură fiscală, cu modificările şi completările ulterioare. În titlul de creanţă se indică şi contul în care beneficiarul/liderul de parteneriat/partenerul trebuie să efectueze plata.

## Mecanismul cererilor de plată

Mecanismul decontării cererilor de plată se aplică tuturor categoriilor de beneficiari.

După primirea facturilor pentru livrarea bunurilor/ prestarea serviciilor/ execuția lucrărilor recepționate, acceptate la plată, a facturilor de avans în conformitate cu clauzele prevăzute în contractele economice aferente proiectelor implementate, acceptate la plată, beneficiarul depune Cererea de plată, împreună cu documentele justificative aferente.

Cererile de plată conțin doar facturi neplătite de beneficiar.

*Beneficiarii/Liderii de parteneriat/Partenerii, alţii decât cei prevăzuţi la art. 7 şi 8 din OUG 133/2021, au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată. La cererile de plată se vor anexa ordinele de plată pentru plata contribuţiei proprii aferente cheltuielilor eligibile incluse în documentele anexate la respectiva cerere, precum și extrasele de cont aferente.*

După efectuarea verificărilor conform procedurilor de lucru, Autoritatea de management comunică beneficiarului prin aplicația informatică MySMIS2021/SMIS2021 autorizarea de cheltuieli printr-o notificare care cuprinde:

a) suma autorizată la plată;

b) sume care au făcut obiectul reducerilor procentuale/corecțiilor financiare/deducerilor financiare/reținerilor după caz.

AM virează beneficiarului valoarea cheltuielilor eligibile într-un cont distinct de disponibil deschis pe numele beneficiarului, la unitățile teritoriale ale Trezoreriei Statului.

În termenul legal de la încasarea sumelor de la AM, Beneficiarul efectuează plata numai pentru facturile înscrise în notificare. Sumele încasate pe baza cererilor de plată nu pot fi utilizate pentru o altă destinație decât cea pentru care au fost acordate.

În termen de maximum 10 zile lucrătoare de la data încasării sumelor virate de către autoritatea de management beneficiarii au obligaţia de a depune cererea de rambursare aferentă cererii de plată la autoritatea de management, în care sunt incluse sumele din notificare decontate prin cererea de plată. În cazul proiectelor implementate în parteneriat, liderul de parteneriat depune o cerere de rambursare centralizată la nivel de proiect, în care sunt incluse sumele din documentele decontate prin cererea de plată, atât liderului, cât şi partenerului/partenerilor.

Beneficiarii/Liderii de parteneriat/Partenerii au obligaţia restituirii integrale sau parţiale a sumelor virate în cazul proiectelor pentru care aceştia nu justifică prin cereri de rambursare utilizarea acestora.

## Mecanismul cererilor de rambursare

Beneficiarii/Liderii de parteneriat au obligaţia de a depune cereri de rambursare pentru cheltuielile efectuate.

În termen de maximum 20 de zile lucrătoare de la data depunerii de către beneficiar/liderul de parteneriat la AM, a cererii de rambursare întocmite conform contractului, AM autorizează cheltuielile eligibile cuprinse în cererea de rambursare şi efectuează plata sumelor autorizate în termen de 3 zile lucrătoare de la momentul de la care AM dispune de resurse în conturile sale. După efectuarea plăţii, AM notifică beneficiarilor/liderilor de parteneriat/ partenerilor plata aferentă cheltuielilor autorizate din cererea de rambursare.

Pentru proiectele implementate în parteneriat, liderul de parteneriat depune cererea de rambursare, iar autoritatea de management virează, după efectuarea verificărilor, valoarea cheltuielilor rambursabile în conturile liderilor de parteneriat/ partenerilor care le-au efectuat, fără a aduce atingere contractului/deciziei de finanţare şi prevederilor Acordului de Parteneriat, parte integrantă a acestuia/acesteia.

## Graficul cererilor de prefinanţare/plată/rambursare

Beneficiarul are obligaţia de a respecta - Graficul cererilor de rambursare/ plată privind estimarea depunerii cererilor de rambursare/plată, precum și de actualizare a acestuia în funcție de sumele decontate.

Modificările intervenite în graficul de depunere a cererilor de prefinanţare/plată/rambursare a cheltuielilor se pot face printr-o notificare, care nu face obiectul aprobării de către AM.

## Vizitele la faţa locului

AM efectueaza vizite in teren pentru verificarea realitatii cheltuielilor solicitate/autorizate. In acest scop se vor identifica pe teren:

* documentele justificative originale aferente cheltuielilor eligibile ce au fost incluse spre decontare în cererile de rambursare;
* existența unui sistem de codificare contabilă separată pentru proiect și a înregistrării tuturor elementelor proiectului în contabilitate, inclusiv verificarea corespondenței cu bugetul proiectului;
* păstrarea tuturor documentelor originale legate de proiect, inclusiv existenţa pe facturile de plată originale a codului proiectului şi a sumelor decontate parţial;
* bunurile/serviciile/lucrările dacă au fost livrate/prestate/executate în conformitate cu contractul de achiziții;
* proiectul nu a mai primit finanţare din alte fonduri nerambursabile – facturile originale au înscrise codul SMIS al proiectului şi „Proiect cofinanţat de Uniunea Europeană prin PR SE 2021 - 2027”;
* publicitatea proiectului;
* indeplinirea indicatorilor de rezultat si iesire (se vor verifica datele din ultimul raport de progres depus de beneficiar in SMIS);
* indeplinirea conditiilor favorizante;

# MODIFICAREA GHIDULUI SOLICITANTULUI

## Aspectele care pot face obiectul modificărilor prevederilor ghidului solicitantului

Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid.

Orice modificare a prevederilor legale în vigoare/aparitia unor noi prevederi legale poate determina AM să solicite documente suplimentare și/sau respectarea unor condiții suplimentare față de prevederile prezentului document/sa conducă la modificarea/

completarea anexelor din ghidul solicitantului.

Orice modificare a ghidului solicitantului se poate realiza în baza corrigendum-urilor/ instrucțiunilor de modificare/ completare emise de AM.

În funcție de modificările intervenite pe parcursul derulării etapei de evaluare şi selecţie, AM se va asigura de respectarea principiului privind tratamentul nediscriminatoriu al solicitanților la finanțare, asigurând, totodată, și transparența sistemului de evaluare, selecție și contractare prin publicarea tuturor modificărilor și condițiilor suplimentare intervenite ulterior publicării prezentului ghid.

## Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

Pentru aplicare celor menționate la **secțiunea 13.1**, AM PR SE poate emite unul sau mai multe corrigenda sau instrucțiuni de modificare/completare a prevederilor prezentului ghid, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare, selecție și contractare.

În funcție de modificările intervenite, AM se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid și/sau a ghidurilor specifice fiecărui apel de proiecte.

# ANEXE

Anexa 1 Instrucţiuni de completare a formularului cererii de finanţare (model)

Anexa 2 Plan de monitorizare

Anexa 3 Acordul de parteneriat

Anexa 4 Declaraţia unică a solicitantului

Anexa 5 Lista de cheltuieli eligibile

Anexa 6 Grila de evaluare tehnică şi financiară clădire/ Grila de evaluare tehnică și

financiară cerere de finanţare (centralizată)

Anexa 7 Grila de analiză a conformității și calității SF

Anexa 8 Grila de analiză a conformității și calității DALI

Anexa 9 Grila de verificare a conformităţii Proiectului Tehnic

Anexa 10 Contract de finanţare (model orientativ)

Anexa 11 Carta drepturilor fundamentale a Uniunii Europene

Anexa 12 Metodologia privind abordarea DNSH (principiul “a nu aduce prejudicii semnificative”) și imunizarea la schimbările climatice în cadrul PR Sud-Est 2021-2027

Anexa 13 Macheta privind analiza și previziunea financiară

Anexa 14 Bugetul proiectului

Anexa 15 Raportul de progres

Anexa 16 Raportul de vizita monitorizare

Anexa 17 Lista de verificare a eligibilităţii proiectului şi documentației de contractare.

Anexa 18 Lista de verificare a achizitiilor publice

Anexa 19 Lista de verificare a conflictului de interese la atribuirea contractului de achizitii

Anexa 20 Declaraţia privind eligibilitatea TVA

Anexa 21 Formular de retragere a cererii de finanţare

Prezentul Ghid prevede următoarele modele standard sau orientative

Model A Matrice de corelare între buget şi deviz

Model B Tabelul centralizator asupra numerelor cadastrale/obiective de investiţii

Model C Hotărârea/Decizia de aprobare a proiectului și a cheltuielilor legate de proiect

Model D Hotărârea/Decizia(Hotărârile/Deciziile partenerilor) de aprobare a documentaţiei tehnico-economice (faza SF/DALI sau PT) şi a indicatorilor tehnico-economici

Model E Raport privind stadiul fizic al investiţiei

Model F Lista de echipamente/lucrări/servicii achiziționate prin intermediul proiectului propus

Model G Centralizator privind justificarea costurilor

Model H Certificarea aplicaţiei

1. *Codul se completează cu Legea nr. 287/2009 privind Codul Civil, republicată, cu modificările ulterioare, precum si cu alte reglementări de drept comun aplicabile în materie* [↑](#footnote-ref-1)
2. *în conformitate cu prevederile Legii nr. 50/1991, privind autorizarea executării lucrărilor de construcţii republicată, cu modificările și completările ulterioare,* *ale Ordonanței de Urgență nr. 57 din 3 iulie 2019 privind Codul Administrativ, ale Legii nr. 287/2009 din 17 iulie 2009 -Codul Civil, republicat, cu modificările și completările ulterioare și cu prevederile OUG 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027* [↑](#footnote-ref-2)
3. *Codul se completează cu Legea nr. 287/2009 privind Codul civil, republicată, cu modificările ulterioare, precum și cu alte reglementări de drept comun aplicabile în materie.* [↑](#footnote-ref-3)
4. *Codul se completează cu Legea nr. 287/2009 privind Codul civil, republicată, cu modificările ulterioare, precum și cu alte reglementări de drept comun aplicabile în materie.* [↑](#footnote-ref-4)
5. *Conform legislației aplicabile în vigoare, doar în cazul unui proiect mixt de investiții care cuprinde pe lângă lucrările de intervenții asupra uneia/mai multor construcții existente și lucrări aferente unei clădiri noi care adăpostește centrala termică (ca urmare a cerințelor ISU) sau lucrări de construire a liturilor în exteriorul unei clădiri (în cazuri argumentate tehnic și funcțional-arhitectural)* [↑](#footnote-ref-5)